
Бу китап профессор Ахмед Саим Къылавузнынъ 
«Ислям акъаиди» китабы әсасында азырланды. 


Китапнынъ темелинде мешур илим адамы ве дин профессоры 
Саим Кылавузнынъ «Ислям акъаиди» китабы ер алгъан. Бу ки¬ 
тапта, бутюн инджеликлеринен Ислямнынъ инам доктринасы 
айдынлатыла. Бутюн мевзулар мукъаддес Къуран-ы Керимге ве 
Эбу Ханифе, Шафии, Несефи, Шехристани, Матуриди, Эш’ари 
киби мешур Ислям алимлерининъ фикирлерине эсасланып та- 
лиль әтиле. 

Китап, Къырым Мусульманлары Диний Идареси тарафыңдай 
тасдыкъланып, медресе талебелери, имамлар ве динимиз эсас- 

СЁЗ БАШЫ 


Ислям акъаидининъ темеллери 


Хазрети Мухаммеднинъ кетирген энъ сонъ ве энъ мукеммель дин ол- 
гьан Ислямнынъ бутюн укюмлерини учь къысымгьа больген алда огрен- 
мек мумкюн. 

1. Итикъадий (иман) укюмлер. 

2. Амелий укюмлер. 

3. Ахлякъий укюмлер. 

Итикъадий укюмлерни - акъаид ве келям ильми, укъукъий ве амелий 
укюмлерни - фыкъых ильми, ахлякъий укюмлерни исе тасаввуф ве ах- 
лякъ илимлери огрене. 

Бу китапнынъ макъсады - окъуйыджыгьа Ислямнынъ иман әсасла¬ 
ры мевзусында энъ кениш шекильде бильги бермектир. 

Китап секиз болюктен ибарет. Ильк эки болюкте, акъаид ильмининъ 
тарифи, мевзусы, гъаеси ве усуллары акъкъында сёз юрсетиле. Экинджи 
болюк исе, иман, иманнынъ дереджелери, иман-амель арасындаки багъ 
ве имансызлыкънынъ зарарлары акъкъындадыр. Кългьан алты болюкте 
исе, айры-айры алты иман әсасы акъкъында бильги бериле. 

Аллахкъа иман болюги, Аллахнынъ бар ве бир олувынен багьлы 
акълий ве накълий делиллер, Аллахнынъ сыфатлары ве исимлери акъ¬ 
къындадыр. 

Мелеклерге иман болюгинде, мелеклер насыл варлыкълар олгъаны, 
оларнынъ вазифелери ве чешитлери акъкъында малюмат бериле. 

Китапларгъа иман болюги, умумий оларакъ мукъаддес китаплар 
къаврамыны тарифлеген сонъ, Къуран-ы Керимден эвель кельген кита¬ 
плар акъкъында малюмат бере ве Къуран-ы Керимни башкъа китаплар¬ 
дан айыргъан хусусиетлерни анълата. 

Пейгъамберлерге иман болюги исе, пейгъамберлерге олгьан ихтияд- 
жны, пейгъамберлернинъ сыфатларыны, оларнынъ теблигъ эткен әсас¬ 
ларны, муджизелерни айдынлата. 

Ахырет кунюне иман болюгинде, ахырет яшайышы ве онынъ баш- 
лангъычы олгъан къыямет акъкъында сёз юрсетиле. Къыяметнинъ де- 
вирлери ве инсанларнынъ насыл мукяфат я да джеза кореджеклери 
айдынлатыла. 

Къаза ве къадер болюгинде исе, къаза ве къадер терминлери анъла- 
тыла, бу къаврамларнен алякъалы олгъан эджель, рызкъ, тевеккуль киби 
мевзулар акъкъында малюмат бериле. 


Профессор 
Ахмед Саим Кылавуз 

БИРИНДЖИ БОЛЮК 

АКЪАИД ИЛЬМИ 


МЕВЗУЛАР 

• Дин недир 

• Акъаиднинъ тарифи 

• Акъаиднинъ мевзусы 

• Акъаиднинъ гъаеси 

• Акъаиднинъ усулы 

• Башкъа ислямий илимлер арасындаки ери 

• Акъаид илимининъ менбаалары 

АКЪАИД 


ДИН НЕДИР 

Дин - акъыл саиби инсанны озь арзу-истеклеринен дюнья ве ахырет 
аятларында бахт ве сеадетке алып баргъан иляхий къанундыр. 


АКЪАИД НЕДИР 


Акъаид (Шар) сёзю, акъд тамырыңдай келип, акъиде келимесининъ 
чокълугьыдыр. 

Акъд - багъламакъ ве тююмлемек демектир. Акъиде - гонъюльден 
багъланылгъан, инанылгъан шей демектир. 

Акъаид ильми - Ислям дининде инанылмасы зарур олгъан хусус- 
ларны, диннинъ темель къаиде ве укюмлерини мейдангъа кетирген иман 
эсасларыны араштыргъан илимдир. 


АКЪАИДНИНЪ МЕВЗУСЫ 

Акъаид ильмининъ мевзусы - Ислям динининъ иманнен алякъалы 
укюмлеридир. Акъаид биринджи невбетте Аллахнынъ бар ве бир олгъа- 
ныны, Онынъ юдже сыфат ве фииллерини анълата. Чюнки бутюн иман 
эсасларынынъ менбаасы Аллахкъа имандыр. Даа сонъра мелеклерге 
иман мевзусы огрениле. Сонъра да инсаниетни айдынлатмакъ ичюн Ал¬ 
лахнынъ пейгьамбер ёлламасы ве иляхий китаплар эндирмеси мевзусы 
анълатыла. Ве энъ сонъ Ахырет куню ве ахыреттеки алларнен, къаза ве 
къадер мевзусы айдынлатыла. Акъаид бу мевзуларны ачыкъ ве анълай- 
ышлы бир шекильде огрете. 


АКЪАИДНИНЪ ГЪАЕСИ 

Акъаид ильмининъ темель гъаеси, инсаннарны дюньяда ве ахырет- 
те сеадетке ириштирмектир. Бу темель макъсатнен берабер шу гъаелери 
де бар: 

1. Иман эсасларыны ильмий делиллернен ве изаатларнен къувет- 
лендирмек. 

I. БОЛЮК_ 

2. Инсанны иман меселелеринде такълит этювден къуртарып, тах- 
къикъ этильген темель узьре къурулгьан, сарсылмаз иман дереджесине 
юксельтмек. 

3. Догъру ёлны арагъанларгъа ярдым этмек. 

4. Ислям динини зарарлы тюшюнджелерден къорчаламакъ ве бу 
итиразларгъа къуветли делиллернен джевап бермек. Бойледже, иман 
эсасларыны къуветлендирмек. 

5. Аллахтан гъайры танъры ве яратыджы олмагъаныны, яни Тев- 
хид инамыны гонъюллерге ерлештирип, амеллернинъ самимий оларакъ 
ялынъыз Аллахнынъ ризасы ичюн ерине кетирильмесини теминлемек. 


АКЪАИДНИНЪ УСУЛЫ 

Акъаид ильми, итикъадий мевзуларны инджелегенде, усул оларакъ 
эм Къуран аетлери ве сахих хадислерден, эм де дуйгъулардан ве акъ- 
ылдан файдалана. Акъаид, Къуран-ы Керимнинъ ве Хазрети Пейгъам- 
бернинъ ишандырув, догъру ёлгъа алып барув, севиндирюв ве мужделев 
усулларыны къуллана. 

Акъаид инсанларгьа инам 1 эсасларыны огретмек ве менимсетмек 
ичюн, Къуран аетлерини ве Пейгъамберимизнинъ хадислерини әсас 
алып, илим ве акъылнынъ делиллерини де къуллана. Бойледже, акъаид 
эм накълий, эм де акълий делиллерни къулланыр. 


АКЪАИДНИНЪ БАШКЪА ИСЛЯМИЙ ИЛИМЛЕР 
АРАСЫНДАКИ ЕРИ 

Акъаид Ислямий илимлер арасында муим бир ерге саиптир. Атта, 
акъаид - энъ муим ве мертебеси энъ юксек илимдир демек мумкюн. Чюн- 
ки бутюн диний илимлер бу илимге таяна. 

Ислямий илимлер бир бинагъа бенъзесе, диннинъ инам эсасларыны 
талиль эткен акъаидни бу бинанынъ темели деп айтмакъ мумкюн. Ди- 
гер Ислямий илимлер исе, бинанынъ къатлары ве болюклери кибидир. 
Темельсиз бина насыл тюшюнильмесе, акъаидсиз Ислямий илимлер де 
тюшюнильмез. 

Ислямда башта Аллахнынъ барлыгъына ве бирлигине, пейгъамбер- 
ликке, ольген сонъ тирильмеге ве бунынъ киби эсасларгъа инанылмасы 
керек. Бу эсасларгъа инанмадан, диннинъ намаз, ораза, зекят, хадж киби 

1. Инам - иман, инанч. 

_АКЪАИД 

ибадетлери; джихад, тиджарет ве башкъа фыкъхий ве ахлякъий меселе- 
лерден бахс этмек мумкюн дегиль. 

Къыскъасы, бутюн ислямий илимлер, акъаид ильмине мухтадждыр. 
Чюнки акъаид эм диннинъ темели, эм дигер илимлернинъ темелидир. 
Акъаиднинъ мевзулары, къуллангъан делиллери ве гъаеси де башкъа 
илимлерден даа устюндир. 


АКЪАИД ИЛЬМИ НАСЫЛ ТЕМЕЛЛЕРГЕ ЭСАСЛАНА 

Ислям акъаидининъ ильк ве энъ муим менбаасы Къуран-ы Керим, 
даа сонъра да сахих хадислердир. Ислям акъаидини мейдангъа кетир- 
ген әсаслар, Къуран-ы Керимде ве хадислерде ачыкъ оларакъ ер алгъан. 
Къуранда Аллахкъа, пейгъамберлерине, китапларгъа, мелеклерге, ахы- 
ретке, къаза ве къадерге иман мевзусында чокъ аетлер бар. Хадис кита¬ 
пларында, иман, энбия, тевхид, дженнет, джехеннем, къадер, къыямет 
киби къысымларында иман эсасларынен алякъалы малюматлар бар. 

Бунъа коре акъаиднинъ темелинде, Къуран аетлери, мутеватир ве 
сахих хадислер ерлешкен. 

Акъаид ильми, ает ве хадислерни даа эйи анъламакъ, оларны ай- 
дынлатмакъ ве иман эсасларыны къуветлендирмек ичюн, экинджи ерде 
акъылны къуллана. Анджакъ акъыл, догърудан диний меселелерни ве 
иман эсасларыны мейдангъа кетиремез. Чюнки иман әсаслары, ялынъыз 
Аллах тарафыңдай къоюла биле. 

Бир тарафтан Къуран аетлери ве сахих хадислерге, дигер тарафтан 
акъылгъа таянгъан акъаид ильмини окъумакъ ве огренмек чокъ фазилет- 
ли ве файдалыдыр. 


Ю 


акаМ1а(агса.ш<№ 10 


16.09.2010 11:52:47 























I. БОЛЮК 


МУСТАКЪИЛЬ ОКЪУВ ич юн 

Имамы Азам эбу Ханифе 

Эбу Ханифе, Ислям дюньясынынъ етиштирген энъ буюк алимле- 
ринден бирисидир. О, кениш бильгиси, зийреклиги ве юксек ахлякъынен 
Ислям дюньясында бир йылдыз киби парылдап, мусульманларны айдын- 
латты ве оларгьа ёл косьтерди. Эбу Ханифе буюк алим олмакънен бир 
сырада Аллахкъа ибадетте, инсанларгъа яхшылыкъ япувда, догьрулыкъ- 
та ве гузель ахпякъта нумюне олгъан бир Ислям алимидир. 

О, къыркъ йыл ятсынамазынынъ абдестинен саба намазыны къыл- 
ды, яни геджелерни девамлы, юкъусыз ибадетнен кечирди. Намазнынъ 
бир рекятында Къуран-ы Керимни башындан сонъуна къадар окъуп 
чыкъкъаны бильдирильген. Эбу Ханифе Рамазан айында эр гедже бир 
кере ве куньдюз бир кере олмакъ узьре джеми 60 кере Къуран-ы Керимни 
хатим эте эди. 

Къысметини тиджарет япып къазангъан Эбу Ханифе догърулыкътан 
ич айрылмаз ве озюнден чокъ башкъаларны тюшюне эди. Бир къадын, 
онъа сатмакъ ичюн йипек бир урба кетире. Эбу Ханифе фиятыны сорай. 
Къадын да юз дирхем истей. 

Эбу Ханифе: 

- Бунынъ къыймети юзден фазладыр, къачкъа сатаджагъынъызны 
айтынъыз,- дей. Къадын юзер, юзер арттыраракъ 400 дирхемге къадар 
чыкъты. Эбу Ханифе: 

- Даа да пааллы,- дей. 

Къадын: 

- Сен менимнен ойнайсынъмы шу?- деп ачувлана. 

Эбу Ханифе: 

- Янълыш анъладынъыз. Бир адам кетиринъ де, фият къойдурай- 
ыкъ, - дей. 

Къадын бир адам чагьыра ве сатаджакъ малына фият къоймасы- 
ны истей. Эбу Ханифе бу урбаны беш юз дирхемге сатып ала. О, озю 
муштери олгъанына бакъмадан, сатыджынынъ менфаатыны къорчалай. 
Бунынънен о, догърулыкъ ве акъикъатперверлик мисали ола. 

Эбу Ханифе, элли беш кере хаджылыкъкъа барып келе. Сонъ ке- 
ресинде Кябенинъ ичине кирип, эки рекят намаз къыла. Намазнынъ би- 
ринджи рекятында Къураннынъ ярысыны, экинджи рекятында да дигер 
ярысыны окъуй. Бойле этил эки рекятлыкъ намазда Къуран-ы Керимни 
тамамлай. 

СУАЛЛЕР ВЕ ВАЗИФЕЛЕР 

1. Дин недир? 

2. Динлер арасында Ислямнынъ ери насыл олгъаныны анълатынъ- 

ыз? 

3. Акъаид недир? Лугъат ве термин маналарыны анълатынъыз. 

4. Ислям акъаидининъ мевзусынен темель принципи акъкъында 
малюмат беринъиз. 

5. Акъаиднинъ гъаелери недир? 

6. Акъаиднинъ усулларыны анълатынъыз. 

7. Акъаиднинъ дигер Ислямий илимлер арасындаки ерини анъла¬ 
тынъыз. 

8. Акъаиднинъ таянгъан темеллери акъкъында бильги беринъиз. 

ЭКИНДЖИ БОЛЮК 


ИМАН 


МЕВЗУЛАР 

• Иманнынъ тарифи 

• Иманнынъ дереджелери 

• Иманнен амель арасындаки багъ 

• Иман ве имансызлыкъ джеэтинден инсанлар 

• Куфюрнен ширк арасындаки фаркъ 

• Ширкнинъ чешитлери 
























АКЪАИД 


ИМАННЫНЪ ТАРИФИ 

1. Иманнынъ келиме ве термин маналары 

Иман келимеси, арап тилиндеки «у'» - «э-м-н» тамырындан кель- 
мектедир. Иман - бир инсанны тасдыкъламакъ ве догьру бильмек, айт- 
къаныны къабул этмек, гонъюльден менимсемек, этрафтакилерге эмин- 
лик бермек, эминликте олмакъ, шубе ве шектен узакъ олмакъ, джан юрек- 
тен инанмакъ маналарыны анълата. 

Диний термин оларакъ исе иман - Хазрети Пейгъамбер -саллялла- 
ху алейхи ве селлем-нинъ, Аллах Таалядан кетирген къатиий укюмлерни 
къабул этмек, тасдыкъламакъ, керчек ве догъру олгъанына гонъюльден 
инанмакъ демектир. 

2. Иман - къальбнен тасдыкълавдыр 

Иман - Хазрети Пейгъамбернинъ бизге хабер берген шейлерни, озь 
арзу ве ирадемизнен къабул этмемиз ве буларгъа гонъюльден инанма- 
мыздыр. Бунынъ ичюн иман, къальбнен алякъалы бир хусустыр. 

Иманнынъ къальбнен тасдыкълав олгъаныны косьтерген ает ве ха- 
дислер бар. Булардан базылары шулар: 

Юдже Аллах, мунафыкълар 2 акъкъында шойле буюрды: «Эй 
пейгъамбер, юреклери иман этмегени алда, агъызларынен «инан- 
дыкъ» деген кимселерден ве еудийлерден имансызлыкъ ичинде 
чапышкъанлар(нынъ алы) сени кедерлендирмесин». 3 Бу аетте, иман¬ 
нынъ къальбнен тасдыкълав олгъаны корюльмекте. 

Бир башкъа аетте: 

«Аллах кимни догъру ёлгъа къоймакъ истесе, онынъ къальби- 
ни Ислямгъа ачар» 4 , - деп буюрыла. 

Эбедий оларакъ дженнетке киреджек инсанлар акъкъында Аллах 
шойле буюра: «...Аллах бойледже, оларнынъ къальбине иманны 
язды ве оларны къатындан бир рухнен къуветлендирди...» 5 . 

Пейгъамбер эфендимиз -салляллаху алейхи ве селлем- бир ха- 
дислеринде шойле буюра: Аллах дженнетликлерни дженнетке, джхен- 
немликлерни де джехеннемге къояджакъ, сонъра да «Бакъынъ, къаль- 
бинде хардал къадар иманы олгъан бириси бар исе, оны джехеннемден 


2. Мунафыкъ - эки юзьлю адам. Юрегинен инанмайып, тилинен инангъаныны 
сёйлеген инсан. 

3. Маиде суреси, 41. 

4. Эн’ам суреси, 125. 

5. Муджаделе суреси, 22. 

чыкъарынъ» в -дейджек. Айрыджа пек чокъ хадислерде, къальбинде хар- 
дал, богъдай ве зерре къадар иман олгъан кимсенинъ сонъунда дженнет- 
ке киреджеги сёйленмекте. 6 7 

Ает ве хадислерде корюльгени киби, иманда әсас олгъан шей, къаль- 
бнен тасдыкъ этмектир. Бир кимсе тилинен инангъаныны сёйлесе биле, 
къальбинен тасдыкъ этмесе мумин сайылмаз. Анджакъ, къальбинен иман 
эткен киши, тильсиз исе, я да бириси тарафыңдай къоркъутылып, кяфир 
ве имансыз олгъаныны сёйлесе биле мумин сайылыр. Бунынъ энъ ачыкъ 
мисали шу: 

Сахабилерден Аммар б. Ясир, Къурейш мушриклерининъ 8 агьыр 
эзиетлерине ве къоркъутувларына даянамайып, къальбинен инангъаны 
алда, тилинен мусульман олмагъаныны, Хазрети Мухаммеднинъ -сал- 
ляллаху алейхи ве селлем- дининден чыкъкъаныны сёйлеген эди. Бу 
вакъиа акъкъында аети кериме эндирильди ве Хазрети Аммарнынъ му¬ 
мин бир кимсе олгъаны тасдыкълангъан эди. 




«Ким иман эткенден сонъ, Аллахны инкяр этсе къальби иман 
толу олгъаны алда, (инкяргъа) зорлагъан башкъа, факъат ким къаль- 
бини кяфирликке ачар исе, иште, Аллахнынъ гъадабы оларгъадыр; 
олар ичюн буюк бир азап бардыр» 9 . 


3. Иман - тильнен икърардыр 

Икърар - юректеки инамнынъ тильнен сёйленмеси демек. Инсан- 
нынъ къальбинде не олгъаны билинмегени ичюн, юректеки инамнынъ 
тильнен сёйленмеси керек. Бу сёзюне коре о инсангъа нисбетен муамеле 
япылыр. Бунынъ ичюн икърар, иманнынъ парчасы дегиль - шартыдыр. 

Къальблерде ненинъ гизли олгъаныны анджакъ Аллах билир. Биз, 
бир кимсенинъ иман эткенини я кендисининъ сёйлемесинен анълармыз, 
я да мумин олгъаныны косьтерген джемаатнен намаз къылмакъ киби иба- 
дет япмасындан анълармыз. О вакъыт о кишини мумин оларакъ таныр- 
мыз ве онъа мусульман муамелеси япармыз. Яни мусульман бир къа- 
дыннен эвлендире билирмиз, артында намаз къыла билирмиз. Сойгьан 

6. Бухари, Иман, 15. Муслим, Иман, 82. 

7. Бухари, Тевхид, 19; Муслим, Иман, 84, Тирмизи, 1, 61. 

8. Мушрик - Аллахкъа ортакъ (ширк) къошкъан киши. 

9. Нахп суреси, 106. 

айваннынъ этини ашармыз, зекят ве ошюрни 10 алырмыз. Ольгенде де 
дженазе намазыны къылар, мусульман мезарлыгъына комермиз. 

Иманда икърар пек муимдир. Пейгъамбер эфендимиз бир хадисинде 
шойле буюра: «Къальбинде богъдай, арпа ве зерре къадар иман олып 
да, «Аллахтан башкъа Танъры ёкътыр. Мухаммед Онынъ эльчисидир!» 
деген кимсе джехеннемден чыкъар»." 

Тильнен икърар бу дередже муим олгъаны ичюн, «иман - къальбнен 
тасдыкъ этмек ве тильнен икърар олмакътан ибареттир» деп тарифле- 
не. 

Гонъюльден инанмайып тильнен инангъаныны сёйлеген киши, биз- 
лер ичюн мусульман кибидир. Чюнки биз инсаннынъ юрегиндекилерни 
бильмемиз мумкюн дегиль. Анджакъ бойле инсанлар ахыретте, муна- 
фыкъ оларакъ эбедий джехеннемде къаладжакълар. 

Нетидже оларакъ, къальбнен тасдыкъламакъ, иманнынъ асылыдыр, 
темелидир. Тильнен икърар исе бу асыл ве керчекнинъ инсанларгьа илян 
этилювидир. 


ИМАННЫНЪ ДЕРЕДЖЕЛЕРИ 


1. Иджмалий иман 

Иджмалий иман - Аллахкъа, Хазрети Мухаммед -салляллаху алейхи 
ве селлем-нинъ Аллахнынъ пейгъамбери олгъанына ве онынъ бильдир- 
ген эр шейге толусынен инанмакътыр. Келимеи тевхидни я да Келимеи 
шахадетни сёйлеген кимсе, иджмалий имангъа саиптир. 

Иджмалий имангъа саип олгъан кимсе муминдир. Чюнки Пейгъамбе- 
римиз -салляллаху алейхи ве селлем- шойле буюрды: «Рабби оларакъ 
Аллахны, дини оларакъ Ислямны, ресули оларакъ Мухаммедни таный- 
ым деген кимсе, иманнынъ лезетини алгъандыр».'' 2 

Иджмалий иманны тариф эткен бу хадисте Раб оларакъ Аллахны, 
ресуль оларакъ Хазрети Мухаммед -салляллаху алейхи ве селлем-ни, 
дин оларакъ Ислямны къабул ве тасдыкъ эткен кимсенинъ мумин сайы- 
ладжагъы корюльмекте. 

Акъыл саиби олып, пишкинлик яшына кельген эр инсаннынъ иджма¬ 
лий имангъа саип олмасы зарурдыр. Анджакъ иманнынъ кемалгъа ирме- 
си ичюн тафсилий алгьа кетирильмеси керек. 


10. Ошюр - зираат махсулларындан берильген 1/10 микъдарында зекят. 

11. Бухари, Иман, 33; Тирмизи, Джехеннем, 9. Ибн Мадже, Зухд, 37. 

12. Эбу Давуд, Салят, 1529. 

I 


2. Тафсилий иман 

Тафсилий иман - Аллах тарафындан бильдирильген ве Пейгъамбе- 
римиз тарафындан теблигь этильген хусусларнынъ эр бирини айры-айры 
бильмек ве хакъ ве догьру олгъанына къатиий оларакъ инанмакътыр. 


ИМАННЫНЪ АРТМАСЫ Я ДА ЭКСИЛЬМЕСИ 

Иманда артма я да эксильме олмаз. Иман әсаслары беллидир. Бу 
әсаслар не сайы оларакъ, не де кейфиет оларакъ денъишмез, бунынъ 
ичюн де иманда эксильме я да артма олмаз. Әгер иманда эксильме я 
да артма олса эди, иманнынъ шартларыңдай бирине инанмагъан киши- 
ге «кяфир» дейильмез эди, ялынъыз «иманы эксик бир мумин» дейилир 
эди. 

Демек ки, иманда артма ве эксильме олмаз. Иман, анджакъ къувет- 
ленир я да зайыфлар. 


ИМАННЫНЪ КЪУВЕТЛИ Я ДА ЗАЙЫФ ОЛМАСЫ 

Ф 

Иман я къуветли, я да зайыф олур. Базы ает ве хадислерде иман¬ 
нынъ артмасы ве эксильмеси, иманнынъ къуветленип зайыфламасы ма¬ 
насындадыр. 

Меселя: «Иманларыны арттырмакъ ичюн муминлернинъ юре- 
клерине эминлик берген одыр...» 13 аетинде иманнынъ артмасындан 
сёз әтиле, амма бу ает иманнынъ къуветленмеси оларакъ изаатлангъан. 

Мевзунен алякъалы оларакъ бир ает даа: 

«Муминлер душман ордусыны корьгенлери вакъыт: «Иште, 
Аллах ве Ресулининъ бизге ваде эткен шей будыр! Аллах ве Ре- 
сули догьру сёйлегендир», дедилер. Бу (ордуларнынъ кельмеси), 
оларнынъ анджакъ иманларыны ве Аллахкъа багълылыкъларыны 
арттырды». 14 Бу аетте «иманларнынъ артмасындан» бахс әтиле. Бу «ар¬ 
тма» ифадеси де къуветленме манасындадыр. 

Чюнки инанылмасы керек олгъан әсаслар беллидир ве бу темел- 
лер ич бир заман денъишмез. Инсан я муминдир я да дегильдир. Бу эки 
къаврам арасында башкъа бир мертебе ёкъ. Иман әсасларыңдай бирине 
инанмагъан киши мумин сайылмаз. 

13. Фетх суреси, 4. 

14. Ахзаб суреси, 22. 

Мешур ислям алими имам Азам Эбу Ханифе бу мевзуда шойле бу- 
юрды: 

«Иман эксильмез ве артмаз, чюнки иманынъ артмасы имансыз- 
лыкънынъ эксильмесинен, иманнынъ эксильмеси исе куфюрнинъ артма- 
сынен мумкюндир. Бу алда инсан, айны вакъытта эм мумин, эм кяфир 
олмасы керек. Бу исе мумкюн дегильдир» , 15 

Пейгъамберимиз -салляллаху алейхи ве селлем- де иманнынъ къу- 
ветли я да зайыф ола биледжегини базы хадислеринде шойле анълата: 

«Сизден ким мункер (Ислямнынъ ясакъ эткен иш) корьсе, оны эли- 
нен денъиштирсин (япылмасына мани олсун). Бунъа кучю етмесе, тили- 
нен (токътатсын), бунъа да кучю етмесе къальбинен къаршы олсун. Бу 
(кальбинен къаршы олмакъ) исе иманнынъ энъ зайыф дереджесидир».™ 

Муминлер ичинде эм къуветли, эм зайыф иманлы кишилер бар. Ал- 
лах ёлунда джаныны ве малыны феда этмектен чекинмеген муминнинъ 
иманынен, факъыргъа садакъа биле берип оламагъан бир мумин ара¬ 
сында эльбетте дередже оларакъ фаркъ бардыр. Ибадетлерини вакъ- 
тында ве текмиль оларакъ ерине кетирген бир мусульманнынъ иманы, 
ибадетлерини къачыргъан бир мусульманнынъ иманындан даа къуветли- 
дир. Чюнки ибадет, иманны къуветлендирир. 

Бундан шу нетидже чыкъа: 

Иманда артма ве эксильме олмаз, къуветленме ве зайыфлама 
олур. 


ИМАННЫНЪ СЫХХАТЫ ВЕ 
БУ СЫХХАТНЫНЪ ШАРТЛАРЫ 

Иманнынъ сыххаты - иманнынъ эксиксиз, къусурсыз олмасы ве Ал- 
лах къатында къабул этиледжек кейфиетте олмасы демектир. 

Иманнынъ сыххатынынъ шартлары шулардыр: 

1. Иман бир бутюн олмасы керек. Иманнынъ шартлары бир-биринен 
багълы олып, бир бутюнлик ичиндедир. Иман къабул этильмеси ичюн 
иман шартларынынъ эписине инанмакъ керек. Иман әсасларыңдай бир 
данесини къабул этмеген кимсе, иман эткен сайылмаз. Меселя: бир ин¬ 
сан иман шартларынынъ эписине инанып, ахырет кунюне инанмаса му¬ 
мин къабул этильмез. 

15. Али Эль-Къари «Шерх-уль фикх-иль акбар», с. 79 (Египет 1373 с.). 

16. М. Али Насиф, эт-Тадж-уль Джамиу лиль Усул фи Эхадис-ир Ресуль, дж. 1, с. 29. 

2. Иман къатиий олмасы керек. Зан ве шубелерден узакъ олмалы. 
Иман шартларыңдай бирисине шубе эткен кимсе мумин дегильдир. 

3. Иман олюм зонасында олмамасы керек. Олюм аны - омюрнинъ 
биткени бир вакъыт. Бу вакъыткъа къадар иман этмеген кимсенинъ олед- 
жек анда иман этмеси сайылмаз. 

4. Диний укюмлерни эйи, догъру ве икметли оларакъ къабул этмек 
керек. Буны япмагъан кишининъ иманы къабул этильмез. 

5. Диний укюмлерни денъиштирмеден къабул этмек керек. Харам- 
ларгъа хелял, хелялларгъа харам деген киши иман эткен сайылмаз. 


ИМАННЕН АМЕЛЬ АРАСЫНДАКИ БАГЪ 

Келиме оларакъ амель - билип ве истеп япылгъан яхшы я да ярамай 
бир иш. 

Диний термин оларакъ амель - әмир этильген иш-арекетни билип ве 
истеп япмакъ демектир. Меселя: намаз къылмакъ, ораза тутмакъ, джихад 
этмек - амельдир. 


1. Амель иманнынъ парчасымы 

Иманнен амель, бир-бирине сым-сыкъы багълыдыр. Эхли суннетке 
коре, амель иманнынъ парчасы дегильдир. Ислям тарихы боюнджа му- 
сульманлар арасында чыкъкъан базы фыркъалар, амельни иманнынъ 
бир парчасы оларакъ къабул эттилер. Анджакъ бу анълайыш Ислямнынъ 
темель укюмлерине тере тюше. Чюнки Ислямнынъ темель менбаалары 
олгъан Къуран ве суннетте амельнен иман бир-биринден айры къабул 
әтиле. 

Къуран-и Керимде шойле буюрыла: 




01 


«Иман этип эйи амель ишлегенлер, махлюкъларнынъ энъ хай 
ырлысы олардыр». 17 


^ ^ ^ 6 & 


«Иман этип салих амель ишлегенлер ичюн эксильмеген ве де- 
вам эткен бир эйилик бар». 13 


17. Беййине суреси, 7. 

18. Тин суреси, 6. 

«Асргъа емин этерим ки, инсан зиян ичиндедир. Анджакъ иман 
этип, салих амеллер ишлегенлер, бир-бирине акъикъатны ве сабыр¬ 
ны тевсие эткенлер зиянда дегильдир». 19 


Бутюн бу аетлерде, иманнен амель айры анъыла. Әгер амель иман- 
нынъ парчасы олса эди, экиси бирден анъылмаз эди. Демек ки, амель 
- имандан айрыдыр. 


Ресулюллах иманны тариф эткенде: 

«Иман - Аллахкъа, мелеклерине, китапларына, пейгъамбер- 
лерине, ахырет кунюне, къадерге, хайыр ве шернинъ Аллахтан 
олгъанына инанманъдыр » 20 деп анълата. 

Хадисте иманнынъ ичине амельни алмай. Демек ки, амель - иман¬ 
дан бир парча дегиль. 


2. Амельнен иман бир-бирине насыл багълы 

Мусульман олманынъ ильк шарты, бутюн шубелерден узакъ, сагъ- 
лам ве самимий бир имангьа саип олмакътыр. Ибадетлер Аллах тара¬ 
фыңдай къабул этильмеси ичюн, башта имангьа саип олмакъ керек. Му- 
мин олмагъан бир кимсенинъ ибадет этмеси мумкюн дегиль. 

Иман, инсангьа ибадет эттирир. Аллахкъа инангьан, Онынъ ёллагъ- 
ан китапларнынъ хакъ олгъанына инангьан бир кимсе, Аллахнынъ эмир- 
лерини ерине кетирир. Пейгъамберлерге иман эткен кимсе, оларны орь- 
нек алыр ве олар киби ибадет этмеге тырышыр. Ахырет кунюне инангьан 
кимсе Аллаху Таалянынъ эмирлерини ерине кетирип, ясакъларындан 
сакъынмакъ яни ибадетлерни эда этип, кендисини джехеннем азабындан 
къорчаламагъа тырышыр, дженнетке къавушмагъа гъайрет этер. 

Ибадетлер иманны къуветлендирир. Инсан, кундье беш кере Аллах¬ 
нынъ огюнде эгилип, онынъ буюклигини, къудретини, шефкъат ве мерха- 
метини даа эйи анълар. Нетиджеде де Аллахкъа олгьан иманы ве севги- 
си къуветленир. 

Демек, Аллах - амельсиз иман истемей. Аллахнынъ разылыгъы 
ичюн иман этменинъ янында амель этмек де зарурдыр. 


19. Аср суреси, 1-3. 

20. Муслим, Иман, 1,6; Тирмизи, Иман, 4. 

3. Иманнынъ мертебелери 

Иман, такълидий ве тахкъикъий оларакъ - экиге айырыла. 

а. Такълидий иман - бир кимсенинъ, араштырма япмадан, башкъа- 
ларындан дуйып я да ал ве арекетлеринден корип оларгъа таби олмасы 
суретинен япылгъан иман. Меселя: Мусульман бир къорантада оськен 
бир бала, анасындан ве бабасындан корип, Ислямны менимсемеси, такъ¬ 
лидий имандыр. Иманнынъ биринджи мертебеси будыр. 

б. Тахкъикъий иман - Ислямнынъ иман эсасларыны араштырып, де- 
лиллерини огренип, юрекнен ве акъылнен инанмакъ суретинен къабул 
этильген имандыр. Буда иманнынъ экинджи ве усть мертебесидир. 


Иман такълидий оларакъ къалса, иман әсасларына къаршы япыл¬ 
гъан итиразлар къаршысында зайыф къалыр, даянамаз. Бунынъ ичюн 
инсан, иманны такълиттен къуртарып тахкъикъке юксельтмели. 


4. Буюк гунях ве иман 

Буюк гунях (кебире) - Аллахнынъ ясакъ эткен бир иш-арекетни ишле- 
мек демектир. Меселя: адам ольдюрмек, ана ве бабагъа къаршы кельмек, 
ялан сёйлемек, ички ичмек, зина этмек, фаиз (процент) алмакъ ве бермек 
буюк гуняхлардан. Аллахкъа ширк къошмакъ да буюк гуняхлардандыр. 
Анджакъ ширк, иманны ёкъ этер. Аллаху Тааля ширкни, яни кендисине 
ортакъ къошулмасыны афу этмез, башкъа гуняхларны истесе афу этер: 


0 О д /• ^ ^ ^ ^ 0 ^ ' 0 } ^ 

^~“Ч 01 

„ 'о 

* . * I ^ . г., . -. . . ... 


V 'а\\ 


«Аллах, кендисине ортакъ кошулмасыны асла багъышла- 
маз; бундан башкъасыны (гуняхларны), истеген кимсе ичюн 
багъышлар...». 21 


Ширктен башкъа буюк гунях ишлеген кишининъ алы, Къуран ве сун- 
нетке коре шойледир: 


а. Инангъан бир кимсе, буюк гунях ишлегени вакъыт кяфир олмаз; 
анджакъ гуняхкяр олур. Аллах истесе оны афу этер, истесе афу этмез - 
джезаландырыр. 


21. Ниса суреси, 48. 

Аллаху Тааля, Къуран-ы Керимде шойле буюра: 

4_1]1 ФҺ 4_в^) Ы"* иь: д 7 ^ ^ ■.. д'П ^1р ^^л-1 ^ З 2 * 

^1 1 *_^- уйи 

«Де ки: Әй, озьлерине къаршы сынъырларны ашкъан къулла- 
рым! Аллахнынъ рахметинден умют кесменъ! Чюнки Аллах, бутюн 
гуняхларны багьышлар. Шубесиз ки, о чокъ багъышлайыджы, чокъ 
мерхаметлидир». 22 

Бу аеттен анълашылгъаны киби, Аллах гуняхкяр бир кимсени афу 
эте билир. Бунынъ ичюн инсан Аллахнынъ рахметинден умют кесмеме- 
си керек. Амма, эльбетте эгер инсан япкъан гуняхындан вазгечип, тевбе 
эткен олса. 

Буюк гунях ишлемек, инсанны динден чыкъармаз. Чюнки динден 
чыкъмакъ демек, куфюрге кирмек демектир. Аллах исе куфюрни афу эт- 
мез. Бу пек чокъ аетте беян этильгендир. 23 Демек ки, буюк гунях ишлемек 
инсанны куфюрге тюшюрмез. 

б. Пейгъамберимиз -салляллаху алейхи ве селлем- шойле буюра: 
«Самимий иманы олгъан бир мусульманнынъ япкъан ишлери шойле 
такъдир этилир. Япкъан эр эйилик ичюн энъ аз он олмакъ узьре еди юз 
къадар севап берилир. Япкъан бир яманлыкъ ичюн де, Аллах афу этме- 
се, бир гунях язылыр». 24 Бу хадис, мумин бир кимсенинъ япкъан яман¬ 
лыкъ себебинен динден чыкъмагъаныны косьтере. Анджакъ, бойле инсан 
гуняхкяр олур. 

в. Пейгъамбер Эфендимиз, бир башкъа хадисинде шойле буюра: 
«Юрегинде зерре къадар иман олгъан кимсе, атештен (джехеннемден) 
чыкъаджакъ». 25 Гунях ишлеген мумин киши, Аллах афу этмесе джехен- 
немге киреджек, гуняхыны темизлейджек къадар джеза кореджек, сонъра 
да дженнетке киреджек. Эгер буюк гунях ишлеген кимсе кяфир олса эди, 
джехеннемден чыкъмаз эди. Чюнки кяфир, джехеннемде эбедий оларакъ 
къаладжакъ. 

Нетидже: иман әсасларына там оларакъ инангъан эр кимсе мумин- 
дир. Бу инсан буюк гунях ишлесе де кяфир олмаз, гуняхкяр олур. Тевбе 
этсе, Аллах онынъ тевбесини къабул этсе, гуняхларыны багьышлар, къа- 
бул этмесе онъа азап берир. 

Буюк гунях ишлемек инсанны динден чыкъармаса да, онынъ иманы- 
ны зайыфлатыр. Кучюк гуняхларны девамлы япмакъ да буюк гунях олур. 

22. Зумер суреси, 53. 

23. Али Имран суреси, 91. 

24. Бухари, Иман, 31; Несаи, Иман, 10. 

25. Тирмизи, Сыфаты Джеэннем, 2601. 

Чюнки кучюк гуняхны япмакъта исрар этмек буюк гуняхтыр. Онынъ ичюн 
эр бир мусульман, кучюк олсун, буюк олсун эр тюрлю гуняхтан къачын- 
малы. 


ИМАН ВЕ ИМАНСЫЗЛЫКЪ ДЖЕЭТИНДЕН ИНСАНЛАР 

Инсанлар, иман әсасларына нисбетен арекетлерине коре дёрт сы- 
ныфкъа айрылалар. 

1. Мумин - Аллахнынъ барлыгъына ве бирлигине, Хазрети Мухам¬ 
мед -салляллаху алейхи ве селлем-нинъ Аллахнынъ къулу ве ресули 
олгъанына ве онынъ Аллахтан кетирген эр шейге къатиий оларакъ юрек- 
тен инангъан ве тасдыкълагъан кишиге мумин дейилир. 

Мумин оларакъ вефат эткен киши, эгер джаныны иманнен берген 
олса, ахыретте дженнетке киреджек. Эгер гуняхлары савапларыңдай 
даа чокъ олса, Аллах да оны багъышламаса, гуняхлары темизленгендже 
джехеннемде азап корер ве сонъра дженнетке кирер. Яни мумин джехен- 
немде эбедий оларакъ къалмаз. 26 

2. Кяфир - иман әсасларына я да бу әсаслардан бирисине инан- 
магъан, Аллах тарафыңдай бильдирильген ве Пейгъамберимиз -саллял¬ 
лаху алейхи ве селлем- тарафыңдай да теблигъ этильген хусусларнынъ 
хакъ ве догъру олгъаныны къабул этмеген кимседир. Кяфир, иман этме- 
ден вефат этсе ахыретте эбедий оларакъ джехеннемде къаладжакътыр. 27 

3. Мунафыкъ - иман әсасларына къальбинен инанмагъан, ан- 
джакъ тилинен инангъаныны сёйлеген ве мумин киби арекет эткен ким- 
сеге мунафыкъ дейилир. Мунафыкъ, бу алда ольсе ахыретте джехеннем- 
нинъ энъ аст табакъасына кирип азап кореджек ве о ерде эбедий оларакъ 
къаладжакътыр. 28 

Къуран мунафыкъларнынъ энъ фена инсанлар олгъаныны 
бильдире. 29 

4. Мушрик - Аллахкъа ортакъ къошкъан киши. Аллахкъа инанып 
да, онъа затында, сыфатларында я да фииллеринде ортакъ къошкъан 
кимсеге мушрик дейилир. Бу кимсе, Аллахтан башкъа чешитли илях- 
ларгъа табыныр; Аллахкъа аит сыфатларны ве фииллерни башкъа 
махлюкъларгъа нисбет этер. Меселя: путларгъа табынып, оларнынъ 
кучь ве къудрет саиби олгъанына ве кендисини беля ве мусибетлерден 
къорчалайджагъына инангъан кимсе - мушриктир. 

26. Тирмизи, Сыфаты Джеэннем, 2601. 

27. Зумер суреси, 71-72. 

28. Ниса суреси, 145; Бакъара суреси, 8-10; Хадид суреси, 13-15. 

29. Бакъара суреси, 12, 204-206; Тевбе суреси, 74. 

Мушрик бу ал узьре ольсе, ахыретте джехеннемге киреджек ве онда 
эбедий оларакъ къаладжакъ. 30 

Кяфир, мунафыкъ ве мушрик темельде бирлер. 31 Къуран бу кимсе- 
лернинъ ахыретте айны джезагьа огьрайджакъларыны бильдире. 32 


КУФЮРНЕН ШИРК АРАСЫНДАКИ ФАРКЪ 

л 

Куфюр (у=5ЛИ) - иман эсасларынынъ эписини я да бу әсаслардан би- 
рини инкяр этмек я да Аллах тарафыңдай бильдирильген ве Пейгьамбе- 
римиз тарафыңдай теблигь этильген динни хакъ ве догъру олгъаныны 

къабул этмемектир. 

> # 

Ширк (±РфЛ) - Аллахкъа ортакъ къошмакъ, ондан башкъа иляхлар- 
гьа табынмакътыр. 

Мушрик олгъан бир кимсе, айны вакъытта кяфирдир. Амма эр кяфир 
мушрик дегиль. Путларгъа табынгьан кимсе, буарекети себебинен кяфир 
ола. Чюнки Аллахнынъ бирлигини ред эткендир. Аллах, ширк къошкъан 
кимсенинъ кяфир олгъаныны шойле анълата: 


•" ' / о'о „ • " ' 


«Аллахкъа ортакъ къошмалары себебинен кяфирлернинъ юре- 
клерине къоркъу къояджакъмыз. Аллах, о ширк къошкъан шейлерге 
ич бир кучь бермегендир. Бу кишилернинъ бараджакъ ери джехен- 
немдир. О не яман бир ердир». 33 


ШИРКНИНЪ ЧЕШИТЛЕРИ 


Ширк беш чешиттир: 

1. Истикълял ширки - Аллахнынъ бирлигини къабул этмемек. Ал- 
лахтан башкъа танърыларгьа инанмакъ. Зороастризмде 34 олгъаны киби, 
эйилик ве феналыкъ танърыларынынъ бар олгьанына инангъан киши бу 
ширкке кире. 


30. Ниса суреси, 117, 121; Юнус суреси, 68-69; Бейине суреси, 6. 

31. Али Имран суреси, 151: Араф суреси, 191-195. 

32. Фетх суреси, 6; Бакъара суреси, 6-7, 10. 

33. Али Имран суреси, 151. 

34. Зороастризм - атешперестлик, атешке табынмакъ. 

II. БОЛЮК _ 

2. Тебъиз ширки - Аллахнынъ бирден чокъ унсурдан мейдангъа 
кельгенини къабул этмек. Христианлыкънынъ теслис (троица) инамы 
киби. Аллахнынъ Баба, Огъул ве Мукъаддес Рух оларакъ учь унсурдан 
мейдангъа кельгенине инанмакъ. 

3. Такъриб ширки - Аллахкъа инангъаны алда, путларны Онъа 
якълаштыргъан ве Онынъ къатында шефаатчи оладжакъларына инан¬ 
макъ. Джахилие девири арапларынынъ япкъан ширк шекли будыр. 

4. Такълид ширки - Мушрик олгъан аталарынынъ инамларыны 
такълид этил, девам эттиргенлернинъ ширки. 

5. Әсбап ширки - табиаттаки къанунларнынъ Аллах тарафыңдай 
къоюлгъанына инанмайып, озь-озюнден мейдангъа кельгенине инанмакъ, 
бойледже, Аллахтан башкъа кучьлернинъ бар олгъанына инанмакъ. 35 


СУАЛЛЕР ВЕ ВАЗИФЕЛЕР 

1. Иман недир? Ыстылаий ве лугъат маналарыны анълатынъыз. 

2. Иманда тасдыкъ ве икърарны къыскъаджа айдынлатынъыз. 

3. Иджмалий ве тафсилий иман акъкъында бильги беринъиз. 

4. Иманнынъ артмасы я да эксильмеси мумкюнми? Бу мевзуны къы¬ 
скъаджа анълатынъыз. 

5. Иманнынъ къуветли ве зайыф олмасыны анълатынъыз. 

6. Иманнынъ сыххати не демек? Къыскъаджа анълатынъыз. 

7. Иманнынъ сыххатынынъ шартларыны айтынъыз. 

8. Иманнен амель арасындаки багъны къыскъаджа анълатынъыз. 

9. Иманнынъ мертебелери (такълидий ве тахкъикъий иман) акъкъын¬ 
да малюмат беринъиз. 

10. Буюк гунях ишлеменинъ имангъа насыл тесир эткенини анъла¬ 
тынъыз. 

11. Мумин ким? Анълатынъыз. 

12. Кяфир деп кимге айтылыр? Анълатынъыз. 

13. Мунафыкъ ве мушрик деп кимге айтыла? Къыскъаджа анъла¬ 
тынъыз. 

14. Куфюрнен ширк арасындаки фаркъны бельгиленъиз. 

15. Ширкнинъ чешитлерини тариф этинъиз. 

35. Измирли Исмаил Хакъкъы, «Янъы келям ильми», (Истанбул, 1340), джылт 2, с. 
102-103. 

УЧЮНДЖИ БОЛЮК 


ААААХКЪА ИМАН 


МЕВЗУЛАР 

• Аллахкъа иман 

• Аллахнынъ бар ве бир олмасы (делиллер) 

• Аллахнынъ сыфатлары 

• Аллахнынъ исимлери 























АЛЛАХКЪА ИМАН 

Аллахкъа иман - Аллахнынъ барлыгъына, бирлигине, энъ мукем- 
мель ве юдже сыфатларгьа саип олгъанына, зайыф сыфатлардан да 
узакъ олгъанына шубеленмеден, къатиий оларакъ инанмакъ демектир. 

Аллахкъа иман, бутюн иляхий динлернинъ темелинде бар. Чюнки 
бутюн иляхий динлер Аллах тарафыңдай ёлланылгъандыр. Бу динлерге 
коре эр шейни яраткъан, яшаткъан, алемни идаре эткен, махлюкъларгъа 
рызкъ берген, тирильткен ве ольдюрген Аллахтыр. Аллах, махпюкълар- 
нынъ асыл себебидир. О олмаса эди, джанлы я да джансыз ич бир мах- 
люкъ мейдангъа кельмез эди. 

Ислямнынъ иман эсасларынынъ темелинде де Аллахкъа иман бар. 
Чюнки мелеклерни яраткъан, Пейгьамберлерни инсанлар арасындан 
сайлап ёллагъан, китапларны эндирген, къадер ве къазаны такъдир этил 
идаре эткен, ахырет яшайышыны яраткъан Аллахтыр. Аллахкъа инан- 
магъан кимсенинъ, башкъа иман әсасларына иман этмеси файда бер- 
мез. 

Акъыллы олгъан эр инсан Аллахкъа инанмасы зарур. Чюнки о, акъы- 
лы саесинде Аллахны таныр. Кендинден башлап кяинатны ве махлюкъ- 
ларны, буларнынъ не ерден ве насыл кельгенлерини ибретнен тюшюнир, 
буларны ёкътан бар эткен бир яратыджынынъ бар олгъаныны анълар. 

Аллах инамы, инсанда догъгъан вакътындан итибарен бар. Чюнки 
Аллах Тааля, инсанны бу фытрат узеринде яратты. Пейгъамберимиз: 
«Эр бала Ислям табиаты узерине догъар» 36 , демесинен бу акъикъаткъа 
дикъкъат чеккен. 

Кяинатнынъ бар олмасы да Аллахнынъ барлыгъына ве бирлигине 
делильдир. Чюнки кяинат, озь озюнден мейдангъа кельмеди. Бир ине 
биле озь озюнден мейдангъа келемесе, сайысыз махлюкъларнен толу бу 
уджсуз-буджакъсыз кяинатнынъ да озь озюнден бар оламайджагъы бир 
керчек. Бу махлюкъларнынъ, эльбет, бир яратыджысы бар. 

Кяинат ве ичиндеки махпюкълар сонърадан яратылгъандыр. 
Сонърадан мейдангъа кельген бир шейнинъ оны бар эткенге ихтияджы 
бар. Иште, бу бар этиджи, яратыджы, эр шейни бильген, корьген, 
эр шейге кучю еткен, ич бир шейге мухтадж олмагъан, эзелий ве 
эбедий олгъан - Аллах Таалядыр. 

Алемде мукеммель бир тертип бар. Кяинат, яратылгъаны кунюнден 
бу куньгедже белли бир къанунлар ичинде арекет эте. Бу тертипни ан- 
джакъ, юдже бир кучь, сонъсуз илим ве ираде саиби къура билир. Иште, 

36. Тирмизи, Къадер, 2223, 2224 

_АКЪАИД 

о «юдже яратыджы» - сонъсуз бир илим ве къудрет саиби олгъан, 
эши ве бенъзери олмагъан Аллах Таалядыр. 

Аллах бар ве бирдир. Ондан башкъа яратыджы, ондан башкъа илях 
ёкыыр. Әгер башкъа илях олса эди, кяинатта бойле мукеммель бир ни¬ 
зам олмаз эди. Чюнки эр илях, кенди истек ве ирадесине коре арекет этер 
эди. О вакъытта алемде къарышыкълыкъ ве низамсызлыкъ олур эди. Ал- 
буки, алемде ич бир низамсызлыкъ ёкъ. Бу да Аллахнынъ бир олгъаныны 
исбат этмекте. 


Аллахкъа иман этмек инсангьа не къазандыра 

Аллахнынъ барлыгъына ве бирлигине инанмакъ, инсангьа сеадет 
берир. Чюнки Аллахкъа инангъан кимсе, онъа къуллукъ эте. Аллахкъа 
къуллукъ этмек де онъа бахт ве раатлыкъ бере. 

Аллахкъа инанмакъ, инсаннынъ ирадесини къуветлендирир, онъа 
эминлик дуйгъусы къазандырыр. Аллахкъа инангъан инсан, беля ве 
мусибетлер къаршысында бунынъ бир имтиан олгъаныны я да гунях- 
ларынынъ багъышланаджагъыны билир. Бу беля ве мусибетлерге сабыр 
этсе, Аллах къатында маневий дереджесининъ артаджагьына ишаныр. 

Аллахкъа инанмакъ, инсангьа зорлукъларгъа даянма кучьюни бере. 
Инсан, кучю етмеген бир алда, Аллахкъа дуа этер, Ондан ярдым истер. 
Аллахнынъ кендисине ярдым этеджегине самимий оларакъ инанса, бу 
инам инсангьа зорлукълар къаршысында сабыр этил даянма кучю бе- 
рир. 

Аллахкъа иман этмек, инсаннынъ къальбини, акъылыны яман тю- 
шюнджелерден темизлер ве ахлякъыны гузеллештирир. Чюнки инангъан 
кимсе, Аллахнынъ харам эткен яман сёз ве арекетлерден узакъ турар. 
Ич кимсеге яманлыкъ япмаз, башкъаларынынъ хакъларыны къорчалар; 
инсанларгъа даима эйилик япмагьа, ярдымджы олмагъа тырышыр. 

Аллахкъа иман этмек, инсангьа ахырет сеадетини берир. Чюнки Ал¬ 
лахкъа инангъан ве онъа къуллукъ эткен кимсе ахыретте къуртуладжакъ 
ве дженнетке къавушаджакъ. 


Иман - билип, анълап ве истеп инанмакътыр 

Инсан, Аллахны танымакъ ичюн Онынъ исим ве сыфатларыны 
огренмели, анджакъ бундан сонъра онынъ юджелигини анълар ве Онъа 
истекнен инаныр. Къуветли иман -такълидий дегиль, тахкъикъий олгъан 
имандыр. Тахкъикъий иман да - Аллахкъа билип, анълап ве истеп инан¬ 
макътыр. Бильги, акъыл, ираде ве юректен инанмагьа таянгъан иман 
къуветли имандыр. 

III. БОЛКЖ_ 

Аллаху Таалянынъ затыны къаврамакъ мумкюн дегиль. Факъат Ал- 
лахны исим ве сыфатларынен танымакъ мумкюн. Онынъ сыфатларыны 
огренген инсаннынъ эм къальби, эм акъылы Аллахнынъ барлыгъы мевзу- 
сына къанаатланыр ве ишаныр. Бойле вазиетте инсаннынъ иманы сагъ- 
лам ве къуветли олур. 


АЛЛАХНЫНЪ БАР ВЕ БИР ОЛМАСЫ 

Аллаху Таалянынъ барлыгъы ве бирлиги мевзусында алимлер тара¬ 
фыңдай пек чокъ делиль ортагъа къоюлгъандыр. Бу делиллер, акълий ве 
накълий олмакъ узере эки къысымдыр. 

Накълий делиллер Къуран-ы Керимден ве хадислерден алынгъан 
делиллердир. 

Акълий делиллер де инсан акъылынынъ ве мантыгъынынъ кяинатта- 
ки махлюкълардан ве вакъиалардан алгъан нетиджелерге таяна. 


1. Аллахнынъ бар ве бир олгъаны акъкъында акълий делил¬ 
лер 

Аллах инамы инсан ичюн зарурий ве яратылышыңдай олгъан бир 
дуйгъудыр. Бу себепле Аллахнынъ бар олгъаныны исбатламакъ ичюн де¬ 
лиль къыдырмагъа, мантыкъий ве акълий делиллер кетирмеге ихтиядж 
ёкъ. Табиаты бозулмагьан, руху хасталанмагъан эр инсан, Аллахнынъ 
бар ве бир олгъаныны тапар ве анълар. 

Инсан, озюне ве этрафындаки дюньягъа бакъып, Аллахнынъ бар ол¬ 
гъаныны косьтерген чокътан чокъ делиллер корер. 




& 0 \ ° . ' '' а * ' 

Й 1 ' ' ' ' ' ' ' 


«Инсанларгъа уфукъларда ве озь-озьлеринде аетлеримизни 
косьтереджекмиз ки, Онынъ керчек олгъаны эйидже белли олсун. 
Раббининъ эр шейге шаат олмасы етмейми?» 37 


Бу аетни әсас алып, инсаннынъ озюне ве этрафындаки алемге бакъ- 
ылып, Аллахнынъ бар олгъаны акъкъында акълий делиллер азырлан- 
гъандыр. 


37. Фуссилет суреси, 53. 

АКЪАИД 


а. Фытрат делили 

Табиаты бозулмагъан эр бир инсан, кенди кучь ве къуветининъ 
устюнде, къудрет саиби бир яратыджыны къабул этер. Аллахнынъ бар 
олгъанына инанмакъ инсанда табиий бир дуйгьу ве анълайыштыр. Ин- 
сандаки Аллах анълайышынынъ мейдангьа кельмесинде инсаннынъ озь 
гьайрети, тюшюнджеси ве акъыл юрютмеси ёкътыр. Инсан, башына беля 
кельгени вакъыт я да кедерли айларында Аллахкъа, я да юдже бир кучьке 
сыгъыныр ве Онъа дуа этер. Бу мевзуда бир аетте Аллах шойле буюра: 


<ир 1^15 ^ I 1_ро 


«Инсангъа бир зарар кельгени вакъыт, ятып, отурып я да аякъ- 
та тургъан еринде бизге дуа этер. Анджакъ биз ондан о дертни ал- 
гъанджа, бизге дуа эткенини унутыр ве кечип кетер». 38 


б. Худус делили 

Бу делиль акъаид алимлерининъ мешур делилидир. Алем ве ондаки 
махлюкъларнынъ сонърадан мейдангьа кельгенлерини, бу себепле де 
яратыджыгъа мухтадж олмакъ тюшюнджесинен арекет этил, Аллахнынъ 
бар олгьаныны исбатлагьан делильдир. 


* \1Х). 0 с1и 1:1 

«Инсан тюшюнмезми, о, даа эвель ёкъ эди ве биз оны ярат¬ 


ты къ». 


Худус делилининъ анълатылмасы шойледир. Сонърадан мейдангьа 
кельген бир махлюкъкъа -хадис, бу махлюкъны мейдангьа кельмесине - 
худус, бу махлюкъны мейдангьа кетиргенге де - мухдис дейиле. 


Делильнинъ озю шу мантыкъий зынджырдан ибарет: 

• Бу алем хадистир, яни сонърадан мейдангьа кельгендир. 

• Эр хадиснинъ (сонърадан мейдангьа кельген эр шейнинъ) бир мух- 
диси (мейдангьа кетиргени) бар. Чюнки ич бир шей озь озюнден мейдан- 
гьа кельмез. 


38. Юнус суреси, 12. 

39. Мерьем суреси, 67. 

III. БОЛЮК_ 

• Алемнинъ мухдиси - сонъсуз илим, ираде ве къудрет саиби эзелий 
ве эбедий Аллахтыр. 

Алем ве ичиндеки эр шей арекетли ве денъишкендир; арекет эткен 
ве денъишкен шейлер эбедий ве эзелий оламазлар, хадис - махлюкълар- 
дыр. Бу махлюкълар сонърадан мейдангьа келыенлери ичюн, яратыджы- 
лары бар. Иште, бу яратыджы - эр шейни бильген, корьген, эр шейге кучю 
еткен, ич бир шейге мухтадж олмагьан, эзелий ве эбедий Аллахтыр. 


в. Имкян делили 

Алемнинъ бар олмасы ваджип ве зарурий дегиль, мумкюндир. Мум- 
кюн варлыкъ, бар олмакъ ичюн бир себепке ихтиядж дуяр. Алем де, бар 
олмакъ ичюн бир себепке ихтиядж дуяр. Бу делиль шу аетке эсаслана. 


* 

«Аджеба, олар яратыджы олмадан яратылдылармы? Ёкъса 
озьлери яратыджылармы?» 40 


Бир шейнинъ бар олып, олмамасына учь ихтимал бар. Бир шей я за- 
рурийдир, я мумтенийдир, я да мумкюндир. 


1. Зарурий (ваджип) олгъан шейнинъ бар олмасы зарурий, ёкъ ол¬ 
масы исе мумкюн дегильдир; бойле бир бар олув ялынъыз Аллах ичюн 
мумкюндир. Аллахнынъ бар олмасы ваджип (зарур), ёкълугъы асла тю- 
шюнильмез. 


2. Мумтений бир шейнинъ бар олмасы имкянсыз. Меселя: атешнинъ 
сувукъ олмасы имкянсыз, чюнки атеш сыджакъ. 

3. Мумкюн бир шейнинъ бар олмасы да, ёкъ олмасы да бирдир. Ме¬ 
селя: эвли эркек ве къадыннынъ балалары олур я да олмаз. Олмасы да, 
олмамасы да мумкюн. 

Шимди бар олмагъан бир шейнинъ бар олмасы ичюн оны яра- 
таджакъ бир яратыджыгъа ихтиядж бар. Чюнки ёкъ олгъан бир 
шей озь озюнден мейдангъа кельмез. 


Анджакъ бу шейлер мейдангъа келыенлери ичюн, буларны бар эт¬ 
кен бир яратыджынынъ олмасы керек. О яратыджы, мумкюн олгъан бу 
алемни яратты. Алемни ве ичиндеки эр шейни мейдангъа кельмесини 
тилеген ве оларны яраткъан, озю зарурий олгъан Аллахтыр. 


40. Тур суреси, 35. 

г. Арекетделили 

Алем арекет ичиндедир. Эр арекет эткен шей ичюн арекет эттириджи 
керек. Чюнки ич бир шей, озь озюнден арекет этмез. Алемни арекетке 
кетирген, онъа ильк арекетни берген къувет, башкъасы тарафыңдай аре¬ 
кет эттирильмеген, устюн къувет саиби олмалы; иште, эр шейни арекетке 
кечирген кучь - Аллах. 

д. Гъае 41 ве низам 42 делили 

Гъае делили - кяинатта эр шей бир гъае ве икметнен вазифеси- 
ни япкъаныны коремиз. Атомлардан башлап галактикаларгъа къадар эр 
шей, акъылнынъ аламайджакъ дереджеде устюн бир плангъа коре аре¬ 
кет эте. 

Ич бир шей себепсиз, икметсиз ве файдасыз оларакъ яратылмады. 
Къайсы махлюкъкъа бакъсакъ, бир макъсатнен мейдангъа кельгендир. 
Бутюн бу шейлерни яраткъан ве оларгъа вазифелерини берген бир юдже 
къудретнинъ олмасы зарурийдир. 

Эр шейни бир макъсаткъа коре яраткъан, эр бирисине белли вази- 
фелер берген юдже къудрет - Аллахтыр. 

Низам делили - бу алемде бир низам бар. Дюнья, кунешнинъ әтра¬ 
фында дёне ве бунынъ нетиджесинде эр йылда дёрт мевсим денъише. 
Сейярелер ве йылдызлар, шуурсыз бир махлюкъ олмаларына рагъмен, 
белли бир низамгъа коре арекет этелер ве бир-биринен чарпышмазлар. 

Инсан вуджудындаки джерьянлар насыл бир низам ичинде акъып 
кеткенини тюшюнсек айретте къалырмыз. 

Низамнынъ бар олмасы ичюн бир кучьнинъ бу низамны къурмасы 
керек. Бу алемде бир низам бар исе оны ортагъа къойгъан юдже бир яра- 
тыджынынъ бар олмасы да зарур. Бу юдже яратыджы - сонъсуз илим ве 
къудрет саиби олгъан, эши ве бенъзери олмагъан Аллах Таалядыр. 


е. Къабули амме делили 

Инсаниет тарихынынъ башындан итибарен эр джемиетте дин фикри 
мытлакъа бар эди. Бу дин фикри ичинде яратыджы, ярдым этиджи бир 
къудрет, бир Аллах инамы бар. Бу къадар инсаннынъ инанып къабул эт¬ 
кен Аллах инамы догъру олмалы. Миллиардларджа инсанларнынъ кер¬ 
чек олмагъан бир инамгьа, олмагъан бир танърыгъа инанмалары акъыл- 
гъа ятмай . Яни Аллах бардыр. 


41. Гъае-цель. 

42. Низам - порядок. 

























III. БОЛЮК 


МУСТАКЪИЛЬ ОКЪУВ ичюн 

«Инана экеним де, хаберим ёкъ!» 

Даа йигирми яшында биле дегиль эдим. Алуштадан Ялтагьа догьру 
кете эдим. Биз, бир автобус адам бу ёлгъа кирмеге джесарет эттик. Бираз 
кечмеден ем-ешиль дагъларнынъ ичинде эдик. Чегерткилернинъ намеле- 
рини динълеп, чам тереклернинъ арасындан, агьыр-агьыр тырмана эдик. 
Бу ёлджулыкъны о къадар севдим ки, битмесини истемей эдим. Шу арада 
козюмге меракълы бир шей илишти. Айретлер ичинде къалдым, бир кере 
даа бакътым, сонъра кене бакътым ве шойле айкъырдым: 

- Аман Аллахым, шу чам терегине бир бакъынъыз! Сиври бир къая- 
нынъ тёпесинде тамыр атты, ама онда бир авуч топракъ биле ёкъ. 

Мен бойле сесли тюшюнгенде, янымда отургъан эсли-башлы адам, 
манъа къызып: 

- Не бар бунда? Бойле тереклер бу ерлерде пекчокъ осе... -деди. 

- Шу Аллахнынъ къудретине бакъынъыз! Къоджаман бир къаянынъ 
устюнде не къадар гузель чам терекни яратты... 

- Не бар бу теректе! Бу терекнинъ о ерде осьмесине Аллахнен ве 
Онынъ къудретинен не алякъасы бар? 

- Яхшы, ама о вакъыт ким о чам терегини о олмайджакъ ерде ось- 
тюрди? 

- Ич кимсе балам... Не ичюн илля да бириси яратмасы керек? Бу 
тюшюнджелер ибтидаий тюшюнджелердир. 

- Ама Аллах о чам терегини о ерде яратып осьтюрмеген олса, буны 
ким япты? 

- Меселя, шойле тюшюн: бир къуш, агьзында бир чам урлугъы иле 
уча эди, там бу къаянынъ устюнден кечкенде, агъзындан о урлукъны 
тюшюрди. Урлукъ да къаянынъ бир чатлагьына тюшти ве о ерде тамыр 
атты. Сонъра да осьти кетти. 

- Яни сиз демек истейсинъиз ки, бутюн бу шейлернинъ яратыджысы 
ёкъмы? 

- Ёкъ эльбет... Яратыджы деген бир шейге инанмакъ, бу девирде 
чокъ айып бир шейдир. 

- Эсли башынъызнен буны насыл сёйлерсинъиз? 

Субетимиз бу шекильде девам этти ве эльбетте, мунакъашагъа че- 
вирильди. Сеслеримизде юксельмеге башлады. Бизни динълеген ёлджу- 
лар да вакъты-вакътынен лафымызгъа къошула эдилер. 

Бу сырада арабанынъ сурьаты артмагъа башлады. Копчеклеримиз- 
нинъ астындан ашагъыгъа учып тюшеяткъан ташларны корьмек бизни 

_АКЪАИД 

къоркъуза эди. Эр кес «Не ола экен», деп шашып әтрафына бакъына эди. 
Бу арада айдавджы бизлерге башыны узатып, «тормозларымыз патла- 
ды!» деди. Сагъ янымызда чамларнен къаплы бир учурым бар эди. Бу 
учурымнынъ сонъунда къаяларгъа чарпып копюкленген сувлар корюне 
эди. Сол тарафымыз исе къаялыкъ эди. Бир къач сание кечкен сонъ эр 
кес эсини топлап, шашкъынлыкъ ичинде къычырышмагъа башлады. Ба- 
зылары келимеи шехадет окъуй, базылары бисмиллях чеке, базылары да 
«Аллах» деп ялвара эдилер. Аллахкъа инанмагъаныны сёйлеген къарт 
адам да, шашкъынлыкъ ичинде, «Аллахым!... Къуртар бизни Аллахым...» 
деп ялвара эди... 

Шу вакъыт бизни шашырткъан бир шей олды. Автобусымыз явашлап 
кенаргъа янашып токътады. Автобус токътагъан сонъ эр кес лаф этип 
башлады. 

- Бу насыл иш? 

- Тормозларымыз патламагъан эдими? 

- Отюмиз патлады! 

- Шакъа эттинъизми?. . 

Шофёр еринден чыкъып янымызгьа кельди ве яшлы адамгъа шойле 
Ф деди: 

«Бир беля кельгенинен аман Аллахны чагъырмагъа башладынъыз. 
Онъа инанмасанъыз, не ичюн Ондан ярдым тилейсинъиз?» 

Сонъра да бизге дёнип: 

- Айып этменъиз, тормозларымыз патламады. Мен бу мунакъашаны 
дуйгъан сонъ, шу адамгъа бир дерс бермеге истедим» - деп ерине кечип 
автобусны кочюрди. 

Автобус арекет этти ве ич бир кимсе лаф этмей эди. Ялынъыз чегерт- 
килеринъ сеслери эшитиле эди. Къарт адам да сускъун бир алда тюшюн- 
джеге далгъан эди... Бараджагъымыз ерге кельген сонъ эшьяларымызны 
эндирмеге башладыкъ. Яшлы адам манъа якъынлашты ве: 

- Огълум, айып этме; къач йыллардыр Аллахкъа инанмадан яшай 
эдим. Анджакъ, инана экеним де, хаберим ёкъ экен... Буны огренмем 
ичюн сен манъа ярдым эттинъ. Айдавджы эфенди, санъа да чокъ те- 
шеккюр этерим, инангънымы анъламам ичюн манъа имкян бердинъ», - 
деди. 

III. БОЛЮК _ 


I 


2. Аллаху Таалянынъ бар ве бир олгъаны акъкъында накълий 
делиллер 


а. Къуран-ы Керимде бильдирильген накълий делиллер 

Менбаасы Къуран ве суннет олгъан делиллерге «накълий делиллер» 
дейилир. Къуран-ы Керимде, Аллахнынъ барлыгьыны ве бирлигини кось- 
терген накълий делиллерден базылары шулар: 

• Къуранда Аллаху Таалянынъ бир олгъаны бильдириле. Ондан баш- 
къа илях олмагьаны ве ибадет иле макътавлар ялынъыз Онынъ хакъкъы 
олгъаны анълатыла: 


, лЯ - а ^ а ® Л 

" у ^5 

«Де ки: О Аллах, бир тектир». 43 


* у *У1 “У 

«Аллах, (ойле бир танърыдыр ки) ондан башкъа танъры 


екъ...».’ 


, 'ИЛ $ ^ * ф * 




о ь 


«Иште, Раббинъиз Аллах одыр. Ондан башкъа танъры ёкъ. О, 
эр шейнинъ яратыджысы. Ойле исе онъа къуллукъ этинъиз...». 45 


Оу аЛ) 0у>-^\^ ^ а ] у> у^ 


«О, ойле бир Аллахтыр ки, ондан башкъа илях ёкъ. Дюньяда 
ве ахыретте макътавлар онъа махсус. Укюм де онынъ. Сиз ниаетте, 
онъа дёндюриледжексинъиз». 46 


43. Ихляс суреси,1. 

44. Бакъара суреси, 255. 

45. Әнам суреси, 102. 

46. Къасас суреси, 70. 

_АКЪАИД 

Варлыкъларны ве мейдангьа кельген вакъиаларны Аллах яраткъан- 
дыр ве бир чокъ ниметлерни инсанларгъа файдаланмалары ичюн тәкъ¬ 
дим эткендир. 


/• ' ' ' ^ ° ' У ' У ' ° ' 0* У у У & ' ' ' 

у* 3 !^- и>-р 3 ^“^ 3 ^ 

' ' '* ' ' ' ) 

* Фһ- 4 1 ■ ■■ч< ^а 1Ь1г И\^'< 

„ > * °, 

* о^гь- 


«(Аллах) коклерни ве ерни хакъ (икмет) иле яратты. О, онъа 
къошкъан ортакълардан узакътыр. О, инсанны бир тамла сувдан 
яратты... Айванларны да о яратты ве сиз ичюн о айванларда ысы- 
тыджы (шейлер) ве бир чокъ файдалар берди. Олардан бир къыс- 
мыны да ашарсынъыз». 47 


* АаЗ ’^- л З 44^ (^у\ ^А 

<3 о) суУ г Иа\ у А> 

у * ' ^ ' У у $ 


«Коктен сувны эндирген Одыр. Ондан эм сизге ичеджегинъиз 
бар, эм де айванларынъызны отлатаджакъ экинлер. (Аллах) сув са- 
есинде сиз ичюн экинлер, зейтунлар, хурмалар, юзюмлер ве дигер 
мейваларнынъ эписинден етиштирир. Иште, буларда тюшюнген бир 
топлум ичюн буюк бир ибрет бардыр. О, геджени, куньдюзни, кунеш- 
ни ве айны сизинъ хизметинъизге берди. Йылдызлар да Аллахнынъ 
эмринен арекет этелер. Шубесиз ки, буларда акълыны ишлеткенлер 
ичюн пек чокъ ибретлер бардыр». 43 


б. Хадис-и шерифлерде бильдирильген накълий делиллер 

Пейгъамберимиз -салляллаху алейхи ве селлем- де Аллахнынъ бар 
ве бир олгьаныны, эзелий ве эбедий олгъаныны бильдиргендир: 
«Инсанлар! Билинъиз ки, Раббинъиз бирдир ...». 49 


47. Нахп суреси, 3-5. 

48. Нахп суреси, 10-12. 

49. Муслим, 1218. 

III. БОЛЮК_ 

«Аллахым! Эвель сенсинъ, сенден эвель ич бир шей ёкъ эди. Ахыр да 
сенсинъ, сенден сонъра (бакъий ве эбедий) ич бир шей олмайджакъ ». 50 


3. Аллахнынъ мевджудиети ве бирлиги мевзусында Къуран-ы 
Керимде бильдирильген акълий делиллер 

Аллах, инсанны энъ шерефли варлыкъ оларакъ яратты ве ер юзюн- 
де укюмлерини ерине кетирмеге әмир этти. Бойле буюк шереф ве вази- 
феси олгъан инсанны, башкъа махлюкълардан айыргъан энъ муим эки 
хусусиет бар. Биринджиси - инсан акъыл саибидир, яни тюшюне бильген 
варлыкътыр; экинджиси исе огренюв къабилиетине саиптир. Къуран-ы 
Керимде инсаннынъ акъылына хитап әтиле, чешитли акълий делиллер 
къулланыла. Аллаху Таалянынъ варлыгъы ве бирлиги анълатылгъанда 
да кене бу усул къулланыла. 

Юдже китабымыз Къуран-ы Керимде, Аллахнынъ барлыгьы ве бир¬ 
лиги мевзусунда ортагьа къоюлгъан акълий делиллер шулардыр : 


а. Къуран-ы Керимде коклернинъ, айнынъ, ер юзюнинъ, инсаннынъ 
ве башкъа варлыкъларнынъ яратылышларындан ве арекетлеринден сёз 
әтиле, буларнынъ озь-озюнден мейдангьа келемейджеклерине дикъкъат 
чекиле. Яни бутюн бу мукеммель низамнынъ яратыджысы Аллах олгъаны 
сёйлене. Бу мевзунен алякъалы аетлер шойледир: 


* с.. 

* к: ^ 


«(Инсанлар) девенинъ насыл яратылгъанына, кокнинъ насыл 
юксетильгенине, дагъларнынъ насыл тикленгенине, ер юзюнинъ 
насыл яйылгъанына бир бакъмазлармы?» 51 


„ Т ,0; о- ^ ,о' ^ ^ „ ой * 

^ ^ ** 0 у о ^ ' * * * * **оу 

* а }\ “У фф1!1 а ] аЬ| 


«Аллах сизни тек бир кишиден (Адемден) яратты, сонъ ондан 
да, къарысыны яратты. Сиз ичюн айванлардан секиз эш мейдангьа 
кетирди. Сизни де, аналарынъызынъ къарынларында учь къатлы 


50. Муслим, дж. 4, с. 2384. 

51. Гъашие суреси, 17-20. 

_АКЪАИД 

къаранлыкъ ичинде чешит девирлерден кечиререк, яратмакъта. 
Иште, бу яратыджы Раббинъиз - Аллахтыр. Мульк Онынъдыр. Он- 
дан башкъа танъры ёкътыр. Ойле экен, насыл ола да, (Онъа къул- 
лукътан) чевирильмектесинъиз?» 52 

3^ Сг" 

«Аллах, инсанны бир ашлангъан йымыртадан яратты». 53 


б. Къуранда, варлыкъларнынъ белли бир ольчюнен яратылгьаны, 
алемде де бенъзерсиз низамнынъ бар олгьаны анълатыла, бутюн булар- 
нынъ Аллах тарафындан мейдангъа кетирильгени акъкъында айтыла. 


3^313 3 ^ 


«Коклерни ве ерни ерли-ериндже яратты. Сизни шекиллендирди 
ве шекиллеринъизни де, гузель япты. Дёнюш анджакъ Онъадыр». 54 


«Биз эр шейни бир ольчюге коре яраттыкъ». 55 


* 


0 э ^ 

СгЬ ,11 


«О (Аллах) ки, яраткъан эр шейни гузель яратты ве ильк башта 
инсанны чамурдан яратты». 56 


33>о_) (^13 ~ Г 33*-о ^ 6 • ' 33л13 

3^лЗч7 


«Эки денъизни бир-бирине къавушмакъ узьре къоя къойгъ- 
ан. Араларында бир сед бардыр, бир-бирине кечип къарышмаз- 
лар. О алда, Раббинъизнинъ ниметлеринден ангисини яланлай 
билирсинъиз?» 57 


52. Зумер суреси, 6. 

53. Алякъ суреси, 2. 

54. Тегьабун суреси, 3. 

55. Къамер суреси, 49. 

56. Седжде суреси, 7. 

57. Рахман суреси, 19-21. 

III. БОЛЮК 


вЦ^-1г ^Л-17 1^11 Ь 1А 

^х^]\ ^1р Ц^14л 


«Кунеш, озю ичюн бельгиленген ерде акъар (дёнер). Иште, бу, 
азиз ве алим олгъан Аллахнынъ такъдиридир. Ай ичюн де бир такъ- 
ым (ёлакълар) тайин эттик. Ниает, о, эгри хурма далы киби (хилял) 
олур да, кери дёнер». 58 


Лл ^ у Лл зль \#ъ\ \$ ь; 

* да>3у ^1г 'уъ *}\ у* 


«Эй, инсанлар! Аллахнынъ сизге олгъан ниметини хатырланъ; 
Аллахтан башкъа сизге коктен ве ерден рызыкъ береджек бир яра- 
тыджы бармы? Ондан башкъа танъры ёкътыр. Насыл ола да (тев- 
хидден куфюрге) чевирильмектесинъиз!» 59 


^ 41Л •А^-1 01 

' , / о , *•> _ ■> , „ - > * °с' * 

* ^ оЬ*У1 йИ( 


«Де ки: не дерсинъиз; эгер Аллах къулакъларынъызны сагъ- 
ыр, козьлеринъизни корь этер, къальблеринъизни де муурьлер 
исе, буларны сизге Аллахтан башкъа анги танъры къайтарып бере 
билир! Бакъ, делиллерни насыл беян этмектемиз. Олар аля юзь 
чевирмектелер!» 60 


' ^ д ■ у] I 4.11 ^ 0 \з*ъ*^*3 I; Д.Оий.1 I | ^ ^ л ^ 3 1^) 


«Эгер ерде ве кокте Аллахтан башкъа танърылар олса эди, ер 
ве кок, (буларнынъ низамы) кесен-кес бозулып кетер эди. Демек ки, 
Аршнынъ Рабби олгъан Аллах оларнынъ уйдургъан сыфатларын- 
дан узакътыр». 61 


58. Ясин суреси, 38-39. 

59. Фатыр суреси, 3. 

60. Әнам суреси, 46. 

61. Энбия суреси, 22. 
























АКЪАИД 


в. Къуран-ы Керимде, Аллахнынъ мевджудиети ве бирлиги мевзу- 
сында башкъа акълий делиллер де ортагъа къоюла. 

Меселя, шу аетлерде мушриклернинъ Аллахнынъ бар олгъаныны 
къабул эткенлерини косьтере. Бойледже, инсанлар арасында Аллахкъа 
инанылгъанына дикъкъат чекиле. 



«Ант олсун ки, оларгъа «Коклерни ве ерни ким яратты?», дие 
сорасанъ, мытлакъа «Аллах...» дерлер. Де ки: (Ойле исе) макътав да 
ялынъыз Аллахкъа аиттир. Амма, оларнынъ чокъу бильмезлер». 62 



«(Ресулим!) Де ки: Әгер биле исенъиз (сёйленъ бакъайыкъ), 
бу дюнья ве онда булунгъанлар кимге аиттир? «Аллахкъа аиттир», 
дейджеклер. Ойле исе, сиз ич тюшюнип-ташынмазсынъызмы!-де». 

63 

г. Чокътан чокъ варлыкъларнынъ инсан ичюн файдалы олгъаны бу 
себепнен де бош ерге яратылмагъаны Къуран-ы Керимде беян әтиле. Бу 
варлыкълар бир макъсат ичюн яратылгьандыр: 



«Биз ер юзюни бир тёшек, дагъларны да бирер къазыкъ япма- 
дыкъмы? Сизни чифт-чифт яраттыкъ. Юкъунъызны бир раатланув 
яптыкъ. Геджени бир орьтю яптыкъ. Куньдюзни де чалышып къаза- 
нув вакъты эттик. Устюнъизде еди къат сагълам коклер бина эттик. 
(О ерде) алев-алев янгъан бир къандиль яраттыкъ. Сизге урлукъ- 
лар, осюмликлер (тереклерни), бир-бирилерине битишик багълар- 

62. Локъман суреси, 25. 

63. Муминун суреси, 84-85. 


























III. БОЛЮК 


багъчалар етиштирмек ичюн, усть-устюне топланып сыкъышкъан 
булутлардан шырыл-шырыл акъкъан сувлар эндирдик». 64 


д. Гедже иле куньдюзнинъ денъишип турмасы, кунеш ве айнынъ аре- 
кет этмеси акъкъында да бахс әтиле. 


' г 1һ\ д ^0\ ^ ^0\ д }I 

< в „ / ,4 «' ' ф > '' ' °/$ > 

1с 01} ^(л-1 (_Ц 


* * 


«Бильмезмисинъ ки, Аллах геджени куньдюзге ве куньдюзни 
геджеге къатмакъта. Кунешни ве айны эмири алтына алгъандыр. 
Буларнынъ эр бири белли бир вадеге къадар арекетине девам этер. 
Ве Аллах япкъанларынъыздан тамамен хабердардыр». 65 


4. Аллаху Таалянынъ мевджудиети ве бирлиги акъкъында ха- 
дислерде бильдирильген акълий делиллер 

Аллаху Таалянынъ барлыгъы ве бирлиги мевзусында хадислерде 
кечкен акълий делиллерден базылары шулардыр: 

1. Хусайн адында бир мушрик, Пейгъамберимизнинъ янына кельди. 
Макъсады, Пейгъамберимизни янълыш ёл узеринде олгъаныны онъа 
косьтерип, давасындан вазгечирмек эди. Бу себепнен базы шейлер сёй- 
леди ве нетиджеде Ресулюллахны путкъа тапынмагъа чагъырды. Пейгъ- 
амбер Эфендимиз, Хусайнны сонъуна къадар сабырнен динъледи. Ху¬ 
сайн сёзюни битириндже, араларында шу къонушма кечти: 

«- Эй Хусайн! Сен къач иляхкъа къуллукъ этесинъ? 

- Секиз иляхкъа къуллукъ этем, буларнынъ едиси ерде, бириси де 
коктедир. 

- Санъа бир зарар кельгенде, къайсы танърыгьа ялынып, ялварыр- 
сынъ? 

- Коктекине. 

- Малынъ эляк олгъаны вакъыт кимге ялварырсынъ? 

- Кокте олгъангъа. 

- Ихтиядж олгъан шейлерни санъа ким бере? 

- Коктеки. 

Аллах Ресули, соруларыны бойледже сыралады ве джевап эр вакъ¬ 
ыт айны олды. Ресулюллах не сораса, Хусайн эр даим «Коктеки» я да 


64. Небе суреси, 6-16. 

65. Локъман суреси, 29. 

_АКЪАИД 

«Коктекине» дей эди. Ресулюллах -салляллаху алейхи ве селлем-, сонъ 
оларакъ онъа шуны сёйледи: 

- О (Аллах), сенинъ дуаларынъа тек башына джевап бере, ихтиядж- 
ларынъы тек башына бере... Сен исе Онъа ортакълар къошасынъ. Къай- 
сы биримизнинъ ёлумыз янълыш, эй Хусайн?». 66 

Ресулюллах -салляллаху алейхи ве селлем-, мушрикни Аллахнынъ 
бирлиги мевзусында акълий делиллернен инандырды. 


5. Аллахны севмек 

Аллах севгиси - Аллахны исим ве сыфатларынен танымакъ, Оны эр 
шейден устюн ве азиз тутмакъ, эр шейден даа чокъ севмектир. Кямиль 
имангъа саип олмакъ ичюн Аллахны севмек шарттыр. Пейгъамберимиз 
-салляллаху алейхи ве селлем- бу мевзуда шойле буюра: 

«Учь шей кимде олса, о кимсе иманнынъ леззетини ис этер: бирин- 
джиси, Аллах ве Ресулини башкъаларындан даа чокъ севмек. Севген ин¬ 
саннарны ялынъыз Аллах ичюн севмек. Иман эткен сонъ, текрар куфюр- 
ге дёнмектен, атешке атылмакътан къоркъкъаны киби къоркъмакъ ». 67 

Аллахны севген инсан, базы хусусларны ерине кетирмеси керек: 

1. Аллахнынъ эмирлерини ерине кетирмек ве ясакъларындан сакъ- 
ынмакъ. 

Инсан, Аллахнынъ яраткъан энъ шерефли варлыкътыр. Аллах, де- 
вамлы ибадет этил, ич гунях ишлемеген мелеклерни, инсангъа седжде 
эттирди. Кяинатны да инсан ичюн яратты ве онынъ хызметине берди. Бу- 
тюн бу ниметлерге къаршылыкъ оларакъ инсаннынъ борджу Аллахкъа 
иман этил, ибадет этмек, оны севмек ве онынъ эмирлерини ерине кетир¬ 
мек. Онынъ ясакъ эткен шейлерден де узакълашмакътыр. 

2. Аллахнынъ берген ниметлернинъ къадрине етмек ве бунъа коре 
яшамакъ. 

Аллах, инсанны энъ гузель шекильде яратты, бутюн варлыкъларны 
да онынъ эмрине берди. Инсан кунештен, айдан, айванлардан файдала¬ 
на. Тереклер инсан ичюн мейва бере; ягъмур инсан ичюн ягъа. Гедже ве 
куньдюз де инсан ичюн денъишип тура. Инсаннынъ саип олгьан шейлер- 
нинъ эписи де Аллахнынъ эдиелеридир. Инсан озь беденини ве бутюн 
органларыны, акълыны ве инсафыны кендиси къазанмагьандыр. Инсан¬ 
нынъ саип олгъан эр шейи Аллахнынъ эдиелеридир. 

Бизге бу къадар сайысыз нимет берген Аллахкъа ибадет этмек, онъа 
севги косьтермек, бу ниметлерге нисбетен бир шукюрдир. 


66. Ибн Хаджер, Эль Исабе фи Темйизи-с Сахабе, дж. 1, с. 337. 

67. Бухари, Иман, 9; 14. 

Кяинатны ёкътан бар эткен Аллах, 

Був зерресини къар эткен Одыр. 

Эйилерге дженнетни донаткъан Аллах, 
Яманларгьа джехеннемни яр эткен Одыр. 

Инсангъа файдалы япты атешни, 

Яратты йылдызны, ай ве кунешни. 
Тюшюнсин, анъласын алемни киши. 

Кокни йылдызларнен донаткъан Одыр. 

Джанлыгьа керекли къылды аваны, 

Эм дертни яратты, эм де деваны, 

Эш этти Адемге хазрети Аваны, 

Топракътан беденге джан берген Одыр. 

Бир-бирини излер куньдюз ве гедже. 

Эр зеррени къойды ерли ерине. 

Иблис эмирине къаршы кельгенинен, 
Рахметинден махрум быракъкъан Одыр. 

Суч ишлегенге адалет, онынъ азабы. 
Муминге бирге къыркъ берер савапны. 
Сыджаклыкътан сувсуз къалгьан топракъны. 
Ягъмур ёллап суваргьан Одыр. 

Кендисине исьян этмеген къулгъа, 

Парагьа, пулгъа әсир олмагъангъа, 
Дос-догъру ёлгьа кирип юргенге, 

Ахыретте дженнетни донаткъан Одыр. 


Мустафа УНАЛ 























АКЪАИД 


АЛЛАХНЫНЪ СЫФАТЛАРЫ 

Аллах Таалягъа иман этмек демек, Онынъ юдже сыфатларыны анъ- 
лап, Онъа ойледже инанмакъ, Аллахны накъыс сыфатлардан узакъ тут- 
макъ демектир. Аллах, ялынъыз кемал ве юдже сыфатларгъа саиптир. 
Онъа накъыс (эксиги ве нукъсаны олгъан) ве зайыф сыфатлар къошмакъ 
мумкюн дегиль. 

Аллах Таалянынъ сыфатлары эзелий 68 ве эбедийдир 69 . Бу сыфат¬ 
лар Аллахнен бирликте эр вакъыт барлар. Сонърадан яратылмадылар. 
Аллахнынъ сыфатлары махлюкъларнынъ сыфатларына бенъземез. Ал- 
лахнынъ ильми, ирадеси, тири олмасы, къонушмасы, бизде олгъан илим, 
ираде, тири олмакъ ве къонушмамызгъа бенъземез. Аллахнынъ бу сы¬ 
фатлары мытлакътыр. Махлюкъларда исе бу сыфатлар мытлакъ дегиль, 
сынъырлыдыр. Биз Аллахны хакъкъынен танып оламагъанымыз ичюн, 
оны исим ве сыфатларындан таныймыз. Къуран-ы Керимде шойле бую- 
рыла: 




«Козьлер Оны коралмаз; албуки, О, козьлерни корер. О, эшьяны 
пек яхшы билиджи, эр шейден хабердардыр». 70 


Бу аеттен корюльгени киби Аллахнынъ затыны идрак этмек мумкюн 
дегиль. 


Пейгъамберимиз де бу мевзуда шойле буюргъан: 

«Аллахнынъ яраткъан шейлери акъкъында тюшюнинъиз. Факъат 
Аллахнынъ заты акъкъында тюшюнменъиз. Чюнки сизинъ бунъа ку- 
чюнъиз етмез ». 71 


Юдже Аллахнынъ сыфатлары шу шекильде сыныфландырылгъан- 

дыр. 


1. Затий сыфатлар 

Ялынъыз Аллахкъа махсус олгъан сыфатлардыр. Бу сыфатлар, Ал- 
лахтан башкъа ич бир шейге нисбет этильмез. Затий сыфатларнынъ зыт- 
лары, Аллах акъкъында тюшюнильмез. Яни нокъсанлыкъ, сонълукъ ве 
эксиклик киби хусусиетлерден Аллах узакътыр. Бунынъ ичюн бу сыфат- 


68. Эзелий - башлангъыджы олмагъан. 

69. Эбедий - сонъу олмагъан. 

70. Әнам суреси, 103. 

71. Суюти, эль Джмиу Сагъир; Аджлуни, Кешфуль Хафа, 1, 311. 
























III. БОЛЮК 


ларгъа тензихий 72 я да сельбий сыфатлар да дениле. Затий сыфатлар 
шулардыр: 

а. Вуджуд- бар олмакъ демектир. Аллах бардыр. Онынъ бар олувы 
ич бир шейге багьлы олмадан озь-озюндендир ве зарурийдир. Бу сыфат- 
нынъ зыты олгьан ёкълукъ, Аллах Тааля ичюн мумкюн дегильдир. Вуд¬ 
жуд сыфаты Аллахнынъ темель сыфаты олгъаны ичюн, онъа «сыфат-ы 
нефсийе» де дениле. 

б. Къыдем - эзелий олмакъ демектир. Аллах Таалянынъ бар олу- 
вынынъ башлангъычы ёкътыр. Яни ич бир шей олмагъаны вакъыт Аллах 
бар эди. Ве онынъ ёкъ олгъаны вакъыт тюшюнильмез. Чюнки кендисин- 
ден башкъа эр шейни Аллах яратты. Вакъытны да о яраткъандыр. Къы- 
демнинъ зыты - сонърадан мейдангъа келюв (худус), Аллах акъкъында 
тюшюнльмез ве имкянсыз сыфаттыр. 

в. Бекъа - эбедий олмакъ демектир. Аллахнынъ бар олувынынъ со- 
нъу ёкътыр. Бекъанынъ зыты олгьан фани олмакъ Аллах ичюн тюшю¬ 
нильмез. Эр шей ёкъ оладжакъ олса биле, Аллах эр вакъыт къаладжакъ. 
Къуран-ы Керимде бу эки сыфат акъкъында шойле буюрыла: 

«О, ильк ве сонъдыр...» 73 

«...Аллахнынъ затындан башкъа эр шей ёкъ олуджыдыр...» 74 

г. Мухаллефетун лиль хавадис - Аллах кендиси яраткъан ич бир 
шейге бенъземез. Аллахтан башкъа эр шей сонърадан мейдангъа кель- 
гендир. Бу сыфатнынъ зыты - яраткъан шейлерге бенъземек, Аллах ичюн 
тюшюнильмез. Къуран-ы Керимде шойле буюрыла: 



«... Онынъ бенъзери кибиси ёкътыр. О, ишитедир, коредир». 75 
д. Къыям бинефсихи - Аллахнынъ бар олувы озюндендир. О бар 
олмакъ ичюн ич бир шейге ихтиядж дуймаз. Ондан башкъа эр шей бир 
яратыджыгъа ихтиядж дуя. О исе эр шейден эвель олгъаны ичюн ич бир 
себепке багьлы олмадан бардыр. Къуран-ы Керимде бу сыфат акъкъын¬ 
да шойле буюрыла: 

«Де ки: О Аллах бирдир. О Аллах самеддир (башкъасына ихти¬ 
ядж дуймаз)...» 76 


72. Тензих этмек - зайыф ве чиркин сыфатлардан узакъ тутмакъ. 

73. Хадид суреси, 3. 

74. Къасас суреси, 88. 

75. Шура суреси, 11. 

76. Ихляс суреси, 1-2. 

_АКЪАИД 

«Әй инсанлар! Аллахкъа мухтадж олгъан сизсинъиз. Ялынъыз 
О, зенгин ве макъталмагъа ляйыкътыр». 77 


е. Вахданиет - Аллах Тааля затында, сыфатларында ве ишлеринде 
бир ве тектир. Онынъ не бир эши, не бир бенъзери ве не де бир ортагъы 
ёкътыр. 

Ондан башкъа яратыджы ве Ондан башкъа ибадет этиледжек танъ- 
ры ёкътыр. Къуран-ы Керимнинъ бир чокъ еринде Аллахнынъ бирлигин- 
ден сёз әтиле: 

«Әгер ерде ве кокте Аллахтан башкъа танърылар олса эди, ер 
ве кок къатиен бозулып кетер эди...» 78 

Кокнинъ, ер юзюнинъ арекетиндеки аэнк ве тертип, Яратыджынынъ 
барлыгъынынъ энъ буюк делилидир. 


** ^ Х 0 ' 'о' * ' * * у 


«Де ки: Әгер оларнынъ сёйлегенлери киби Аллахтан башкъа 
иляхлар олса эди, кене де Аршнынъ саиби олгъан Аллахкъа улаш- 
макъ ичюн чарелер арар эдилер». 79 


2. Субутий сыфатлар 

Субутий сыфатлар Аллах ичюн зарурий олгъан ве кемал ифаде эт- 
кен сыфатлардыр. Бу сыфатлар Аллахны бизге таныткъаны ичюн, Онынъ 
тири (аят саиби), ираде этиджи ве кучь саиби бир Аллах олгъаныны кось- 
тергени ичюн субутий сыфатлар адыны алгъандыр. Субутий сыфатлар- 
нынъ зытлары, Аллах ичюн тюшюнильмез. Субутий сыфатлар эзелий ве 
эбедийдир, Аллах акъкъында къуллангъаны вакъыт мытлакъ оларакъ 
къулланылыр. Инсанлар акъкъында исе сынъырлы манада къулланы- 
лыр. Яни Аллах илим саибидир дегенде, Аллахнынъ сонъсуз илим саиби 
олгъаныны, эр шейни бильгенини анъламамыз керек. Инсаннынъ биль- 
гиси исе сынъырлыдыр. 

Аллаху Таалянынъ субутий сыфатлары шулардыр: 

а. Хаят (5ФЦ - Аллахнынъ тири олмасы демектир. Эр шейге 
джан берген Аллахтыр. Олю олмакъ я да юкъламакъ, Аллах ичюн асла 
тюшюнильмез. Бу сыфат акъкъында Къуранда шойле сёз әтиле: 

77. Фатыр суреси, 15. 

78. Энбия суреси, 22. 

79. Исра суреси, 42. 

III. БОЛЮК 


9* , ' у 0 ^ ^ 9 9у ' ^ ' 0 ' у 0 ^ 'у 

0^1лР 4о оЛ^^: С^-С *У С_5^” 



«Олюмсиз ве даима тири олгъан Аллахкъа ишанып, Онъа 
таян...» 80 


11)1? 1 ^^ ! ^ у дг^ ^1011 ^>Л 


«(Бутюн) юзьлер тири ве эр шейге аким олгъан Аллах огюнде 
эгилип, боюнларыны буктилер. Зулум юкленип (Аллах къатына) 
кельгенлер исе перишан олдылар». 81 


б. Илим - бильмек демектир. Аллах эр шейни биле. 
Онынъ бильмеси)бутюн вакъытларны ичине ала. О, олып кечкенни, 
шимди олгъанны ве оладжакъларны, гизли ве ачыкъ шейлерни биле. 
Аллахнынъ ильми ве бильмеси яратылгьанларнынъ бильгисине 
бенъземез. Аллахнынъ бильгиси артмаз ве эксильмез. 

& 01 ... 

«... Шубесиз Аллах, эр шейни бильгендир» 82 , - деп буюрыла. 




«... О къарада ве денъизде не бар олса билир. Онынъ ильми 
тышында бир япракъ биле тюшмез...». 83 


в. Семи ((*-01Л ) - эшитмек демектир. Аллаху Тааля эр шейни 
эшитир. Гизли я да ашкяр, яваш сеснен я да юксек сеснен не сёйленсе, 
Аллах оны эшитир. Аллах эшитмек ичюн эр анги бир орган ве алетке 
мухтадж дегильдир. Къуранда: 

«... Шубесиз Аллах, эшитиджи ве билиджидир» 84 , - деп буюрыла. 


80. Фуркъан, 58. 

81. Таха оуреси, 111. 

82. Энфаль суреси, 75. 

83. Әнам суреси, 59. 

84. Худжурат суреси, 1. 
























АКЪАИД 


г. Басар () - корьмек демектир. Юдже Аллах эр шейни корер. 
Ич бир шей Аллахнынъ корьмесинден гизли къалмаз. Сакълы ве 
ачык шейлерни, айдынлыкъ ве къаранлыкъта Аллах корер. Къуран-ы 
Керимде шойле буюрыла: 


* г °и > * I, ' * ! Г • - ' м . • Г ■* °' 

у л11' 0' ‘ ^ - ° д ^ 


«(Аллах), козьлернинъ хаин бакъышыны ве юреклерде гизлен- 
генлерни билир. Аллах адалетнен укюм этер. Оны ташлап табын- 
гъан путлары исе ич бир шейге укюм этмезлер. Шубесиз ки, Аллах 
хакъкъынен эшитиджи ве корюджидир». 85 


д. Ираде ( ЬГ,)Д) - Аллахнынъ истемеси, тилемеси демектир. 
Аллахнынъ истегени олур, истемегени олмаз. Кяинатта олгъан ве 
оладжакъ не бар исе, эписи Аллахнынъ ирадесинен мейдангъа келир. 
Онынъ бир шейни тилемеси, ич кимсеге ве ич бир шейге багълы 
дегильдир. Аллах тилемегендже ич кимсе бир шей тилейемез. Къуранда 
Аллах шойле буюра: 


Л ЛЗ у! фЛЛ «.Ля? у л!1Л1 ур лЛЛ ^111Л ^ 

"т ' 1 ■*' *-т' 0 ' & у 

у «ЛЯй у 


* Ц 


«Де ки: Мулькнинъ керчек саиби олгъан Аллахым. Сен мулькни 
истегенинъе берирсинъ ве истегенинъден алырсынъ. Тилегенинъ- 
ни юджельтир, тилегенинъни ашаларсынъ...». 86 


е. Къудрет (<^-ЛЛ ) - Аллахнынъ сонъсуз кучь ве къувет саиби 
олмасы демектир. 

Аллах - сонъсуз кучь ве къудрет саибидир. Онынъ къудретининъ 
етишемейджек ич бир шей ёкътыр. Кяинатта эр шей Аллахнынъ кучь ве 
къудретинен ола. Йылдызлар, галактика ве бутюн феза, джанлы-джансыз 
бутюн варлыкълар Аллахнынъ къудретининъ ачыкъ делилидир. Къуран¬ 
да шойле буюрыла: 


^ <3-1^- уР ЛИЬ (3 0) ЛЛ 

УУ ' 0 у ' . 

V а * 0 * . " ,' . а * 0 . 

^ <У (^45 ^ ^ <У сУ 


85. Мумин суреси, 19-20. 

86. Али Имран суреси, 26. 
























III. БОЛЮК 


^5' а 15\ 01 &10о I* <Ф1 ^-р! ^А. 


^ 1» . - 


«Аллах гедже иле куньдюзни бир-бирине чевире. Шубесиз бун- 
да акъыл саиплери ичюн мытлакъ бир ибрет бар. Аллах эр джан- 
лыны сувдан яратты. Иште, булардан базылары къарны устюнде 
сюйрекленир, базылары эки аякъ устюнде юрер, базылары да дёрт 
аякъ устюнде юрер. Аллах тилегенини яратыр. Шубесиз Аллах эр 
шейге къадырдыр ». 87 


ж. Келям ( ) - Аллаху Тааля тиль, сес, ариф, келиме я да 

джумлеге мухтадж олмадан къонушма, яни келям сыфатына саиптир. 
Келям сыфатынынъ махиетини инсан кенди акъылына коре анълап 
етемез. Къуран - Аллаху Таалянынъ келям сыфатынынъ нетиджесидир. 
Аллах келям сыфатынен әмир этер, ясакъ этер ве хабер берир. Бу 
сыфатнен алякъалы оларакъ Къуран’да шойле буюрыла: 




1105С" 




«Бир къысым пейгъамберлерни санъа даа эвель анълаттыкъ, 
бир къысмыны исе санъа анълатмадыкъ. Ве Аллах Муса иле акъ- 
икъатен къонушты ». 88 


-> 005 ”" 01 0 ^ ^ 

* 1сЬг ^ \ 


«Де ки: Раббиминъ сёзлерини (язмакъ) ичюн бутюн денъизлер 
мерекеп олса ве бир о къадар да иляве кетирсек дахи, Раббиминъ 
сёзлери битмеден эвель денъиз тюкенеджектир ». 89 


з. Теквин () - Аллахнынъ яратмакъ сыфатыдыр. Яратмакъ 
- ёкъ олгьан шейни ёкълукътан бар этмектир. Юдже Аллах екяне 
яратыджыдыр. О, эзелий ильминен билип истеген эр шейни сонъсуз 
кучь ве къудретинен яраткъандыр. Яратмакъ, рызкъ бермек, тирильтмек, 
ольдюрмек, нимет бермек, азап этмек ве шекиль бермек теквин сыфатынен 


87. Нур суреси, 44-45. 

88. Ниса суреси, 164. 

89. Кехф суреси, 109. 

АКЪАИД 


юзь бере. Бир аетте: 


сНЗ сК УУ * ^ <3^ 


«Аллах эр шейнинъ яратыджысыдыр. О, эр шейге векильдир» 90 , 

- деп буюра. 


АЛЛАХНЫНЪ СЫФАТЛАРЫНЕН АЛЯКЪАЛЫ ХУСУСЛАР 

Аллаху Таалянынъ сыфатлары акъкъында билинмеси керек олгъан 
муим нокъталар бар. 

1. Аллаху Таалянынъ затий ве субутий сыфатларындан ич бири, 
махлюкъларнынъ сыфатларына бенъземез. Не къадар махлюкъларда 
Аллахнынъ субутий сыфатларына бенъзеген (корьмек, эшитмек киби) 
сыфатлар олса биле, бу сыфатлар Аллахнынъ сыфатлары киби дегиль. 
Меселя: Аллахнынъ эшитмеси, инсаннынъ эшитмеси киби дегиль. 

2. Аллахнынъ сыфатлары сонърадан яратылмады (Аллахнен бир- 
ликте эзелий ве эбедий оларакъ бар олгъанлардыр), белли бир вакъыт 
ве мекян иле де сынъырлы дегиль. 

3. Аллаху Таалянынъ сыфатларыны там оларакъ къаврамакъ мум- 
кюн дегиль. Бунынъ ичюн бу сыфатларнынъ насыл олгъанлары мевзу- 
сынен де чокъ мешгьуль олмамакъ керек. Меселя: Аллаху Таалянынъ ич 
бир шейге бенъземегенини ифаде эткен «мухаллефетун лиль-хавадис» 
сыфаты дикъкъаткъа алынса, Онынъ заты акъкъында тюшюнменинъ ма¬ 
насыз олгъаны анълашылыр. Чюнки инсан, Аллаху Таалянынъ затынынъ 
насыл олгъаныны бильмектен ве анъламакътан аджиздир. Аллахнынъ 
сыфатлары акъкъында Къуран ве суннетте не къадар билги берильген 
исе, о къадарынен сынъырланмакъ керек; бу сыфатлар насыл бильди- 
рильген олса, о шекильде къабул этильмеси керек. 

Мусульманлар арасында ортагъа чыкъкъан базы фыркъалар, Ал¬ 
лахнынъ заты ве сыфатлары мевзусында керексиз тюшюнджелерге дал- 
гьанлары ичюн догъру ёлдан айрылгьанлардыр. Бу мевзуда такъип эти- 
леджек энъ догъру ёл ве энъ сагьлам усул, Аллах ве Ресулининъ биль- 
диргенлеринен кифаеленмек ве инсан акълыны ашкъан бу меселелернен 
керегинден чокъ огърашмамакътыр. 

Имам Мухаммед Матуриди 
Китаб-ут Тевхид, Болюк 12. 


90. Зумер суреси, 62. 

III. БОЛЮК 


АЛЛАХУ ТААЛЯНЫНЪ ИСИМЛЕРИ 


Аллаху Тааля гузель исимлерге саиптир. Къуран-ы Керимде Аллах- 
нынъ исимлери мевзусында шойле буюрыла: 



«О яраткъан, бар эткен, шекиль берген Аллахтыр. Әнъ гузель 
исимлер онынъдыр...». 91 

1. Аллахнынъ исимлерини экиге больмек мумкюн 

а. Аллаху Таалянынъ затына ишарет эткен ве ялынъыз Онъа аит 
олгъан хас ады: 

Бу исим «Аллах (^М)» исмидир. Бу исим, ялынъыз Аллах ичюн къул- 
ланыла. Башкъа ич бир шей ичюн къулланылмаз. 

Аллах исми башкъа тильге терджиме этильмез; чюнки бу исимнинъ 
ерини тутаджакъ ич бир келиме ёкътыр. Ингилиз тилинде къулланылгъан 
«Год», фарс тилинде къулланылгъан «Худа», тюркий халкъларда къул¬ 
ланылгъан «Танъры» келимелери, Аллах исмини там оларакъ терджиме 
этмез. 92 

б. Аллаху Таалянынъ сыфатларындан ве фииллеринден алынгъан 
исимлер. 

Бу исимлер, Аллахнынъ сыфатларыны ве фииллерини ифаде эт¬ 
кен исимлердир. Меселя: эль-Халикъ (^иЦ исми- Аллахнынъ яратыд- 
жы олгъаныны ифаде эте. Эль-Бакъи (^ф!) исми Аллахнынъ эбедий 
олгъаныны, эль-Малик (ФИ13) - эр шейнинъ саиби олгъаныны, эр- 
Реззакъ - Аллахнынъ рызкъ бергенини ифаде этмекте. 

Аллаху Таалянынъ бу исимлери башкъа тиллерге терджиме этильме- 
си мумкюн. Меселя: «эль-Халикъ» исми -яратыджы; «эль-Алим» исми 
- эр шейни бильген, илим саиби; «эль-Бакъи» исми - эбедий олгъан; 
«эль-Къадир» исми - эр шейге кучю еткен сонъсуз къудрет саиби ола¬ 
ракъ терджиме әтиле. 


91. Хашр суреси, 24. 

92. М. Хамди Языр, Хак Дини Куран Тили, джылт 1, с. 43-44. 
























АКЪАИД 


2. Аллахнынъ исимлери акъкъында билинмеси керек олгъан 
базы къаврамлар 


а. Исм-и Аъзам (эль-исму эль-аъзаму) 

Исм-и аъзам, келиме оларакъ «буюк исим» демектир. 

Термин оларакъ исм-и аъзам - Аллахнынъ исимлеринден энъ кениш 
маналы олгъан исимдир. Бу исим акъкъында фаркълы риваетлер бар. 93 
Булардан: 

(1) Исм-и аъзам - Аллахнынъ хас исми «<&! - Аллах»тыр. Бу исим, 
Аллахнынъ башкъа исимлерини ичине алгьан энъ буюк ве энъ кениш ма¬ 
налы исмидир. 

Бу фикир шу хадиске эсаслана: 

Хазрети Бурейде анълата: 

Бир адам джамиде: «Аллахым! Сенден башкъа илях ёкътыр. Сен, 
бир ве самед олгъан (ич бир шейге мухтадж олмагъан), догъурмагъан 
ве догъмагъан, ич бир бенъзери олмагъан Аллахсынъ. Бу хусусларынъ 
себебинен сенден тилерим ки...» деп дуа эте эди. Онынъ бу сёзлери- 
ни эшиткен Ресулюллах -салляллаху алейхи ве селлем- шойле буюрды: 
«Аллахкъа емин олсун ки, бу адам Аллахтан, онынъ исм-и аъзамы ады- 
на истекте булунды. Шуны билинъиз ки, ким исм-и аъзамнен дуа этсе, 
Аллах о дуагъа джевап берир. Ким о исимнен бир шей истесе, (Аллах о 
кимсеге истеген шейни мытлакъа) берир». 94 


(2) Исм-и аъзам - Аллаху Таалянынъ «Рахман» ве «Рахим» исим- 
леридир. 

Бу фикир шу хадиске эсаслана: 

«Аллахнынъ исм-и аъзамы, «Иляхинъиз бир тек иляхтир. Ондан 
башкъа илях ёкътыр. О Рахмандыр, Рахимдир» 95 аетиндедир». 96 


(3) Исм-и аъзам - Аллахнынъ «Хай» ве «Къаййум» исимлеридир. 
Бу фикир шу хадиске эсаслана: 


93. Ибрахим Джанан, Хадис энциклопедиясы , джылт 5. с. 533-535. 

94. Тирмизи, Даават, 3471; Эбу Давуд, Салят, 1493. 

95. Бакъара суреси, 163. 

96. Тирмизи, Даават, 3472. 

III. БОЛКЖ_ 

Ресулюллах -салляллаху алейхи ве селлем- шойле буюрды: «Аллах- 
нынъ исм-и аъзамы шу эки аеттедир: «Әлиф, Лям, Мим. Хай ве Къай- 
йум олгъан Аллахтан башкъа илях ёкътыр». 97 


(4) Исм-и аъзам - «зу-ль джеляли ве-ль икрам» исмидир. Бу фи- 
кир шу хадиске эсаслана: 

Хазрети Энөс анълата: Бир адам шойле дуа эткен эди: «Эй Ал- 
лахым! Макътавлар санъадыр. Сенден башкъа илях ёкътыр. Нимет 
берген, коклерни ве ерни гузель бир шекильде яраткъан сенсинъ. Сен, 
джелял ве икрам саибисинъ; хай ве къаййумсынъ. Бу исимлеринънен 
сенден истейим ки,...». Бу дуаны эшиткен Ресулюллах, шойле буюрды: 
« Аллахкъа емин олсун ки, бу адам, Аллахкъа, онынъ исм-и аъзамы иле 
дуа этти. О исм-и аъзам ки, онынънен дуа этильсе, Аллах о дуагъа 
джевап берир; о исимлернен бир шей истельсе (Аллах, истельген шей- 
ни мытлакъа) берир». 98 

б. Эль-эсма-уль хусна (Эсма-и Хусна) 

Эсма-и Хусна - «гузель исимлер» демектир, Аллаху Таалянынъ бу- 
тюн гузель исимлерине берильген аддыр. Пейгъамбер эфендимизнинъ 
бильдиргенине коре Аллахнынъ докъсан докъуз гузель исми бар." 


Аллаху Таалянынъ исимлерининъ фазилети буюк. Бу исимлерни 
огренмек ве бу исимлернен Аллахкъа ялвармакъ ве дуа этмек шу аетте 
тевсие әтиле: 


у ^ у } 0 ^ & 0 У ' у. } О ' ^ 0 2 ' 0 ^ 


«Энъ гузель исимлер (Эсма-и Хусна) Аллахнынъдыр. О алда 
Онъа, о исимлернен дуа этинъиз...». 100 


ү? ^ \у ы \у>1\ 3 \ 'аМ\ у» 


97. Али Имран суреси, 1-2; Эбу Давуд, Салят, 1496. 

98. Тирмизи, Даават, 3538; Эбу Давуд, Салят, 1495. 

99. Бухари, Даават, 68; Муслим, Зикр, 2677. 

100. Араф суреси, 180. 

_АКЪАИД 

«Де ки: «Истер Аллах денъ, истер Рахман денъ. Ангисини де- 
сенъиз олур. Чюнки, энъ гузель исимлер онъа хастыр»...». 101 


Пейгъамбер Эфендимиз -салляллаху алейхи ве селлем-, Эсма-и 
Хуснаны эзберлеген инсаннынъ дженнетке киреджегини мужделеди. 
Пейгъамберимизнинъ бу мевзудаки хадислери шойледир: 

«Аллахнынъ докъсан докъуз исми бар. Ким буларны эзберлесе, 
дженнетке кирер». 102 

«Аллахнынъ гузель исимлерини сайгъан кимсе дженнетке кирер». 103 


Аллахнынъ исимлери, Аллах ве онынъ Ресули тарафыңдай бильди- 
рильди. Бу исимлерни денъиштирмек мумкюн дегиль. Аллах бу мевзуда 
шойле буюра: 




«...Онынъисимлериакъкъындакъыйышёлгъакеткенлерниташ- 

ланъ.Оларяпаяткъанларынынъджезасынаогъратыладжакълар». 104 

Меккели мушриклер, Аллахнынъ исимлерини денъиштирип, кенди 
танърыларына бере эдилер. «Аллах» исмини «Лат» шеклине, «Азиз» ис- 
мини де «Узза» шеклине чевирип, кенди путларына ад оларакъ къойгъан 
эдилер. 105 


101. Исра суреси, 110. 

102. Бухари, Даават, 68; Муслим, Зикр, 2677. 

103. Тирмизи, Даават, 3502. 

104. Араф, 180. 

105. М. Хамди Языр, Хак Дини Куран Тили, джылт 4, с. 180. 

III. БОЛЮК 


ЭСМА-И ХУСНА 

Пейгъамберимиз бир хадисинде, юдже Аллахнынъ 99 исми бар ол- 
гьаныны ве бу исимлерге инанып ве бу инамына коре де арекет эткен 
инсаннынъ дженнетке киреджегини хабер берген эди. 106 Анджакъ иляхий 
исимлер, 99 исимден ибарет дегиль. Аллахнынъ, ает ве хадислерде кеч- 
кен башкъа исимлери де бар. Хадисте 99 сайысынынъ берильмеси, бу 
исимлернинъ Аллахнынъ энъ мешур исимлери олмасы себебинендир. 
Буюк хадисчи Тирмизи ве Ибн Мадженинъ ривает эткен хадисте бу 99 
исим тек-тек сайылмакъта. Бу исимлер шулар: 


Аллах, 

эр-Рахман (дюньяда эр кеске нисбетен мерхаметли), 
эр-Рахим (ахыретте ялынъыз инангъан къулларына нисбетен мер¬ 
хаметли), 

эль-Мелик (эмирлери ерине кетирильген), 
эль-Къуддус (нокъсанлыкълардан узакъ), 

эс-Селям (варлыкъларны селяметте яшаткъан), эль-Мумин (инан- 
гьанларны эминлик ичинде яшаткъан), 
эль-Мухеймин (укмюне алгьан), 
эль-Азиз (юдже, гъалип), 

эль-Джеббар (истегенини зорнен яптырмагъа кучю еткен), 

эль-Мутекеббир (екяне буюк), 

эль-Халикъ (яратыджы), 

эль-Бари (эксиксиз яраткъан), 

эль-Мусаввир (эр шейге шекиль берген), 

эль-Гъаффар (гуняхларны орьткен ве чокътан чокъ багъышлайыджы 
олгъан), 

эль-Къаххар (исьянкярларны къахр эткен), 
эль-Веххаб (къаршылыкъ истемеден берген), 
эр-Раззакъ (рызкъландыргъан), 
эль-Феттах (хайыр къапыларыны ачкъан), 
эль-Алим (эр шейни бильген), 


106. Бухари, Даават, 68; Тевхид, 12; Муслим, Зикр, 2; Тирмизи, Даават, 82. 

эль-Къабыз (рухларны алгьан), 

эль-Басыт (рызкъны кенишлеткен, омюрлерни узаткъан), 

эль-Хафид (кяфирлерни ашалагъан), 

эр-Рафи (Муминлерни юксельткен), 

эль-Му’из (юджельткен), 

эль-Музиль (къыйметсиз эткен), 

эс-Семи’ (эшиткен), 

эль-Басир (корьген), 

эль-Хаким (укюм берген, эйини ямандан айыргьан), 

эль-Адль (адалетли), 

эль-Лятиф (къулларына лютюф берген), 

эль-Хабир (эр шейден хабери олгъан), 

эль-Халим (юмшакълыкъ саиби), 

эль-Азим (зат ве сыфатларында азаметли олгъан), 

эль-Гъафур (афу этиджи), 

эш-Шекур (аз амельге биле чокъ севап берген), 

Ф эль-Алий (юдже, юджельтиджи), 

эль-Кебир (заты ве сыфатлары буюк), 
эль-Хафиз (къоруйыджы), 
эль-Мукъит (рызкъларны яратыджы), 
эль-Хасиб (эсапкъа чеккен), 
эль-Джелиль (юджелик сыфатлары олгъан), 
эль-Керим (пек джумерт), 
эр-Ракъиб (излеген), 
эль-Муджип (дуаларны къабул эткен), 
эль-Васи (ильми ве рахмети кениш), 
эль-Хаким (икмет саиби), 
эль-Ведуд (Муминлерни севген), 
эль-Меджид (шерефи юксек), 

эль-Баис (ольген сонъ тирильткен ве пейгьамберлер ёллагъан), 
эш-Шехид (эр шейге шаат олгъан), 
эль-Хакъкъ (хакъкънынъ озю), 

III. БОЛКЖ_ 

эль-Векиль (къулларынынъ ишлерини ерине кетирген), 
эль-Къавий (къуветли), 
эль-Метин (кучьлю), 

эль-Велий (Муминлерге дост ве ярдымджы), 
эль-Хамид (макътавгъа ляйыкъ), 
эль- Мухси (эр шейни сайгъан), 
эль-Мубди (эр шейни ёкълукътан чыкъаргъан), 
эль-Муид (ольдюрип, янъыдан тирильткен), 
эль-Мухйи (аят берген, тирильткен), 
эль-Мумит (ольдюрген), 
эль-Хай (тири), 

эль-Къайюм (эр шейни аякъта туткъан), 
эль-Ваджид (истеген шейни истеген анда тапкъан), 
эль-Маджид (шаны юксек ве кереми чокъ), 
эль-Вахид (бир), 

эс-Самед (ич бир шейге мухтадж олмагъан), 
эль-Къадир (къудрет сахиби), 
эль-Мукътедир (эр шейге кучю еткен), 
эль-Мукъаддим (истеген вакъиаларны огге алгъан), 
эль-Муаххир (кери ташлагъан), 
эль-Эвель (башлангьычы олмагъан), 
эль-Ахир (сонъу олмагъан), 
эз-Захир (варлыгъы ачыкъ олгъан), 
эль-Батын (зат ве махиети гизли олгъан), 
эль-Валий (сахип), 

эль-Мютеали (нокъсанлыкълардан юдже), 

эль-Берр (эйилиги чокъ), 

эт-Тевваб (тевбелерни къабул этиджи), 

эль-Мунтакъим (асилерден интикъам алгъан), 

эль-Афув (афу этиджи), 

эр-Рауф (шефкъаты чокъ), 

эль-Малику-ль мульк (мулькнинъ керчек сахиби), 

Зуль Джелял-и ве-ль икрам (буюклик ве икрам сахиби), 
эль-Мукъсит (адалетли), 

эль-Джами’ (бир-бирине зыт шейлерни бир арагъа кетирген), 

эль-Гъаний (зенгин, кимсеге мухтадж олмагьан), 

эль-Мугъни (тилегенини мухтадж олмакътан къуртаргьан), 

эль-Мани (истеген шейлерге мани олгъан), 

эд-Дарр (тилегенини зараргъа къойгьан), 

эн-Нафи (тилегенине файда берген), 

эн-Нур (айдынлаткъан), 

эль-Хади (хидаетке эрдирген), 

эль-Беди (пек гузель яраткъан), 

эль-Бакъи (барлыгъы девамлы олгъан), 

эль-Варис (мулькнинъ керчек сахиби), 

эр-Решит (ёл косьтериджи), 

эс-Сабыр (чокъ сабырлы). 107 


107. Тирмизи, Даават, 82; Ибн Мадже, Дуа, 10. 

III. БОЛЮК_ 

СУАЛЛЕР ВЕ ВАЗИФЕЛЕР 

1. Аллахкъа иман не дөмек? Къыскъаджа анълатынъыз. 

2. Аллахкъа инанмакъ инсангъа насыл файдалар бергенини анъла- 
тыныз. 

3. Аллаху Таалянынъ барлыгьы ве бирлиги акъкъындаки аетлер- 
нинъ манасыны анълатынъыз. 

4. Кяинатнынъ бар олувы, Аллахнынъ барлыгъына ве бирлигине 
делиль олмасы мумкюнми? Бу акъкъында малюмат беринъиз. 

5. Худус делили акъкъында малюмат беринъиз. 

6. Имкян делилини къыскъаджа анълатынъыз. 

7. Арекет делили акъкъында малюмат беринъиз. 

8. Экмель варлыкъ делилини анълатынъыз. 

9. Гъае ве низам делиллерини къыскъаджа айдынлатынъыз. 

10. Къабул-и амме делилини анълатынъыз. 

11. Аллах севгиси акъкъында малюмат беринъиз. 

12. Аллаху Таалянынъ затий сыфатларыны анълатынъыз. 

13. Аллаху Таалянынъ субутий сыфатларыны анълатынъыз. 

14. Ислям алимлерининъ исм-и аъзам мевзусындаки фикирлерини 
тариф этинъиз. 

15. Эсма-и Хуснанынъ фазилети акъкъында малюмат беринъиз. 

ДЁРТЮНДЖИ БОЛЮК 


МЕДЕКАЕРГЕ ИМАН 


МЕВЗУЛАР 




• Мелеклерге иман 

• Мелеклер насыл варлыкълар 

• Мелеклернинъ вазифелери ве чешитлери 

• Мелеклерге иманнынъ файдалары 

• Козьнен корюнмеген башкъа варлыкълар 

IV. БОЛЮК 


МЕЛЕКЛЕРГЕ ИМАН 

Мелек- хаберджи, эльчи, кучь ве къувет маналарыны анълата. 
Термин оларакъ Аллахнынъ эмринен, чешитли вазифелерни ерине 
кетирген, нурдан яратылгьан варлыкъ демектир. 

Къуран-ы Керимде мелеклерге иманнынъ фарз олгъаны бильдири- 
ле: 


У-*? 4_1]Ь (1) 1_С ^ 

фиГфр 11Ф 4 1^13^ фф) _Ь-1 $уи V 

*^ф]| 


«Пейгъамбер Рабби тарафындан кендисине эндирильген шейге 
иман этти, Муминлер де (иман эттилер). Эр бири Аллахкъа, Онынъ 
мелеклерине, китапларына пейгъамберлерине иман эттилер...». 108 


о ^ -- 0 о 0 о , ^ ^ я * 0 * ° ' 

У 'и* I с)1 у}\ 

* У >- ^>-^1 ^ 3~^^3 

/ , ^ О 0 _>0 ^ 

^ ' - У 

^ ^ ^ Л ^ ^ ^ ^ й . 

^ 0 ^ *' „ * ' ' {. I 0 ' , 

^_а ЦУ*~3 


«... Асыл эйилик Аллахкъа, ахырет кунюне, мелеклерге, кита- 
пларгъа ве пейгъамберлерге иман эткенлернинъ эйи амелидир...». 109 


Мелеклерге инанмагъан инсан, бу аетлерни инкяр эткени ичюн кя- 
фир олур. Айрыджа Аллах, Къуран-ы Керимде мелеклерге душман ол- 
гъанларнынъ кяфир олгъанларыны ачыкъ бир шекильде бильдире: 


108. Бакъара суреси, 285 . 

109. Бакъара суреси, 177. 
























АКЪАИД 


дЫ 1_Ь у ^ у 41^4^1^ а\] 1^Лр < 1 ) 15 ^ ^ у* 

; о*^Ь 


«Ким Аллахкъа, мелеклерине, пейгъамберлерине, Джебраильге, 
Микаильге душман олса, бильсин ки, Аллах да инкярджы кяфирлер- 
нинъ душманыдыр». 110 


Мелеклерге инанмамакъ - вахийни, пейгъамберни, онынъ кетирген 
китабыны ве теблигъ эткен динни де инкяр этмек демектир. Чюнки диний 
укюмлер, пейгъамберлерге мелек васытасынен эндирильгендир. 


МЕЛЕКЛЕР НАСЫЛ ВАРЛЫКЪЛАР 


Мелеклер - дуйгъу органларынен ис этильмеген нураний ве руханий 
варлыкълардыр. Девамлы оларакъ Аллахкъа къуллукъ этерлер. Асла гу- 
нях ве исьян этмезлер, бир шей ашамаз ве ичмезлер. Гъает кучьлюдир- 
лер. 

Мелеклер козь иле корюльмегенлеринден себеп, олар акъкъында- 
ки малюматларны ялынъыз Къурандан ве хадислерден алмакъ мумкюн. 
Мелеклер акъкъында ает ве хадислерде бильдирильген малюматлардан 
башкъа ич бир малюмат алмакъ мумкюн дегиль. 

Мелеклернинъ насыл бир маддеден яратылгъанлары акъкъында- 
ки малюматны Хазрети Пейгъамбер Эфендимизнинъ бир хадисинден 
огренмек мумкюн: «Мелеклер нурдан, джинлер ялын атештен, Адем исе 
топракъ ве чамурдан яратылды». * 111 

Къуран-ы Керим аетлеринден анълашылгъаны киби, мелеклер - ин- 
санлардан эвель яратылдылар. Чюнки Аллах, инсанны яратаджагъы ве 
ер юзюнде халифе этеджеги акъкъында оларгъа хабер бере. 


^ ^ 0 ^ ^ ' л ' ' у, 'Я ' I, ' ' } л * ^ ^ ^ > 0 * 

1^-1 1 ^>\ сЗ ^ 1 ^ »Хлло2_) 


110. Бакъара суреси, 98. Ниса суреси, 136. 

111. Муслим, Зухд, 10; Ахмед б. Ханбель, Муснед, VI. 168. 






























IV. БОЛЮК_ 

«Хатырла ки, Раббинъ мелеклерге: «Мен ер юзинде бир халифе 
яратаджагъым», деди. Олар: «Бизлер хамдинъ иле сени тесбих ве 
сени такъдис этил тургъанда, ер юзюнде фесат чыкъараджакъ, о 
ерде къан тёкеджек инсанны халифе япасынъмы?» дедилер. Аллах 
да оларгъа: «Сизинъ билип оламайджагъынъызны, эр алда, мен би¬ 
лем», - деди». 112 


Мелеклерни башкъа варлыкълардан айыргъан бир чокъ хусусиетлер 
бар. Буларны шу шекильде сыраламакъ мумкюн: 


1. Мелеклер нурдан яратылгъан, нураний ве руханий варлыкъ- 
лардыр. 

Ашамакъ, ичмек, эркек я да къадын олмакъ, эвленмек, юкъламакъ, 
ёрулмакъ, усанмакъ, яш я да къарт олмакъ киби сыфат ве хусусиетлерни 
ташымазлар. 


аЗз ч V о-ир (3 у* 

* у 

«Коклерде ве ерде кимлер бар исе, Онъа аиттир. Онынъ узурын- 
да олгъанлар, Онъа ибадет хусусында кибирленмезлер ве ёрулмаз- 
лар. Олар быкъмадан-усанмадан, гедже-куньдюз (Аллахны) тесбих 
этерлер». 113 





«Олар, Рахманнынъ къуллары олгъан мелеклерни де ыргъа- 
чы сайдылар. Аджеба, мелеклернинъ яратылгъанларыны корь- 
генлерми? Оларнынъ бу шаатлыкълары языладжакъ ве соргьугъа 
чекиледжек». 114 


2. Мелеклер Аллахкъа исьян этмезлер. 

Мелеклер Аллахнынъ эмрине къаршы кельмезлер, асла гунях иш- 
лемезлер. Анги вазифе иле яратылгъан олсалар, оны ерине кетирирлер. 
Девамлы Аллахкъа итаат ве къуллукънен мешгъул олурлар. 


112. Бакъара суреси, 30. 

113. Энбия суреси, 19-20. 

114. Зухруф суреси, 19; Саффат суреси, 149; Неджм суреси, 27-28. 

АКЪАИД 


Җ ' Л'° * 1 0 „о ' 0 0 

^зуу- оу*ду у у^- : .^ 

«Олар устьлериндеки Рабблеринден къоркъар ве озьлерине не 
әмир олунса, оны яларлар». 115 

3. Мелеклернинъ къанатлары бар, пек сурьатлы, кучьлю ве 
къуветли варлыкълардыр. 


^|р1 >? ^у_у !^ аД л_*>3-1 

, " , * > <ь ц'' , ' ' , _ , ' , о, 

^ ^ аД1 01 1-* ^3^' (3 -Ь^ о'Яа_5 


«Коклерни ве ерни яраткъан, мелеклерни экишер, учер, дёртер 
къанатлы эльчилер япкъан Аллахкъа хамд олсун. О, яратувда исте- 
ген арттырманы ялар. Шубесиз, Аллах эр шейге кучю етиджидир». 116 


Биз мелеклернинъ къанатлары бар олгъанына инанамыз. Факъат бу 
къанатларнынъ насыл олгъаны акъкъында бир шей сёйлемек мумкюн де- 
гиль. 


Мелеклер чокъ къыскъа вакъытта чокъ узун месафелерге кете биле- 
лер. Факъат оларнынъ келип кетмелери, энип юксельмелери, биз инсан- 
лардаки киби дегиль. 


4. Мелеклер Аллахнынъ әмир ве изни иле чешитли шекиллерге 
кире билирлер. 

Джебраиль -алейхисселям-, Хазрети пейгъамберимиз -салляллаху 
алейхи ве селлем-ге кельгенде, пейгъамберимизнинъ сахабеси Дыхъе 
суретинде келе, базан да кимсенинъ танымагъан бир инсан шеклинде 
келе эди. 

Хазрети Мерьемге де Джебраиль -алейхисселям- бир инсан шеклин¬ 
де корюльген эди. 117 Хазрети Ибрахимге де огьлу оладжагъыны хабер 
бермеге кельген мелеклер инсан суретинде эдилер. 118 

5. Мелеклер козьнен корюльмезлер. 

Инсан козю мелеклерни кореджек шекильде яратылмагъаны ичюн, 
мелеклерни асыл суретинде коремез. Бу хусус, мелеклернинъ ёкъ олгьа- 
ныны косьтермез, чюнки инсан козю бир чокъ шейни корип оламай. Месе- 
ля, электрик джерьяныны, я да ультрофиолетли ышыкъларыны. 

115. Нахл суреси, 50; Энбия оуреси, 26- 28; Тахрим оуреси, 6. 

116. Фатыр суреси, 1. 

117. Мерьем суреси, 6-17. 

118. Худ суреси, 69-70. 





























IV. БОЛЮК_ 

Анджакъ, мелеклер инсан шеклине келип корюнгенлери вакъыт, адий 
инсанлар мелеклерни корип олурлар. Пейгьамберимизнинъ девринде 
Хазрети Джебраиль, базан инсан шеклинде көле эди ве сахабелер оны 
коре эдилер. 


МЕЛЕКЛЕРНИНЪ ВАЗИФЕЛЕРИ ВЕ ЧЕШИТЛЕРИ 

Мелеклернинъ темель взифеси - Аллахкъа къуллукъ этмек ве эмир- 
лерини ерине кетирмектен ибарет. Мелеклернинъ вазифелери ве чешит- 
лери шулардыр: 

1. Джебраиль - дёрт буюк мелектен биридир. Аллахтан пейгъам- 
берлерге вахий кетирген мелектир. Джебраильни Аллах «эль-Эмин» деп 
такъдим эте. Эль-Эмин - ишанчлы демектир. 

«(Эй Мухаммед!) Сен инсанларгъа тенбиеджи олманъ ичюн, се- 
нинъ юрегинъе (Къуранны) Рухуль Әмин эндирди». 119 

Бир башкъа аетте де онъа «Рух-уль Къудус» ады берильгендир. 120 

Джебраиль мелеклернинъ энъ буюги, Аллахкъа энъ якъын олгъаны- 
дыр. Бунынъ ичюн онъа мелеклернинъ эфендиси «Сейидуль Меляике» 
дениле. 


4 ? 


2. Микяиль - дёрт буюк мелектен бири олгьан Микяиль алейхиссе- 
лям, кяинаттаки табиий вакъиаларны ве варлыкъларнынъ рызкъларыны, 
Аллахнынъ изни иле идаре эткен мелектир. Къуран-ы Керимде бу мелек 
акъкъында шойле буюрыла: 

15^11 4-111 01$ ^ аД 1^др 015 ""^ 

* 


«Ким Аллахкъа, мелеклерине, пейгъамберлерине, Джебраильге 
ве Микяильге душман олса, бильсин ки, Аллах да инкярджы кяфир- 
лернинъ душманыдыр». 121 


119. Шуара суреси, 193-194 

120. Нахл суреси, 102. 

121. Бакъара суреси, 98. 

3. Исрафиль - буюк мелеклердендир. Вазифеси Сургьа 122 уфюр- 
мектир. Исрафиль -алейхисселям- Сур дейильген боругъа эки кере уфю- 
реджек. Ильк уфюриште къыямет къопаджакъ, экинджи уфюриште исе эр 
шей текрар тириледжек. Къуран-ы Керимде бу мевзу акъкъында шойле 
буюрыла: 


у $ 'О '99 

аШ у у <3 уз о (3 у (3 

* г ' _ ,, _ 0 * . ' .*Ч 

^Зу2^1 си ^ у ~I 4_и ^ 

«Сургьа уфленгенинен,' Аллахнынъ тйлегенлери истисна ол- 
макъ узьре, коклерде ве ерде не бар исе, эписи оледжек. Сонъ онъа 
бир даа уфленгенинен, бир де не корерсинъ, олар аякъкъа турып 
бакъмакъталар!» 123 


4. Азраиль - буюк мелеклердендир. Вазифеси - олюм кельгенде 
джанлыларнынъ рухуны алмакътыр. Бу себепнен «мелек-уль мевт» 124 
адынен де анъыла. Къуран-ы Керимде шойле буюрыла: 




«Де ки: Сизге векиль этильген (бу меселеде месуль ол- 
гъан) олюм мелеги джанынъызны аладжакъ, сонъ Раббинъизге 
дёндюриледжексинъиз». 125 


5. Кирамен кятибин - инсаннынъ сагъ ве сол тарафларында ол- 
гьан эки мелектир. Сагъ тарафында олгъан мелек эйи ишлерни язар, сол 
тарафындаки мелек исе фена ишлерни язар. Бу мелеклер къыямет куню, 
инсан Аллахнынъ огюнде эсап берип тургъанда, япылгъан ишлерге ша- 
атлыкъ этеджеклер. 

Къуранда бу мелеклер акъкъында шойле буюрыла: 

о"' * ° ^ ^ ^ ^ ■" 2 ° - ' 9° 'у ° 

^ /у» \и о!^ Ь С_^3 

<4.11 

122. Сур - къыямет куню мелек Исрафильнинъ уфюреджек буюк бору (труба). 

123. Зумер суреси, 68. 

124. Мелек-уль мевт - олюм мелеги. 

125. Седжде суреси, 11. 
























IV. БОЛЮК 


«Эки мелек (инсаннынъ) сагъында ве солунда отураракъ, яп- 
къанларыны язмакътадырлар. Инсан ич бир сёз сёйлемез ки, янын¬ 
да козетиджи язмагъа азыр бир мелек олмасын.» 126 




«Шуны яхшы билинъ ки, узеринъизде бекчилер, къыйметли 
языджылар бардыр; олар япкъанларынъызны билир». 127 


6. Мункер ве Некир - суаль мелеклери. Инсан ольген сонъ, къа- 
бирде суаль сорагъан эки мелектир. 

Пейгъамбер эфендимиз бу эки мелек акъкъында шойле буюрды: 

«Олю мезаргъа къоюлгъанынен янына эки мелек келир: бириси 
Мункер, дигери Некирдир». 128 

Бир кимсе олип, къабирге къоюлгъаны вакъыт бу мелеклер келир 
ве ондан: «Раббинъ ким? Пейгъамберинъ ким? Дининъ недир?» деп 
сорарлар. Къабирдеки киши, эгер мумин инсан исе, бу суаллерге догъру 
джевап берир. Эгер де о кимсе мумин дегиль исе, мелеклерден къоркъар 
ве суаллерге догъру джевап берип оламаз. Мункер ве Некир де инсан- 
ларгъа суаллерге догъру джевап берип-беремедиклерине коре муамеле 
этерлер. 129 

7. Дженнет ве джехеннемдеки ишлерни юрюткен мелеклер. 130 

8. Мукарребун мелеклер - булар, даима Аллахны анъмакънен ве 
юджельтмекнен мешгъуль олгъан мелеклердир. Мукарребун - Аллахкъа 
якъынлыкъ къазангъан деген мананы анълата. Башкъа бир адлары да 
«Иллийун» - «юксек макъам саиплери» оларакъ анъылалар. 131 

Бу докъуз чешит мелеклерден башкъа даа да чешитли мелеклер 
бар. Булардан базылары, инсаннынъ къальбине догъруларны ве акъикъ- 
атларны ильхам этерлер, Къуран окъунгъанда ер юзюне энерлер, Мумин- 
лер ичюн Аллахтан рахмет тилерлер. 


126. Къаф суреси, 17- 18. 

127. Инфитар суреси, 10-12. Зухруф суреси, 80. 

128. Тирмизи, Дженаиз, 70. 

129. Сабуни, эл-Бидае фи Усули-д Дин, с. 91. 

130. Зумер суреси, 71-73. 

131. Ниса суреси, 172. 

АКЪАИД 


МЕЛЕКЛЕРГЕ ИМАННЫНЪ ФАЙДАЛАРЫ 

Мелеклернинъ бар олгьанына инанмакъ инсангъа чокътан-чокъ 
файда бере. 

1. Мелеклерге инангьан кимсе, не ерде олса олсун, арекетлери- 
не дикъкъат этер. Ярамай ал ве арекетлерден узакъ турып, ахлякъыны 
гузеллештирир. Башкъа инсанларнен мунасебетлерине дикъкъат этер, 
кимсенинъ малына, джанына зарар бермез. Аллахкъа нисбетен вазифе- 
лерини ерине кетирмеге тырышыр ве харамлардан сакъыныр. Чюнки Ал- 
лаху Таалянынъ ве мелеклернинъ корьгенлерини ич бир заман унутмаз. 

2. Инсан, бу дюньядаки ал ве арекетлеринден ахыретте эсапкъа че- 
киледжегини билир. Бу эсап анында мелеклер шаатлыкъ япаджакълар- 
дыр. Буны билыен ве тюшюнген инсан арекетлерине даа чокъ дикъкъат 
этер. Бойле джемиетте инсанлар эминлик ве сеадет ичинде яшарлар. 


КОЗЬНЕН КОРЮНМЕГЕН БАШКЪА ВАРЛЫКЪЛАР 

1. Джинлер 

Джин - «гизли варлыкъ», «корюнмеген шей» деген мананы анъала- 
та. Термин оларакъ джин - ис органларынен ис этильмеген, чешитли ше- 
киллерге кире билыен, атештен яратылгьан, маневий, руханий ве гизли 
варлыкътыр. 

Джинлерни инсан озь ис органларынен ис этил оламагъаны ичюн, 
олар акъкъындаки малюматларны тек вахийден алмакъ мумкюн. Къуран-ы 
Керим ве сахих хадислерде джинлернинъ бар олгъаны къатиий оларакъ 
бильдириле. Инсанлар джинлерни асыл шекиллеринде корьмезлер, чюн¬ 
ки инсаннынъ козю оларны кореджек шекильде яратылмагьандыр. 

Къурангьа коре, инсан топракътан, джин исе атештен яратылгьан: 

* ^ ^ дьм з!ы 

«Аллах инсанны пишкен чамургъа бенъзеген бир балчыкътан 
яратты. Джинлерни де темиз атештен яратты». 132 


132. Рахман суреси, 15. 

IV. БОЛЮК 

«Ант олсун, биз инсанны (пишкен) къуру бир чамурдан, шекил- 
ленген къара балчыкътан яраттыкъ. Джинлерни де, даа эвель, зеэр- 
ли атештен яраткъан эдик». 133 

Экинджи аетте джинлернинъ инсанлардан эвель яратылгъаны белли 
олмакъта. 


Къуранда джинлерден бахс эткен, 28 аеттен ибарет, «Джин» суреси 
бар. Бу суреде джинлернинъ чешитли группаларгъа болюнип яшагъанла- 
ры тариф әтиле. Джинлернинъ бир къысмы мусульман, буюк бир къыс- 
мы да кяфирдир. Джинлерден мумин олгъанлар, муминлер иле берабер 
дженнетте, кяфир олгъанлар да кяфирлер иле берабер джехеннемде 
къаладжакълар. 

Джинлер чешитли шекиллерге кирип, инсанларнынъ япамайджакъ- 
лары базы ишлерни япа билирлер. 134 

Джинлер мытлакъ гъайып олгъан шейлерни бильмезлер. Анджакъ, 
омюрлерининъ узун олмасы, руханий ве маневий варлыкълар олмалары 
ве мелеклерден хабер къырсламалары себебинен, инсанларнынъ биль- 
меген, кечмиште ве шимди олып кечкен базы вакъиаларны бильмелери 
мумкюн. 135 

Джинлер де инсанлар киби, иман этмеге ве иляхий эмирлерге итаат 
этмеге борджлулар. 136 

Пейгъамберимиз -салляллаху алейхи ве селлем-, джинлер ичюн де 
пейгъамбер эди. Бу себепнен Онъа, «Расул-юс Сакъалейн» (Эки джема- 
атнынъ пейгьамбери) денильгендир. 

Джинлер, тыпкъы инсанлар киби, ашарлар, ичерлер, эвленир ве 
чогьалырлар, догъар, осер ве олюрлер. Анджакъ джинлернинъ омюри, 
инсан омюрине коре даа узундыр. 

Джинлер инсанларгъа зарар бермелери мумкюн. Бу алларда ан¬ 
джакъ Аллахкъа сыгъынып, Ондан ярдым тилемек ве пейгъамберимиз- 
нинъ косьтерген ёлнен бу зарардан къуртулмакъ мумкюн. Бунынъ ичюн 
Хазрети Пейгъамбер -салляллаху алейхи ве селлем- Аетуль Курси, Фе- 
лякъ ве Нас сурелерини окъумамызны тевсие эткен. 137 


133. Хиджр суреси, 26- 27. 

134. Немл суреси, 39. 

135. Себе'суреси, 14. 

136. Зарият суреси, 56. 

137. Бухари, Векале, 10; Федаил-уль Къуран, 10; Тирмизи, Тыб, 16. 

























АКЪАИД 


2. Шейтан 

Аллахнынъ эмирлерине къаршы кельген ве яманлыкъ япкъан, ки- 
бирли, асий, инсанларны догъру ёлдан ургьан джинлерге шейтан ады 
берильген. 

Къуран-ы Керимде, Раббининъ эмирине исьян этип, догъру ёлдан 
айрылгъан Иблис адында бир джин акъкъында сёз әтиле. 

«О вакъыт биз мелеклерге: Адемге седжде этинъ, деген эдик; 
Иблистен гъайры, олар аман седжде эттилер. Иблис джинлерден 
эди; Раббининъ эмрини тутмады. Шимди сиз, мени ташлап да, оны 
(Иблисни) ве онынъ союны дост тутмакътасынъызмы? Албуки, 
олар сизинъ душманынъыздыр. Залымлар ичюн бу не фена бир 
денъишмедир!» 138 

Иблис 139 , Хазрети Адемнинъ чамурдан яратылгъаны ичюн онъа сед¬ 
жде этмеди, кендисининъ ондан устюн олгъаныны тюшюнген эди. Бой- 
ледже, Аллахнынъ эмирине къаршы кельди ве лянетине огърады. 

Даа сонъра исе Хазрети Адем ве Авва анамызны алдатып, гунях 
ишлемелерине ве бойледже, дженнеттен чыкъарылмаларына себепчи 
олды. 

Шейтан ильк инсандан башлап бутюн инсанларгъа феналыкъларны, 
Аллахкъа къаршы кельмекни ве гунях ишлемекни гузель косьтере, инсан¬ 
ларны хакъ ёлдан узакълаштырмакъ ичюн элинден кельгенини япа. 

Айрыджа да шуны сёйлемек лязым ки, шейтанлар садедже джинлер¬ 
ден дегиль, инсанлардан да ола биле. 140 

Мусульманларгъа тюшкен вазифе исе, шейтаннынъ къургъан ту- 
закъларына тюшмемеге тырышмакъ ве Аллахнынъ динине сым-сыкъы 
сарылмакътыр. Чюнки Аллах бизим ичюн энъ догъру ёлны косьтерди ве 
шейтаннынъ да бизге ап-ачыкъ душман олгъаныны анълатты. 


138. Кехф суреси, 50. 

139. Иблис - Аллахнынъ эмирине къаршы келип, Онынъ лянетине огърагъан джиндир. 
Иблиснинъ джинлерден олгъаны Кехф суресининъ 50 аетинден корюле. Лянетке 
огърамадан эвель исе Аллахнынъ пек якъын къулы эди. Ибадетлери саесинде 
Аллахнынъ янында пек буюк ерге саип эди. 

140. Эн'ам суреси, 112. 
























IV. БОЛЮК 


СУАЛЛЕР ВЕ ВАЗИФЕЛЕР 

1. Мелеклерге инанмакъ не ичюн муим? 

2. Мелеклерни не ичюн корьмек мумкюн дегиль? 

3. Мелеклернинъ хусусиетлерини анълатынъыз. 

4. Джинлер акъкъында малюмат беринъиз. 

5. Иблис акъкъында малюмат беринъиз. 

6. Къуран-ы Керим шейтанны бизге насыл анълата? 

7. Мелеклер акъкъында малюматларны не ерден аламакъ мум¬ 
кюн? 

8. Мелеклернинъ чешитлерини ве вазифелерини язынъыз. 























БЕШИНДЖИ БОЛЮК 


КИТАПААРГЪА ИМАН 


МЕВЗУЛАР 

• Китапларгъа иман 

• Иляхий китап къаврамы 

• Иляхий китаплар не ичюн ёлланылды 

• Вахийнинъ маиети 

• Вахийнинъ чешитлери 

• Сухуф 

• Буюк китаплар 

• Теврат 

• Зебур 

• Инджиль 

• Къур’ан-ы керим 
























КИТАПЛАРГЪА ИМАН 

V. БОЛЮК _ 


Аллаху Таалянынъ, базы пейгъамберлерине вахий ёлу иле эндирген 
ве иляхий укюмлерни озь ичине алгъан китапларгьа инанмакъ, алты иман 
әсасларыңдай биридир. Бу китаплардан бирисини инкяр этмек, инсанны 
динден чыкъарыр. Чюнки иман әсаслары, бир бутюндир ве бир-биринен 
багълыдыр. Иманнынъ там ве кечерли олмасы ичюн бу инам эсаслары- 
нынъ бутюнине инанмакъ керек. 

Иляхий китапларнынъ эписине инанмакъ, Аллахнынъ эмиридир. Ал- 
лах бу мевзуда шойле буюра: 


/ у ^ & о * 0 ^ о ^ ^ ^ 

«Эй, иман эткенлер! Аллахкъа, Пейгъамберине, Пейгъамбе- 
рине эндирильген Китапкъа ве даа эвель эндирген Китапкъа иман 
этинъ. Ким Аллахны, мелеклерини, китапларыны, пейгъамберле- 
рини ве къыямет кунюни инкяр этсе, там манасынен догъру ёлдан 
Ф чыкъкъандыр». 141 


Пейгъамбер эфендимиз де базы хадислеринде, китапларгъа инан- 
макънынъ иман шартларындан олгъаныны сёйлегендир. 142 


ИЛЯХИЙ КИТАП КЪАВРАМЫ 

Китап - келиме оларакъ, язмакъ ве язылы весикъа манасына кель- 
мекте. Термин оларакъ китап - Аллах Таалянынъ, къулларына догъру 
ёлны огретмек ве бу ёлны айдынлатмакъ ичюн пейгъамберлерине вахий 
ёлунен ёллагъан сёзлернинъ, язма шекильде ичинде туткъан весикъа- 
дыр. Иляхий китапларгъа «семавий китаплар» да дениле. 

Биз, Къурандан эвельки китапларгъа, Аллахтан кельген бозулмагъан 
шекиллерине инанамыз. Бу китапларгъа инанмакъ иманнынъ шартыдыр. 
Анджакъ, кунюмизде бу китапларнынъ бир къысмы, Хазрети Ибрахим- 
нинъ саифелери киби, тамамен гьайып олды. Бир къысмы да Теврат, 
Зебур ве Инджиль киби, вакъыт ичерисинде денъиштирилип бозулды. 


141. Ниса суреси, 136. 

142. Муслим, Иман, 1; Несаи, Иман, 6. 

_АКЪАИД 

Бойледже, олар Аллахнынъ вахий эткен шекильден узакълашып, иляхий 
китап олмакътан чыкътылар. 

Бугунь, ялынъыз Къуран-ы Керим, ич бир денъишикликке огьрама- 
дан кунюмизге къадар кельди ве къыяметке къадар да бу хусусиетни де- 
вам этеджек. 


4 - а] 1)1 

«Къуранны биз эндирдик ве эльбетте оны кене биз 
къорчалайджакъмыз ». 143 

Бу аетте Аллах, инсанларгьа Къураннынъ иляхий къорчалав астын¬ 
да олгъаныны ве къыяметке къадар денъишмейджегини бильдирмекте. 
Къуран-ы Керим, эвельки китапларнынъ къойгъан базы укюмлерни тас- 
дикъ этип, базы укюмлерни де лягъу этип, янъы укюмлер кетирди. Му- 
мин сайылмакъ ичюн пейгъамберимизге ве онъа эндирильген Къурангъа 
уймакъ зарурдыр . 144 Бунъа коре эхл-и китап инсанларнынъ къуртулыш- 
къа иришмелери ичюн пейгъамберимизнинъ ве Къураннынъ укюмлерине 
инанмалары ве оларны менимсемелери керек. 


ИЛЯХИЙ КИТАПЛАР НЕ ИЧЮН ЁЛЛАНЫЛДЫ 

Аллах, инсанларгъа рахмет ве лютф оларакъ пейгъамберлер ёлла- 
ды. 

Инсан, бир чокъ къабилиет саиби оларакъ яратылгъандыр. Бу къаби- 
лиетлер саесинде инсан, кенди гъайретлеринен, кендиси акъкъында ве 
этрафындаки башкъа варлыкълар акъкъында малюмат саиби ола билир 
ве базы акъикъатларны къаврая билир. Факъат бутюн бу малюматлар 
сынъырлыдыр. Инсан озь кучюнинъ устюнде олгъан хусусларда, иляхий 
ярдымгъа, вахийге ве мукъаддес китапкъа ихтиядж дуя. Инсаннынъ бу 
ихтияджыны энъ эйи билыен юдже Аллах, къулуна бир лютф ве икрам 
оларакъ пейгъамберлер ве оларнынъ васытасынен китаплар эндирди ве 
ёл косьтерди. Диний инам әсаслары, амелий ве ахлякъий укюмлер, фарз 
ве ясакълар китапнен билинир. 

Иляхий китапларнынъ башкъа вазифелери де бар. 

Инсанлар арасындаки ихтиляфларны ёкъ этмек. 

Оларгъа яратыджылары Аллахны хатырлатып, анджакъ Онъа 
къуллукъ этмеге чагьырмакъ. 


143. Хиджр суреси, 9. 

144. Али Имран суреси, 31; Ниса суреси, 47; Маиде суреси, 15; Әнам суреси, 153; Араф 
суреси, 3. 

V. БОЛЮК 


Онынъ косьтерген ёлунда бирлешмелерине ве бу ёлдан кетмеле- 
рине ярдым этмек. 

Пейгьамбер вефат эткен сонъ диннинъ темеллерини бидатчы 145 
ве инкярджы инсанлардан къорчаламакъ. 

Бир джемиет ичинде китап къорчаланып къалса, санъки оны ке- 
тирген пейгьамбер о джемиет ичерисинде яшамагъа девам этер. Пейгъ- 
амберлер инсан олгъанлары ичюн вефат этерлер, анджакъ оларнынъ 
кетирген китаплары, олардан сонъра да къалырлар. 

Китапларнынъ бир пейгьамбер васытасынен ёлланылмасы, бу ки- 
таплардаки әмир ве ясакъларнынъ утопия олмагьаныны ве омюрге кече 
биледжеклерини косьтермекте. 

Иляхий китаплар догьрудан-догъру Аллах тарафындан ёлланылгъан 
эм сёз, эм де мана оларакъ Аллахтан келыендир. Макъсады исе инсан¬ 
ны янълыш ёлгьа тюшмектен къорчаламакъ, хидаетке, эйиликке, айдын- 
лыкъкъа чыкъармакъ ве сонъунда, эки дюньяда да бахтлы япмакътыр. 

ВАХИЙНИНЪМАИЕТИ 

Вахийнинъ лугъат манасы: Бир шейни гизли ве аджеле оларакъ 
бильдирмек. 

Вахийнинъ динимиздеки манасы: Аллах тарафындан догърудан 
догъру я да эльчи вастасынен пейгъамберлерге билдирильген ве къати- 
ийлик ифаде эткен бильги. 

Аллах, къулларындан сайлагъан кимселерге тилегени шейлерни, ти- 
легени ёлнен бильдирир. Аллах чешит вахий ёлларынен сёзюни, ираде- 
сини пейгъамберлерге еткизгендир. 

ВАХИЙНИНЪ ЧЕШИТЛЕРИ 

1. Садыкъ тюш: Аллах тилегени бильгилерни догъру бир тюшнен 
пейгъамберлерине бильдирген. Пейгъамберимизге вахий ильк башын¬ 
да бу шекильде кельмеге башлай. Тюшюнде корьген шейлер бир тамам 
мейдангъа келе ве олгъаны киби керчеклеше эди. 

2. Ильхам ёлунен вахий: Аллахнынъ тилегени шейлерни ич бир ва- 
стасыз пейгъамбернинъ юрегине къоймасы. 

3. Перде артындан келям: Арада бир васта олмадан ве корюнмеден 
Аллахнынъ сёзюнинъ эшитильмеси. 

4. Бир эльчи (мелек) вастасынен еткизильген вахий: Юдже Аллах, сё- 


145. Бидат - дин темеллерине янъы бир шей къошмакъ; (нововведение). 

зюни бир мелек вастасынен пейгьамберлерине еткизмеси. 

Аллахнынъ сёзюни пейгьамберлерге бильдирген мелек, базан кенди 
суретинде келе, базан да бир инсан шеклинде келе эди. О ерде булун- 
гъан кимселер оны коре ве сесини эшите эдилер. Базы вакъыт да мелек 
келип пейгъамберге вахий бильдире, факъат озю корюнмез эди. 

Къуран-ы Керим пейгъамбер эфендимизге вахийнинъ бу дёртюнджи 
чешити олгъан эльчи-мелек вастасынен ёлланылды. Къуран-ы Керимни 
Аллахтан Пейгъамберимизге алып кельген бу эльчи, мелеклернинъ энъ 
буюги олгъан Джебраиль -алейхисселям-дир. 

СУХУФ 

Сухуф - саифе келимесининъ чокълугъыдыр. Кучюк джемиетлер- 
де, ихтияджларына джевап береджек шекильде эндирильген бир къач 
саифеден мейдангьа кельген кучюк китапларгъа сухуф дениле. Иляхий 
әмир ве ясакълар инсанларнынъ аз олгъан ильк девирлерде саифелер 
оларакъ кельген эдилер. Къуран-ы Керимде Хазрети Ибрахим ве Хазре- 
ти Мусагьа эндирильген саифелер акъкъында сёз юрсетиле. 146 Айрыджа, 
зайыф бир хадисте, Хазрети Адемге 10 саифе, Хазрети Шитке 50 саифе, 
Хазрети Идриске 30 саифе ве Хазрети Ибрахимге де 10 саифе берильге- 
ни накъл олуна. 


БУЮК КИТАПЛАР 


ТЕВРАТ 

Теврат (Тора) и1 - Хазрети Мусагьа эндирильген мукъаддес китап¬ 
тыр. Тевратнынъ Аллах сёзю олгъаны ве Хазрети Мусагьа эндирильгени 
акъкъында Къуран-ы Керимде шойле буюрыла: 


14 ^-^4: уууу ^ а 1Д 

146. Неджм суреси, 36-37; Аъля суреси, 14-19. 

147. Теврат - еудийдже бир келиме олып, къанун ве шариат деген мананы бильдире. 

«Биз ичинде догъругъа реберлик ве нур олгъан Тевратны эн- 
дирдик. Аллахкъа теслим олгъан пейгъамберлер онынънен еудий- 
лерге укюм эте эдилер. Аллахнынъ Китабыны къорчалагъан ве раб- 
блерине теслим олгъан захидлер ве алимлер де (онынънен укюм 
эте эдилер). Эписи онъа (хакъ олгъанына) шаат эдилер. Бу алда 
(эй, еудийлер ве акимлер!) инсанлардан къоркъманъ, менден къор- 
къунъ. Аетлеримни аз бир бедель къаршылыгъына сатманъ. Ким 
Аллахнынъ эндирген (укюмлери) иле укюм этмесе, иште, олар кя- 
фирлернинъ там озьлеридир ». 148 

Теврат, Хазрети Муса ве онынъ халкъы Исраиль огьулларына ёлла- 
нылгъан китаптыр. Анджакъ, еудийлер тарих боюнджа сюргюнликлерге 
ве эсирликлерге огьрадылар. О мушкуль девирлерде, Тевратнынъ асыл 
нусхасы гьайып олды. Бундан сонъра еудий алимлернинъ язгьан ве бир- 
бирине уймагъан Теврат нусхалары пейда олып башлады. Бойледже, бу- 
гуньки Теврат, иляхий китап олмакъ хусусиетини джойды. Бугунь элимиз- 
де Тевратнынъ учь фаркълы нусхасы бар. 

а. Еудийлер ве протестант хриситианларнынъ къабул эткен ибра- 
нийдже (еудийдже) нусхасы. 

б. Католик ве ортодокс христианларнынъ къабул эткен юнанджа нус¬ 
хасы. 

в. Самирийлер тарафыңдай къабул этильген самирийдже нусхасы. 

Бу учь нусха, Тевратнынъ энъ мешур ве энъ мутебер нусхаларыдыр. 

Анджакъ, бу нусхалар арасында ве атта кенди ичлеринде чокътан-чокъ 
зыддиетлер бар. Бундан да башкъа, Теврат нусхаларында базы пейгъам- 
берлерге пекчиркин ифтиралар атыла. 149 


Теврат беш китаптан ибареттир. 

1. Теквин 150 китабы - алемнинъ ве ильк инсаннынъ яратылышын- 
дан, Хазрети Адемнинъ гуняхындан, ер юзюне энишинден, Нух туфа¬ 
ныңдай, Хазрети Юсуфнынъ Мысырдаки (Египет) аятындан, Исраиль 
огъулларынынъ Мысыргъа кельмелеринден бахс эткен китаптыр. Элли 
болюктен ибареттир. 

2. Хурудж 151 китабы - Исраил огъулларынынъ Мысырдан чыкъма- 
ларыны, Фираундан чеккен эзиетлерини анълата. Къыркъ болюктен иба¬ 
реттир. 


148. Маиде суреси, 44. 

149. Теквин китабы, 19/31-38; Теквин китабы, 38/12-30; 1. Къыраллар, 11/3-12; 2. 

Самуэль, 11/2-26. 

150. Теквин - «Бытие» китабы. 

151. Хурудж - «Исход» китабы. 

3. Левилилер 152 китабы - Гуняхларнынъ кеффарети, харам ашлар, 
ясакъ эвлиликлер, диний байрамлар ве адакълар киби укюмлерден бахс 
эте. Йигирми еди болюктен ибареттир. 

4. Сайылар 153 китабы- Хазрети Мусанынъ вефатындан сонъра ис- 
раиль миллетининъ Тур дагъындан айрылып Кенан топракъларына кир- 
генлеринден бахс эте. Отуз алты болюктен ибареттир. 

5. Тесние 154 китабы -Хазрети Мусанынъ олюминден ве комюльме- 
синден бахс эткен, он әмир, хелял ве харам ашлардан, укъукъий мевзу- 
лардан анълатмалар япкъан китаптыр. Отуз дёрт болюктен ибареттир. 

ЗЕБУР 


Зебур - Хазрети Давудгъа эндирилыен иляхий китаптыр. Бу мевзуда 
Къуранда шойле буюрыла: 


ию 


ЬфТа ... 


«...Биз пейгъамберлернинъ кимисини кимисинден устюн яп- 
тыкъ; Давудгъа да Зебурны бердик ». 155 


Зебур иляхий китапларнынъ энъ кучюгидир. Янъы диний укюмлер 
кетирмегендир. Бугунь мевджут олгъан Зебур нусхалары, лирик къысса 
ве илахилерден, Аллахны макътавлардан, икметли сёзлерден ве насиат- 
лардан ибареттир. Мезмурлар (Псалмы) адынен Эски Ахидде 156 ер ала. 


инджиль 157 


Хазрети Иса васытасынен Исраиль огъулларына эндирильди. Бу 
мевзуда Къуранда шойле буюрыла: 


152. Левилилер - «Левит» китабы. 

153. Сайылар - «Числа» китабы. 

154. Тесние - «Второзаконие» китабы 

155. Исра суреси, 55. 

156. Эски Ахид - Ветхий завет. 

157. Инджиль - Эйи хабер ве талим маналарыны анълата. 

«О пейгъамберлернинъ артындан, янларындаки Тевратны догъ- 
рултыджы оларакъ, Мерьем огълу Исаны ёлладыкъ. Онъа ичинде 
хидает ве нур олгъан, Тевратны тасдикъ эткен ве Аллахтан къоркъ- 
къанлар ичюн бир хидает ве огют олгъан Инджильни бердик». 158 


Инджильнинъ хакъ китап олгъанына инанмакъ, иман эсасларындан- 
дыр. Факъат бугунь Инджилнинъ асыл нусхасы мевджут дегиль. Инсан- 
лар тарафыңдай язылгъан ве бойледже иляхий китап олмакътан чыкъ- 
къан шекли бар. 

Христианлыкънынъ ильк девирлеринде, Хазрети Исадан сонъра, 
онынъ ёлундан кеткенлер амансыз зорлукъларгъа огърадылар. Хакъ дин 
гизлидже яйылмагъа меджбур олды. Бу мушкуль алда бир бирине зыт 
юзьлердже Инджиль мейдангъа чыкъты. Эр джемаатнынъ кендине коре 
бир Инджили бар эди. Бунынъ ичюн христианлыкъ дюньясында буюк 
айрылыкълар мейдангъа кельди. Буны корьген Византия императоры 
Константин, Милядий 325 йылында христиан инамларыны бельгилемек 
ичюн, Изник шеэринде руханий меджлис (консилиум) топлады. Бинълер- 
дже Инджиль арасындан бугуньки дёрт Инджиль сайланды ве къабул 
этильди. 


1. Матвей Инджили. 

Матвей, Хазрети Исанынъ Инджильни яймакъ ичюн сайлагъан ха- 
варилерден биридир. О, Инджилини еудийдже я да сурьянийдже язгьан 
эди. Матвейнинъ язгьан асыл нусха белли бир девирден сонъ ёкъ олды. 
Бугунь элимиздеки Матвей Инджили, асыл Инджильнинъ юнанджа тер- 
джимеси ола биледжек китаптыр. Йигирми секиз болюктен ибарет бу 
Инджиль, Хазрети Исанынъ месих олгъанындан ве онынъ союндан бахс 
эте. 


2. Марк Инджили. 

Марк - хавари Петрнынъ талебесидир. Бу китапны не вакъыт ве ким 
язгъаны там оларакъ белли дегиль. Хазрети Исанынъ яшайышындан ве 
еудий адетлеринден сёз эте. Он алты болюктен ибарет. 


158. Маиде суреси, 46. 

3. Лука Инджили. 

Луканынъ хавари олгьаны акъкъында ихтиляф бар. Хазрети Иса- 
нынъ яшайышы ве огреткенлери акъкъында бахс эткен бу эсер йигирми 
дёрт болюктен ибарет. 


4. Иоанн Инджили. 

Иоаннынъ да хавари олгьаны сёйленмекте. Анджакъ бу мевзуда да 
къатиий бир фикирге кельмек мумкюн дегиль. Бу Инджиль ильк учь Ин- 
джильден фаркълы бир услюп ве стилые саиптир. Йигирми дёрт болюк¬ 
тен ибарет. Исанынъ Аллахнынъ огълу олгьаныны исрарнен сёйлей. 

Бу дёрт Инджильден башкъа, христиан дюньясында гизли тутулмагъа 
истенильген Варнава Инджили бар. Варнава, Хазрети Исанынъ хавари- 
леринден эди. Бу Инджиль, бешинджи асырда ясакъ китаплар сырасына 
алынды. Асыл нусхасы Вена китапханесинде сакълана. Бу китап ингилиз- 
дже, алманджа ве арапчагьа терджиме этилыен. Энъ муим хусусиети, 
Къурангьа пек якъын олмасы ве бизим пейгъамберимизнинъ келеджеги 
акъкъында хабер бермесидир. 

КЪУРАН-Ы КЕРИМ 


Къуран - келиме оларакъ топламакъ, окъумакъ, бир арагъа кетирмек 
деген мананы анълата. 

Диний термин оларакъ исе Къуран - Аллахнынъ инсанларгьа догьру 
ёлны косьтермек ве бу дюньяда насыл яшанмасы керек олгъаныны огрет- 
мек ичюн ёлланылгъан, сонъ иляхий китаптыр. 

Къуран - Пейгьамберимизге эндирильген, китапта язылы, пейгъам- 
беримизден бизге къадар теватюр ёлунен кельген иляхий сёзлердир. 

1. Къураннынъ эндирильмеси 

Къуран-ы Керим, юдже Аллахтан Хазрети Пейгъамберге Джебраиль 
васытасынен кетирильген вахий иле эндирильди. Къуран-ы Керим, йи- 
гирми учь сене ичинде, ает-ает, суре-суре оларакъ, девирнинъ ихтияд- 
жларына коре эндирильгендир. Бу хусус, Къураннынъ пек чокъ инсанлар 
тарафыңдай къолайджа эзберленмесине, манасы къолайджа анълашыл- 
масына, акъылларда къолайджа тутулмасына ве инам ве укюмлернинъ 
яваш-яваш къуветленмесине ёл ачты. 

Аллах, Къураннынъ бир кереден топтан эндирильмегенининъ себе- 
бини шойле анълата: 


* вЫч^ ДчЦз 


«Инкяр эткенлер дедилер ки: Къуран онъа бир кереден, топлу 
алда эндирильмели дегиль эдими? Биз оны сенинъ къальбинъе ях- 
шыджа ерлештирмек ичюн бойле яптыкъ (парча-парча эндирдик) ве 
оны дане-дане (айыраракъ) окъудыкъ». 159 


Аетлер эксериет, бир суальге джевап оларакъ я да бир меселени чез- 
мек ичюн эне эди. Аетнинъ энмесине себеп олгъан вакъиа я да суальге 
себеб-и нузуль ш айтылыр. 


Къуран-ы Керимнинъ Рамазан айынынъ мубарек Къадир геджесинде 
энмеге башлагъаны аетлерде хабер берильмекте, 161 


2. Къураннынъ язылмасы, топланмасы ве чогъалтылмасы 


159. Фуркъан суреси, 32. 

160. Себеб-и нузупь - аетнинъ эниш себеби. 

161. Бакъара суреси, 185; Духан суреси, 1-3; Кадр суреси, 1. 

Къуран аетлери энгендже, Пейгьамберимиз оларны сахабилерге 
окъур эди. Олар да бу ает ве сурелерни эзберлей эдилер. Бундан да 
гъайры, бу аетлер вахий кятиплери тарафыңдай языла эди. Аетлер эки 
нусха оларакъ язылып, бир нусхасы Пейгъамберимизде, бир нусхасы да 
сахабилерде къала эди. Аетлернинъ къайсы суреден олгъаныны Пейгъ- 
амберимиз вахий кятиплерине айта эди. О девирде кягьыт Арал ярыма- 
дасында къулланылмагъаны ичюн, Къуран аетлери индже беяз ташлар- 
гьа, хурма далларына, девелернинъ курек кемиклерине ве терилерге 
языла эди. 

Къуранда шойле буюрыла: 

> „ 2 > 

^ * О (V . ^ 

«Яйылгъан индже тери узерине сатыр-сатыр язылгъан китап- 
къа емин олсун...» 162 

Къуран-ы Керим, даа Ресулюллах сагь олгъанда, эписи язылып бит- 
кен ве сахабилер тарафыңдай эзберленген эди. Бойледже, Къуран къор- 
чалангьан эди. Бундан да гъайры, эр йыл Джебраиль келип, о куньгед- 
же кетирген аетлерни баштан сонъуна къадар Пейгьамберимизге окъур 
эди. Пейгьамберимиз де онъа къайтарып окъур эди. Аетлернинъ энюви 
тамамлангъанджа, Джебраиль -алейхисселям- текрар келип, бутюн Къу- 
ранны баштан сонъуна къадар Пейгъамберимизнен текрарладылар. 

Пейгьамберимиз вефат этмеден эвель, вахий энмеге девам эткени 
ичюн, бир тек китап оларакъ топланмасы мумкюн олмады. Биринджи ха- 
лифе Хазрети Эбу Бекир девринде исе, Емаме дженкинде етмиш Къуран 
хафызнынъ шехит олмасынен, Къуранны бир китап алына кетирмек фи¬ 
кри ортагьа къоюлды. Бунынъ узерине, мешхур хафыз ве Пейгъамбери- 
мизнинъ вахий кятиби Зейд бин Сабит реберлигинде, Къуран хафызлары 
ве алимлерини ичине алгъан бир эйет къурулды. Бу эйет, Къуранны то- 
плав ишинде бир чокъ шарт ортагьа къойды. Бир ает язылмадан эвель, 
мытлакъа бу аетнинъ Пейгьамберимиз девиринде язылгъан весикъасы 
араштырылып тапыла эди. Бундан сонъра, бу аетнинъ язылгъаныны 
корьген эки шаат шаатлыкъ эте эди. Даа сонъра ает мусхафкъа языла 
эди. Энъ сонъунда да, топланылгъан бу мусхаф сахабенинъ дикъкъаты- 
на такъдим әтиле эди. Ич кимсенинъ де итиразы олмай эди. 

Бу топланылгъан Къуран, Хазрети Эбу Бекирге берильди. О да, ве¬ 
фат этмеден эвель Хазрети Омерге теслим этти. Хазрети Омер де, кен- 
дисинден сонъра халифе ким оладжагъыны билмегени ичюн, Къуранны 
къызы ве Хазрети Пейгъамбернинъ зевджеси Хазрети Хафсагъа берди. 


162. Тур суреси, 2-3. 

V. БОЛЮК _ 

Хиджрий 25 (милядий 648) йылында, Азербайджан ве Эрменистан 
фетих этильгени вакъыт, орду ичинде булунгьан Шам ве Иракъ халкъы 
арасында базы Къуран аетлери фаркълы окъуна эди. Бунынъ узерине 
ордунынъ къомутаны Хузейфе, халифе Османгъа -радияллаху анх- бу 
меселенинъ чезильмесини риджа этти. Хазрети Осман да текрар Зейд 
бин Сабитнинъ реберлигинде бир эйет топлап, Къураннынъ чогъалтыл- 
масыны әмир этти. Сонъра да, чогъалтылгьан бу нусхалар керекли ер- 
лерге ёлланмагъа къарар берильди. Бу ерлерде де халифенинъ ёллагъ- 
ан мусхафларгъа эсасланып, пекчокъ нусха басылды. Бойледже, Къуран 
окъувда хата япмакъ ихтимали ёкъ этильди. 


3. Къуран-ы Керимнинъ мухтевасы 

Къуран-ы Керим, инсан ичюн ве онынъ сеадети ичюн ёлланылгъан- 
дыр. Бунынъ ичюн Къуранда эм дюнья яшайышы, эм ахырет яшайышы 
иле алякъалы, инсанны эр эки алемде бахтлы олмасыны огреткен укюм- 
лер бар. Къуранда ер алгьан мевзуларны шу шекильде сыныфландыр- 
макъ мумкюн: 


а. Иман мевзулары (итикъадий мевзулар) 

Иман, Къуран мевзуларынынъ энъ әсасы ве темелидир. Иман әсас¬ 
ларыңдай олгьан Аллахнынъ бар ве бир олувы, Онынъ сыфатлары 163 , 
мелеклер ве чешитлери 164 , пейгъамберлер ве китаплар 165 ёлланылгъаны, 
ахырет яшайышы ве къыямет 166 мевзулары кенишче айдынлатыла. 

Айрыджа, Къуранда инсанларнынъ дюньяда япкъан ишлеринден 
ахыретте эсапкъа чекиледжеклери, бу эсапнынъ сонъунда да дженнетке 
я да джехеннемге кетеджеклери бильдирильмекте. 


б. Ибадет мевзулары (амелий мевзулар) 

Къуран-ы Керимде инсаннынъ эда этмеси керек олгьан ибадетлер 
анълатыла. Бу ибадетлер насыл ерине кетириледжеги де умумий ола- 
ракъ анълатыла. Ибадетлерини ерине кетирген кимселернинъ де ахырет¬ 
те Аллахнынъ азабыңдай къуртуладжакълары акъкъында хабер бериле. 

Ибадет мевзуларыны анълаткъан аетлерден базылары шулардыр: 


163. Эн'ам суреси, 102- 103; Ихляс суреси, 1-4; Фуркан суреси, 2. 

164. Нахл суреси, 49. 

165. Бакъара суреси, 213. 

166. Инфитар суреси, 1-5. 

«Олар ки, намазларында къоркъу ве тевазу ичиндедирлер; Олар 
ки, бош ве файдасыз шейлерден юзь чевирирлер; Олар ки, зекятны 
берирлер...» 167 



«Асргъа емин этерим ки, иман этил, яхшы амеллер ишлегенлер 
ве бир-бирилерине хакъны ве сабырны тевсие эткен инсанлардан 
башкъалары зарар ичиндедир». 168 

Бу аетлерде Аллах инсанны ибадет этмеге чагъыра. Инсангъа тюш- 
кен вазифе исе, бу даветке къулакъ асып, Аллахкъа нисбәтен къуллукъ 
вазифесини ерине кетирмектир. 

в. Ахлякъий мевзулар 

Къуран-ы Керимде ахлякънен алякъалы бир чокъ әсас мевзулар да 
ер алгъан. Къуранда инсанларнынъ адалетли олмалары, бир-бирине 
эйилик япмалары, акърабаларына ярдым этмелери, догъру сёз сёйлеме- 
лери тенбие әтиле: 



«Әй иман эткенлер! Аллахтан къоркъунъ ве догъру сёз 
сёйленъ». 169 



«Мухакъкъакъ ки, Аллах адалетни, эйиликни, акърабаларгъа 
ярдым этмени әмир этер. Чиркин ишлерни, феналыкъны ве адден 
ашмакъны исе ясакълар...». 170 

167. Муминун суреси, 2-4. 

168. Аср суреси, 1-3. 

169. Ахзаб суреси, 70. 

170. Нахл суреси, 90. 
























V. БОЛЮК 



«Эй иман эткенлер! Шарап (алкоголли ичимликлер), къумар 
оюнлары, путлар, фал окълары, эписи шейтаннынъ писликлеридир. 
Къуртулышкъа иришмеге истесенъиз, булардан узакълашынъ». 171 

Ислям дини эйи ве гузель ахлякъкъа буюк эмиет бере ве буны джеми- 
етнинъ эр сыныфына ерлештирмек истей. Бунынъ ичюн Къуран-ы Керим 
пек чокъ аетинде ахлякъ эсасларындан бахс этил, инсанларны эйиликке, 
гузелликке ве догърулыкъкъа алып бара. 

г. Табиатнынъ яратылышындан ве базы варлыкълардан бахс 
эткен мевзулар 

Къуран-ы Керимде варлыкъларнынъ яратылмасы ве хусусиетлери 
иле алякъалы малюматлар ер алгъан: 



«Коклерни ве ерни, ерли-еринде яратты. Сизни де шекиллен- 
дирди ве шекиллеринъизни де гузель япты. Къайтыш анджакъ 
онъадыр». 172 

Къуран-ы Керим, базы варлыкъларнынъ яратылмаларына ве хусуси- 
етлерине дикъкъат чеке. Инсаннынъ булардан ибрет алмаларыны ве эр 
шейнинъ яратыджысы ве Рабби олгъан Аллах Таалянынъ сонъсуз къу- 
дрет саиби олгъаныны анъламасыны истей. 



«Биз ер юзюни бир тёшек, дагъларны да бирер къазыкъ япма- 
дыкъмы? Сизни чифт-чифт яраттыкъ. Юкъунъызны бир раатланув 


171. Маиде суреси, 90. 

172. Тегьабун суреси, 3. 
























АКЪАИД 


яптыкъ. Геджени бир орьтю яптыкъ. Куньдюзни де чалышып къаза- 
нув вакъты эттик. Устюнъизде еди къат сагълам коклер бина эттик. 
(О ерде) алев-алев янгьан бир къандиль яраттыкъ. Сизге урлукъ- 
лар, осюмликлер (тереклерни), бир-бирилерине битишик багълар- 
багъчалар етиштирмек ичюн, усть-устюне топланып сыкъышкъан 
булутлардан шырыл-шырыл акъкъан сувлар эндирдик». 173 


1-Оу^ $.*УТ ^ 


«(Аллах) эки денъизни бир-бирине къавушмакъ узьре къоя 
къойды. Амма араларында бир сед бардыр, бир-бирине кечип къа- 
рышмазлар. О алда, Раббинъизнинъ ниметлеринден ангисини ялан- 
лай билирсинъиз?» 174 


Оуы <3 3 ^ ^ ^л-1 

а) 4^1 о! Су 9 


«Аллах сизни тек бир кишиден (Адемден) яратты, сонъ ондан 
да, зевджесини яратты. Сиз ичюн айванлардан секиз эш мейдангъа 
кетирди. Сизни де, аналарынъызнынъ къарынларында учь къат- 
лы къаранлыкъ ичинде чешит девирлерден кечиререк яратмакъта. 
Иште, бу, яратыджы Раббинъиз Аллахтыр. Мульк Онынъдыр. Ондан 
башкъа танъры ёкътыр. Ойле исе, насыл ола да, (Онъа къуллукъ- 
тан) чевирильмектесинъиз?» 175 


Къуран-ы Керимнинъ бу аетлери, алимлерни бу мевзуларны араш- 
тырмагъа джельп этти, бойледже базы иджат ве кешифлер мейдангъа 
кельди. 


173. Небе суреси, 6-16. 

174. Рахман суреси, 19-21. 

175. Зумер суреси, 6. 
























V. БОЛЮК 


е. Инсанлар арасындаки алякъаларны низамгъа къойгъан 
укюмлер 


Бу укюмлер шу аетлерде кече: 



^„1 и...дн 1 ы изао 

' о ' ' ' " 


«Ольчеген вакътынъызда тас-тамам ольченъ ве догъру теразе- 
нен тартынъ. Бу, эм даа яхшыдыр, эм де нетиджеси нокътаи наза- 
рындан, даа гузельдир». 176 


Къуранда, инсанларнынъ малларыны харам ёлларнен алынмасы, 
яни басып алынмасы, я да алдатыларакъ алынмасы ясакъ этильмекте. 


^0100 1^15'Ь' ^ОЛ 1$Л 11 

01 * ^*00ОЛ О_у10 Л *У1 

,*_>о 01Г дЛ 


«Әй, иман эткенлер! Къаршылыкълы ризанен япылгъан тиджа- 
реттен башкъа, малларынъызны батыл (хакъсыз ве харам ёллар) 
нен аранъызда (алып-беререк) ашаманъ. Ве (бойледже) озюнъизни 
ольдюрменъ. Шубесиз, Аллах сизни къорчалайджакътыр». 177 


Инсан ольдюрмекнинъ ясакъ олгъаныны косьтерген аетлер: 


# ^ & ' ' ' ^ ^ о'' 0 * ' о' ° ' о' / 0 ' ' ' ' 0 У- 

^01 ^1$ е? О0э у I У-! 00Д у* • • ■ 

* 11 ^ 1101 000 01^1 ^ * 


«...Ким бир джангъа я да ер юзюнде бозгьунджылыкъ чыкъар- 
магъа къаршылыкъ олмадан (хакъсыз ерде), бир джанны къыйса, 
бутюн инсанларны ольдюрген киби олур. Эр ким бир джанны къур- 
тарса, бутюн инсанларны къуртаргъан киби олур...». 178 


Къуран, инсанларны бир-бирлерине адалетли, дюрюст ве сайгылы 
мунасебетте олмаларыны; бир-бирлерининъ хакъларыны къорчалама- 
ларыны, бир-бирлерине эйиликни тевсие этмелерини әмир эте. 


176. Исра суреси, 35. 

177. Ниса суреси, 29. 

178. Маиде суреси, 32. 


























АКЪАИД 


^ О^р-Ь Я ^1 0^3 

* \ ^ 1ц?5 * 


«Сизден хайыргъа чагъыргъан, эйиликни әмир этип, феналыкъ- 
ны ясакъ эткен бир топлулыкъ булунсын. Иште, олар къуртулыш- 
къа иришкенлердир». 179 


Къураннынъ бу укюмлерине уйгъан кимселернинъ мейдангьа кетир- 
ген джемиетте адалет, тынчлыкъ ве сеадет аким олур. 

ж. Пейгъамберлер ве иляхий китаплар 

Аллах, инсанны яраткъан сонъ онъа белли вазифелер бергендир ве 
бу вазифелерни инсанларнынъ арасындан сайлап алгъан пейгъамбер¬ 
лер васытасынен, ёллагъан китапларында язгьандыр. Къуран бу пейгъ¬ 
амберлер ве иляхий китапларнен алякъалы малюматлар бере ве инсан- 
ларны бу малюматларгъа уймагъа чагъыра. 180 


Къуранда эр джемиетке пейгъамбер ёллангъаны акъкъында хабер 
бериле. 






2 > 0 0 
^ 3 


«Емин олсун ки, Биз эр умметке (халкъкъа), «Аллахкъа къул- 
лукъ этинъиз ве тагъуттан сакъынынъыз» деп (әмир этмелери 
ичюн) пейгъамбер ёлладыкъ...». 181 


Къуран, сонъ пейгъамбер Хазрети Мухаммеднинъ -салляллаху алей- 
хи ве селлем- бутюн инсанларгъа муждеджи, сакъындырыджы ве орьнек 
оларакъ ёллангъаныны ве инсанларны Аллах ёлуна чагъыргъан бир да- 
ветчи олгъаныны сёйлей. 182 


з. Икяелер 

Къуран-ы Керимде, пейгъамберлер ве оларнынъ башларына кельген 
вакъиаларны анълаткъан икяелер де ер алгъан. Бундан да гъайры, тарих 
боюнджа яшагъан ве Аллахнынъ укюмлерине къаршы келип, онынъ гъа- 
дабына огърагъан миллетлернинъ икяелери де ер алгъан. Бу икяелер- 
нинъ макъсады, инсанларны эвельки миллетлернинъ япкъан хаталарын- 
дан сакъындырып, олардан ибрет алмаларына чагъыра: 


179. Али Имран суреси, 104. 

180. Маиде суреси, 44; Ниса суреси, 163; Маиде суреси, 46; Ибрахим суреси, 52. 

181. Нахл суреси, 36. 

182. Ахзаб суреси, 21,45-46. 
























V. БОЛЮК 


Я551р 015" 01-5" с5 * к1г“"“ с~1^>- -15 

*^10 


«Сизден эвель нидже (миллетлер акъкъында) иляхий къанун- 
лар келип кечти. Онынъ ичюн, ер юзюнде кезип бакъынъыз да (Ал- 
лахнынъ аетлерини) ялан сайгъанларнынъ сонъу не олгъаныны 
корюнъ!.» 183 


и. Дуа ве дуа аетлери 

Къуран-ы Керим дуа мевзусына да мураджат этип, япылгъан дуалар- 
нынъ Аллах тарафындан къабул этиледжегини хабер бере. Инсаннынъ 
гуняхларыны афу этеджек ялынъыз Аллахтыр. Инсанны ахыретте азап¬ 
тан къуртараджакъ да ялынъыз Аллахтыр. Бунынъ ичюн Къуранда ин¬ 
саннынъ япкъан хаталарыңдай ве ишлеген гуняхларындан пешман олып, 
тевбе этмеси тевсие әтиле. Ахыретте къуртулышкъа иришмек ичюн де 
Аллахкъа дуа этмеси ве ондан ярдым истемеси керек олгъаны бильдири- 
ле. Ве бу мевзуда чешитли дуа орьнеклери бериле. Бу дуалардан бириси 
шудыр: 


115" IБң) ^ II и 1^-1^ ... 

* ф ф ифи ф * иф * ф^ * 


«Раббимиз! Унутсакъ я да хата япсакъ, бизни месулиетли этме. 
Әй, Раббимиз! Бизден эвелькилерине юклегенинъ киби, бизге де 
агъыр бир юк юклеме. Эй, Раббимиз! Бизге кучюмиз етмеген ишлер- 
ни де юклеме! Бизни афу эт! Бизни багьышла! Бизни аджы! Сен би¬ 
зим мевлямызсынъ. Кяфирлер топлулыгъына къаршы бизге ярдым 
эт!» 184 


Къуран-ы Керимде пек чокъ дуа аети бар. Инсан Аллахкъа дуа эт- 
мели, онъа сыгъынмалы, ондан ярдым ве багъышлама тилемели, онъа 
инанмалы. Дуасы къабул олмасы ичюн де, Аллахкъа итаат этмели, онынъ 
эмирлерини ерине кетирмели ве ясакъларындан да сакъынмалыдыр. 


183. Али Имран суреси, 137. 

184. Бакъара суреси, 286. 

4. Къуран Пейгъамберимизнинъ муджизесидир 

Къуран - эр саада инсан акъылыны айретке къойгъан, буюк ве эбе- 
дий бир муджизедир. Башкъа пейгъамберлернинъ муджизелери, озь де- 
вирлеринде олып биткендир, оларны ялынъыз о девирде яшагьан ин- 
санлар корьгендир. Анджакъ Къуран, Пейгъамберимизнинъ муджизеси 
оларакъ, къыяметке къадар девам этеджектир. 

Къуран-ы Керим - эм сёз, эм мана джеэтинден муджизедир. 

Сёз джеэтинден муджизедир, чюнки Къуран, арап эдебиятынынъ 
энъ юксек нокътада олгъан девирде энип, арап шаирлерини ярышмагъа 
чагъырды. Оларнынъ Къурангъа бенъзеген бир ает кетирмелерини те- 
клиф этти ве бу мевзуда оларны аджиз къалдырды. Шу аетлерге дикъ- 
къат этинъ: 


^ оуь' V 1 Ла ^ 01 ^р 



^-^ 2 *-; 015 ^ 


«Де ки: Ант олсун ки, бу Къур’ангъа бир бенъзегенни ортагъа 
къоймакъ ичюн, инсанлар ве джинлер бир арагъа кельселер, бир- 
бирилерине ярджымджы олсалар биле, онъа бенъзеген бир шей 
ортагъа кетиралмазлар». 185 


1^рФ^ ' и -Ър ^1р 1йГ 

^ Й ^ ^ 0 Ло * 0 ь Л о 0 * ~ ' Л 


«Әгер къулумызгъа эндиргенлеримизге эр анги бир шубеге тюш- 
сенъиз, айды онъа бенъзеген бир суре кетиринъ, эгер идданъызда 
догъру олсанъыз, Аллахтан гъайры шаатларынъзны (ярдымджы- 
ларынъызны) да чагъырынъ. Буны япып оламазсынъыз -ки, эль- 
бетте япалмайджакъсынъыз- якъарлыгъы инсан ве таштан ибарет 
джехеннем атешинден сакъынынъ. Чюнки, о атеш кяфирлер ичюн 
азырлангъандыр». 186 


Окъума-язма бильмеген Хазрети Мухаммед -салляллаху алейхи ве 
селлем-нинъ Аллахтан алгъан вахий иле инсанларгъа бильдирген Къу- 
ранда, илим ве технологиянынъ сонърадан етишкен акъикъатлары асыр- 
лар эвельси хабер берильгендир. Ве энъ муим тарафы, илимнинъ ич бир 
саасы Къураннынъ кетирген акъикъатларыны инкяр этмемекте. Аксине, 


185. Исра суреси, 88. 

186. Бакъара суреси, 23-24; Худ суреси, 13; Тур суреси, 33-34. 
























V. БОЛЮК 


ильимий теракъкъият Къураннынъ бир чокъ аетининъ даа эйи анъла- 
шылмасына ёл ачкъандыр. 

5. Къураннынъ хусусиетлери 

Къуран, Хазрети Пейгъамберге Джебраиль васытасынен, арапча 
оларакъ ёлланылгьан ве бизге къадар сагълам ёлнен келыен бир китап¬ 
тыр. Бу китапнынъ энъ муим хусусиетлери шулар: 

а. Къуран, Пейгъамберимизге бир кереден дегиль де, вакъытнынъ 
ве вакъиаларнынъ сейрине коре аетлер ве сурелер алында йигирми учь 
йыл ичинде эндирильгендир. 

6. Къуран - сонъки мукъаддес китаптыр. Ондан сонъра башкъа бир 
иляхий китап кельмейджек. Кетирген укюмлери къыяметке къадар девам 
этеджек. 

в. Къуран бизге къадар ич бозулмадан ве денъиштирильмеден 
кельди ве къыяметке къадар да ойле къаладжакъ. 

г. О, Хазрети Мухаммеднинъ -салляллаху алейхи ве селлем- пейгъ- 
амбер олгъаныны косьтерген, муджизелернинъ энъ буюги ве девамлы 
олгъаныдыр. 

д. Къураннынъ огренген юдже акъикъатлары, къыяметке къадар бу- 
тюн инсанларнынъ ихтияджларыны къаплайджакъ къыйметтедир. 

е. Къуран къолай эзберлене. Ич бир китапта бу хусусиет ёкъ. 

б. Къуранны окъумакъ ве динълемек 

Къуран-ы Керимни китаптан окъумакъ ичюн, абдестли олмакъ шарт¬ 
тыр. Абдестсиз оларакъ мусхафкъа токъунмакъ шу аетнен ясакълана: 

«Шубесиз, бу, муафаза этильген бир китапта булунгъан къый- 
метли бир Къурандыр. Онъа анджакъ, темизленгенлер токъуна 
билир». 187 

Къуран окъумагъа эузу-бисмиллях иле башламакъ керек. 188 

Къуранны эдепнен окъумакъ, юдже яратыджынынъ сёзюни окъугъа- 
ныны унутмамакъ керек. 

Окъунгъан аетлернинъ манасыны анъламакъ ве бу аетлерни омюрге 
чевирмеге тырышмакъ керек. 

Къуранны сайгы ве эдепнен динълемек, Къурангъа сайгъысызлыкъ 
этмемек керек. 

Къуран темиз бир ерде тутулмалы. 


187. Вакъыа суреси, 77-79. 

188. Нахл суреси, 98. 

























АКЪАИД 


СУАЛЛЕР ВЕ ВАЗИФЕЛЕР 

1. Китапларгьа иман не ичюн муим? 

2. Иляхий китапларнынъ умумий әсаслары нелер? 

3. Аллах инсанларгъа не ичюн китап еллады? 

4. Къайсы пейгъамберлерге не къадар сухуф берильди? 

5. Иляхий китапларнынъ хусусиетлерини анълатынъыз. 

6. Теврат акъкъында малюмат беринъиз. 

7. Тевратнынъ къач нусхасы бар? 

8. Зебур акъкъында малюмат беринъиз. 

9. Инджиль акъкъында малюмат беринъиз. 

10. Къуран насыл эндирильди? 

11. Къураннынъ язылмасы ве топланмасы акъкъында малюмат бе¬ 
ринъиз. 

12. Къуран не вакъыт ве не ичюн чогъалтылды? 

13. Къураннынъ мевзуларыны язынъыз. 

14. Къураннынъ муджизе олгьаныны анълатынъыз. 

15. Къураннынъ хусусиетлерини тариф этинъиз. 























АЛТЫНДЖЫ БОЛЮК 


ПЕЙГЬАМБЕРАЕРГЕ ИМАН 

МЕВЗУЛАР 

Пейгъамберлерге иман 
Пейгьамберлерге ихтиядж 
Пейгьамберлик ве вахий 
Пейгьамберлернинъ сыфатлары 
Пейгьамберлик дереджелери 
Муджизелер акъкъында 

Пейгьамберлернинъ теблигъ эткен динлерде умумий әсаслар 
Къуранда ады кечкен пейгьамберлер 
Хазрети Мухаммед - сонъ пейгьамбер 
Хазрети Мухаммеднинъ муджизелери 

АКЪАИД 


ПЕЙГЪАМБЕРЛЕРГЕ ИМАН 


Пейгъамберлерге иман, алты иман эсасындан биридир. Пейгьам- 
берлерге иман демек, инсанларгъа догъру ёлны косьтермек ичюн, Аллах 
Тааля тарафыңдай сечильген кимселернинъ ёлланылгъанына, бу ким- 
селернинъ Аллахтан кетирген бутюн малюматларнынъ керчек ве догъру 
олгъанына инанмакъ демектир. 

Юдже Аллах, инсанларгъа бутюн пейгъамберлерге иман этмекни 
фарз къылгъандыр. Бу хусуста Къуранда шойле буюрыла: 


" - „ * * ' * о 0 

4_сФо *'}■-<> й 4_1]Ь 0 ул 4^ 4_Л ^\у 1 1_С у~\ 

ОФЛ^ ОлФи у> лО-1 


«Пейгъамбер Рабби тарафындан озюне эндирильгенге иман 
этти, му’минлер де (иман эттилер). Әр бири Аллахкъа, мелеклерине, 
китапларына, пейгьамберлерине иман эттилер. «Аллахнынъ пейгъ- 
амберлеринден ич бири арасында айырды япмамыз. Эшиттик, ита- 
ат эттик. Эй, Раббимиз, афунъа сыгъындыкъ! Дёнюш санъадыр», 
- дедилер». 189 


Бу аетке эсасланып, пейгъамберлерден базыларына инанмамакъ ку- 
фюр сайыла. Шу ает бу хусусны ачыкъ-айдын бильдире: 


^ ^ 4^1 ^-1 1^04 01 0^-Ц^Ң^ 4_Ф>^ ^ 4ХЬ 01 

* *, Г * У , * о, 

01 у ^у7 х а ) угЗчо ^ х * > 

/• у ? ' } ? ' ' 

* иА- о_5/^3°| (0 фЦI * 


«Аллахны ве пейгъамберлерини инкяр эткенлер ве (инанмакъ 
хусусында) Аллах иле пейгъамберлерини бир-биринден айырмакъ 
истеп: «Бир къысмына иман этермиз, амма бир къысмына инанма- 
мыз», дегенлер ве булар (иман иле куфюр) арасында бир ёл тут- 
макъ истегенлер ёкъмы? Иште, акъикъий кяфирлер булардыр. Ве 
биз кяфирлерге алчатыджы бир азап азырладыкъ». 190 


Юдже Аллах, асырлар боюнджа пейгъамберлер ёллады, инсанларны 
олар васытасынен акъикъатны менимсемеге ве омюрге кечирмеге чагъ- 
ырды. Къуранда, эр джемиетке пейгъамбер ёлланылгъаны бильдириле.: 


189. Бакъара суреси, 285. 

190. Ниса суреси, 150-151. 
























VI. БОЛЮК 

«Биз сени мужделейиджи ве тенбиеджи оларакъ хакъ иле ёл- 
ладыкъ. Эр миллет ичюн мытлакъа бир тенбиеджи (пейгъамбер) 
олгъандыр». 191 


^ /'1 и.лп УУ у л-Ф (_Ц ЬЛил!' <Ф17 

* р! Сп1р рА 3 с ^\' 


«Аллахкъа ант олсун, сенден эвельки умметлерге де (пейгъам- 
берлер) ёллагъанмыз. Факъат шейтан оларгъа ишлерини сюслю 
косьтерди де (иман этмедилер). Иште, о бугунь оларнынъ велиси- 
дир. Ве олар ичюн элем бериджи бир азап бардыр». 192 


«Ресуль» ве «небий» арапча келимелер олып, ёлланылгъан ве ха- 
бер кетирген деген маналарны анълата. Ресуль - янъы шериат кетирген 
пейгьамбердир. Неби исе, янъы шериат кетирмеген, эски шериаткъа коре 
укюм сюрген пейгьамбердир. 

Пейгъамбер - фарс тилинде, хабер алгъан, кетирген ве алып бар- 
гъан деген маналарны анълата. Аллахнынъ вахий ёлунен әмир ве ясакъ- 
ларыны инсанларгъа етиштирмек ичюн къуллары арасындан сайлап ёл- 
лагъан кишиге пейгъамбер дениле. 

Пейгъамберлик, чалышманен ве ибадетлернен къазанылгъан шей 
дегильдир. Аллах вергисидир. Аллах истеген кишиге бу шерефни бере. 
Аллах, кимнинъ бу вазифе ичюн даа ляйыкъ олгъаныны билип, пейгъ¬ 
амберлик юкюни истегенине берир. Кишининъ малы, мулькю, шурет ве 
макъамы бу мевзуда муим дегильдир. Аллах бу акъкъында шойле бую- 
ра: 


* , А ° у ; г , ^, „ ,, > ‘ 

■, фф ^ .ъ о'1 у фиь 

«Бу, Аллахнынъ лютфюдир. Оны истегенине берир. Аллах буюк 
лютф саибидир». 193 

Пейгъамберлик мевзусында орта ёлны козеткен Ислям, пейгъам- 
берлерни не христианлыкътаки киби илях мертебесине чыкъармаз, не 
де еудийликте олгьаны киби адий инсанлар киби къабул этил, оларгъа 
гунях иснат этмез. Ислям - бутюн пейгьамберлерни, Аллахнынъ эльчи- 


191. Фатыр суреси, 24 . 

192. Нахл суреси, 63; Юнус суреси, 47. 

193. Джума суреси, 4. 

_АКЪАИД 

си ве сечкен къуллары олгъаныны къабул этер. Биз, пейгьамберлернинъ 
вахийнен шерефлендирильгенине ве башкъа инсанларда олмагъан сы- 
фатларгъа саип кишилер олгъанларына инанамыз. Факъат оларнынъ ич 
бирисинде иляхлыкъ хусусиети ёкътыр. 194 


ПЕЙГЪАМБЕРЛЕРГЕ ИХТИЯДЖ 

Инсаннынъ керчек бир ёл косьтериджиге ихтияджы бар. Бу дуйгъу- 
нынъ себеплери шулардыр: 

1. Инсан кенди акъылынен, Аллахнынъ барлыгъыны, бирлигини 
анъласа да, бундан башкъа Аллахнынъ бир чокъ юдже сыфатыны анъ- 
лаямаз. Насыл ибадет этеджегини ве ахыретнен алякъалы алларны 
билип оламаз. Бунынъ ичюн, энъ къыскъа ве догъру ёлдан, дюнья ве 
ахырет сеадетине къавушмакъ, фикрий ве ахлякъий саада юксельмек, 
анджакъ пейгьамберлернинъ косьтерген ёлгъа таби олмакънен мумкюн 
олур. Иште, юдже Аллах, инсанларнынъ бу ихтияджыны билыени ичюн 
пейгъамбер ёллагьандыр. 

2. Әгер пейгъамберлер олмаса эди, инсанлар догъру ве янълыш 
мевзуларда узун вакъытлар мунакъаша этип, бельки де омюрлерини 
бошкъа кечиреджек ве кене де ортакъ бир къыйметлерге келип оламаз 
эдилер. Анджакъ, Аллах озь рахметинен пейгъамбер ёллады ве бу къый- 
метлерни огретти. 




«Биз сени анджакъ алемлерге рахмет оларакъ ёлладыкъ». 195 


3. Инсанны месуль тутмакъ ичюн, башта бир ондан не бекленгени- 
ни огретмек керек, бу да кене пейгъамбер васытасынен мумкюндир: 




V 


«Биз мужделейиджи ве сакъындырыджы оларакъ пейгъамбер¬ 
лер ёлладыкъ ки, артыкъ пейгъамбер кельген сонъра инсанларда 
Аллахкъа къаршы бир бахане олмасын». 196 


194. Маиде суреси, 72- 73, 75; Араф суреси, 188; Тевбе суреси, 30. 

195. Энбия суреси, 107. 

196. Ниса суреси, 165. 


96 


акаМ1а(агса.шс№ 96 


16.09.2010 11:52:53 

























■■Л II 



# 1 ■ ■ ■■ 

■ 


VI. БОЛЮК_ 

4. Пейгьамбернинъ ёлуна уйгъан джемиетлер, бутюн сааларда ин- 
кишаф этмеге башлай эдилер. Бойледже, медениетте огге кете эдилер. 
Бойледже, эм бу дюньяда, эм де ахыретте сеадетке ирише эдилер. 

5. Пейгъамберлер рух табиплеридир. Гузель ахлякъ саиби олма- 
нынъ ёлларыны энъ гузель шекильде анджакъ, олар косьтере билир. 

6. Пейгъамберлер, инсанларгъа джемиет оларакъ яшама санааты- 
ны огреттилер. 


ПЕЙГЪАМБЕРЛИК ВЕ ВАХИЙ 


Пейгъамберлик ве вахий бир-биринден айрылмагьан эки къаврам- 
дыр. Вахий алмагьан пейгьамбер олмаз. Юдже Аллах әмир, ясакъ, укюм 
ве хаберлерини пейгьамберине вахий ёлунен бильдирмектедир. 

Вахий - гизли къонушма, ёллама, әмир, ишарет, ильхам киби мана- 
ларгъа келе. 

Диний термин оларакъ вахий - Аллах Таалянынъ тилеген шейлерни 
пейгьамберлерине, бизим тарафымыздан билинмеген бир ёлнен биль- 
дирмесидир. Яни Аллах иле эльчиси арасында бир чешит гизли ве су- 
рьатлы хаберлешме васытасыдыр. Вахийнинъ насыл бир ал ве не ше¬ 
кильде ис этильгенини анджакъ, оны яшагъан пейгъамбер билир. О, Ал¬ 
лах иле пейгъамбери арасында бир сырдыр. Анджакъ вахийнинъ келюв 
шекиллери ве пейгъамберде мейдангъа кельген тесирлери аркъадашла- 
ры тарафыңдай билине эди. 

Вахий - ильхам 197 дегильдир. Вахий пейгьамберге келир. Аллах та¬ 
рафыңдай къорчалав ве козетюв астында пейгъамберге етишир, пейгъ¬ 
амбер де вахийни алгъанда, вахий алгъаныны билир. Ильхамда Аллах 
къорчалавы ёкътыр, янъылма пайы бар ве инсаннынъ шууры тышында, 
Аллахнынъ севгили къулларынынъ къальбинде пейда олур. 


1. Вахйнинъ чешитлери 

Юдже Аллах бир аетте: 


у -X У 


# > 


«Аллах, бир инсан иле анджакъ вахий ёлунен я да перде 
артындан къонушыр. Я да бир эльчи ёллап, (о да Аллахнынъ) изни 


197. Ильхам - къальпте пейда олгъан малюматлар. 

_АКЪАИД 

иле тилеген шейлерге вахий этер...» 198 буюрып, учь чешит вахийден 
сёз эте. 

1. Вахийнинъ догьру пейгьамбернинъ къальбине етишмеси. Бу 
вахийге орьнек оларакъ Пейгъамберимизнинъ къудсий хадислерини ми- 
саль кетирмек мумкюн. 

2. Аллахнынъ перде артындан пейгъамберинен къонушмасы. Бу 
чешит вахийде, пейгьамбер Аллахны корьмеден, иляхий сёзлерни эши- 
тир. Хазрети Мусанынъ Тур дагъында алгьан вахий киби. 

3. Вахийнинъ мелек васытасынен пейгъамберге кетирильмеси. Ва¬ 
хий мелеги Джебраиль, вахийни пейгъамберге кетире эди. Иляхий кита¬ 
плар бу чешит вахий иле кельгендир. 


2. Вахийинъ Хазрети Мухаммедге келюв шекиллери 

Пейгъамбер эфендимизге вахий шу шекиллерде кельген: 

а. Догъру руялар - Пейгъамберимизнинъ корьген базы руялары, 
даа сонъра керчектен де мейдангъа келе эди. 

б. Джебраиль алейхисселям тарафындан, догърудан пейгъ¬ 
амберимизнинъ къальбине уфлемесинен олгъан вахий. 

Ашагъыдаки ает бу вахийден сёз этмекте: 

01Д1) * 




«(Ресулим!) Оны Рухуль эмин (Джебраиль) тенбиеджилер- 
ден олурсынъ дие, ап-ачыкъ арап тилинен сенинъ къальбинъе 
эндиргендир». 199 


в. Джебраильнинъ инсан шеклине кирип, кетирген вахийлер - 
вахийинъ энъ къолай шеклидир. 

Джибриль хадиси 200 дие мешхур олгъан хадис бу ёлнен кельгендир. 

г. Джебраиль -алейхисселям-нынъ озю корюнмеден, чанъ- 
чыкъ сесине бенъзеген бир сес иле кельген вахийлер. 


198. Шура суреси, 51. 

199. Шуара суреси, 193-195. 

200. Джибриль хадиси - Джебраиль -алейхисселям- бир кунь Пейгъамберимизге 
бир инсан шеклинде келип, онъа иман, ислям, ихсан ве къйыяметнинъ аляметлери 
акъкъында суаллер сорагъан эди. Бу вакъианы анълаткъан хадислерге Джибриль 
хадиси денилир. (Муслим, Иман, 1; Несаи, Иман, 6.) 

VI. БОЛЮК 


Бу чешит вахийнинъ, энъ агъыр вахий олгъаныны Пейгъамберимиз 
бильдирген эди. Техдит ве къоркъутма олгъан аетлер бу чешит вахий иле 
кельген. Бу чешит вахий кельгенде, Пейгъамбер эфендимиз сонъ деред- 
же эеджанланып титрей ве терлей эди . 201 

д. Джебраилнинъ, Хазрети Пейгъамберге уйкъуда олгъаны 
вакъыт кетирген вахийлер. 

Бу вахий иле алынгьан малюматлар, Къуран аетлери дегиль эди. 

е. Джебраильнинъ кенди шеклинен кетирген вахийлер. 

Бу шекильде вахий эки кере кельгендир. Биринджиси пейгъамбер- 
ликнинъ ильк кунюнде, Хира къобасында экенде, экинджиси де Мирадж 
зонасында олгъандыр: 


* 





«Ант олсун ки, Оны, бир кере даа Сидретуль Мунтеханынъ 
янында корьди». 202 


ПЕЙГЪАМБЕРЛЕРНИНЪ СЫФАТЛАРЫ 

Къуран-ы Керимнинъ пек чокъ аетинде пейгьамберлернинъ ди- 
гер инсанлар киби инсан олгъаны сёйленмекте. Пейгъамберлер адий 
инсанлар киби ашарлар, ичерлер, юрерлер, эвленип бала чагъа саиби 
олурлар, хасталаныр ве олюрлер. Бу хусусиетлер пейгьамберлернинъ 
инсан оларакъ саип олгъан хусусиетлердир. Анджакъ, эр пейгъамберде 
адий инсанлардаки хусусиетлерден башкъа даа да бир сыра сыфатлар 
бардыр ки, бу сыфатлар пейгъамберлер ичюн зарур сыфатлардыр. Яни 
Пейгъамбер бу сыфатларгъа кесен-кес саип олмасы керек. Бу сыфатлар 
шулардыр: 

1. Сыдкъ - догъру сёзлю ве дюрюст олмакъ демектир. Пейгъам¬ 
берлер, энъ дюрюст ве энъ догъру сёзлю инсаннардыр, асла ялан сёйле- 
мезлер. 

Әгер пейгъамберлер ялан сёйлесе эдилер, оларгъа инангьан инсан- 
ларнынъ ишанчлары гъайып олур эди. О вакъыт да пейгъамбер ёлла- 
макънынъ гъаеси керчеклешмез эди. Сыдкънынъ зыты - ялан сёйлемек 
олып, пейгъамберлер акъкъында тюшюнмек мумкюн дегильдир. Бутюн 
пейгъамберлер, пейгъамберликтен эвель де, сонъра да ялан сёйлеме- 
генлердир. 


201. Бухари, Бед-уль вахй, 2. 

202. Неджм суреси, 13-14. 
























АКЪАИД 


2. Эманет - ишанчлы олмакъ демектир. Пейгьамберлер ишанчлы 
инсанлар эдилер. Эманетке асла хиянетлик этмез эдилер. 

Бу мевзуда Къуранда шойле буюрыла: 



«Бир пейгъамберге эманетке хиянет ярашмаз. Ким эманетке хи- 
янет этсе, къыямет куню хаинлик эткен шейнинъ гуняхы бойнуна 
асылгъан алда келир. Сонъра эр кеске - асла хакъсызлыкъкъа огъ- 
ратылмадан- къазангъаны тамамынен берилир». 203 Эманет сыфаты- 
нынъ зыты - хыянетлик - пейгьамберлер акъкъында тюшюнильмез. 

3. Исмет - гунях ишлемемек, гуняхтан къорчаланмакъ демектир. 
Пейгьамберлер яшайышлары боюнджа ширк ве куфюр киби буюк гунях- 
лардан къорчалангъан эдилер. Пейгъамбер олгьан сонъра да, инсан ол- 
малары себебинен уфакъ хаталары олса биле, гунях ишлемегенлердир. 
Бу кучюк хаталар да, Аллах тарафыңдай аман тюзельтиле эди. Пейгьам- 
берлернинъ бойле кучюк хаталарына «зелле» дениле. 

Исметнинъ акси масиет (гуняхкярлыкъ) - пейгьамберлер ичюн мум- 
кюн олмагъан бир хусусиеттир. 

4. Фетанет - пейгъамберлернинъ кескин акъыл ве зекя саиплери 
олгъанларыны косьтерген сыфаттыр. Бунынъ зыты - ахмакълыкъ, пейгь¬ 
амберлер акъкъында тюшюнильмез. Пейгьамберлер зеки ве акъыллы 
олмаса эдилер, этрафындаки инсаннарны инандырамаз эдилер. 

5. Теблигъ - пейгъамберлернинъ Аллахтан алгьан әмир ве ясакъ- 
лары, эксиксиз оларакъ умметлерине етиштирмелери демектир. Пейгь¬ 
амберлер алгъан бутюн эмирлерини арифи-арифинен инсанларгъа биль- 
дирген эдилер. Әгер бильдирмесе эдилер, эманетке хиянетлик эткен олур 
эдилер. Аллах бу мевзуда шойле буюра: 



203. Али Имран суреси, 161. 

VI. БОЛЮК_ 

«Эй, Ресуль! Раббинъден санъа эндирильгенни теблигъ эт. Әгер 
буны япмасанъ, Онынъ эльчилигини япмагъан олурсынъ. Аллах 
сени инсанлардан къорчалайджакъ. Догърусы, Аллах кяфирлер то- 
плулыгъына реберлик этмез». 204 

Теблигъ сыфатынынъ зыты - гизлемек (көтм) пейгъамберлер акъ- 
къында мумкюн олмагъан сыфатлардандыр. 


ПЕЙГЪАМБЕРЛЕРНИНЪ ДЕРЕДЖЕЛЕРИ 

Ислям акъаидине коре бутюн пейгъамберлер, пейгъамбер оларакъ 
эшит ве тенъдирлер. Аллах, пейгъамберлернинъ арасында бир айырма 
япмадан бутюн пейгъамберлерге иман этмекни фарз къылгъандыр. Ан- 
джакъ, кенди араларында пейгъамберлер дередже-дередже айырылыр- 
лар. Бу мевзуда Къуранда шойле буюрыла : 


I* 4 «я*- 1 . {Ъз ^ ^ Л-Дг фИ? 


* , 

.. ,оЦз 


«О пейгъамберлернинъ бир къысмыны дигерлеринден устюн 
эттик. Аллах олардан бир къысмы иле къонушкъан, базыларыны 
да дередже-дередже юксельткен...» 205 


Аетте кечкен «Аллахнынъ дередже-дередже юксельткен киши», 
пейгъамберимиз Хазрети Мухаммеддир. Пейгъамбер эфендимизден 
сонъра дередже оларакъ дигер улюль азм 206 пейгъамберлери келелер. 
Даа сонъра да башкъа ресуль ве небилер келелер. 

Улюль азм пейгъамберлери, алгъан агъыр вазифе ве месулиет къар- 
шысында къоркъмадан, усанмадан динни инсанларгъа яймагьа ве бутюн 
зорлукъларгъа къатланма мевзусында азимкярлыкъ косьтерген пейгъам- 
берлердир. 

Къуранда бу мевзуда шойле буюрыла : 


' о 3 ' " ' й! > 4 , - * - * У, '' ' 

4-4 (1)1 45 ^ 3*3 


204. Маиде суреси, 67. 

205. Бакъара суреси, 253. 

206. Улюль Азм - буюк азимкярлыкъ косьтерген ве буюкъ мешакъкъатларгъа 
къатлангьан пейгъамберлерге берильген сыфаттыр. Бу сыфат Хазрети Нух, Ибрахим, 
Муса, Иса ве Мухаммеднинъ сыфатыдыр. (Ахкяф, 35) 

_АКЪАИД 

««Динни аякъта тутунъ ве онда ихтиляфкъа тюшменъ», дие Нух- 
къа тевсие эткенини, санъа вахий эткенимизни, Ибрахимге, Мусагъа 
ве Исагъа тевсие эткенимизни Аллах сизге де дин къылды...» 207 


МУДЖИЗЕ 

Муджизе - инсанны аджиз къалдыргъан, табиат устю ве аджайип 
шей деген маналарны анълата. 

Аллахнынъ, пейгъамберлерини догърултмакъ ичюн яраткъан ве 
инсанларнынъ бенъзерини япмакътан аджиз олгъанлары табиат устю 
вакъиалардыр. Муджизенинъ махиети билинмез, табиат къанунларына 
уймаз. 

Муджизе - пейгьамбернинъ акъыл аламагъан бир ёлнен, Аллахнынъ 
къудрети иле косьтерген аджайип шейлердир. «Пейгьамбернинъ муджи- 
зеси» денильмеси, муджизенинъ пейгъамбер тарафыңдай косьтерильге- 
ни себебиндендир. 

Къуран-ы Керимде муджизе ает, бейине ве бурхан сёзлеринен беян 
этильмекте. 

Муджизенинъ шартлары: 

1. Муджизе Аллахнынъ фиилидир. 

2. Муджизени ялынъыз пейгъамбер косьтерир. 

3. Муджизе, табиат къанунларына айкъыры олур. 

4. Муджизе, пейгьамбернинъ истегине уйгьун олур. Әгер пейгъам¬ 
бер «дагъны еринден котереджем» деген олса, сонърадан да дагъны ко- 
термейип денъизни экиге ярса, бу муджизе сайылмаз. 


ПЕЙГЪАМБЕРЛЕРНИНЪ ТЕБЛИГЪ ЭТКЕН ДИНЛЕРДЕ 
УМУМИЙ ӘСАСЛАР 

Ильк пейгъамбер Хазрети Адемден, сонъ пейгъамбер Хазрети Му- 
хаммедге къадар бутюн пейгъамберлер умметлерини Аллахкъа, меле- 
клерине, китапларына, пейгьамберлерине, ахыретке, къадер ве къазагъа 
иман этмеге, Аллахкъа керчек къул олмагъа ве ахлякълы олмагъа чагъ- 
ырдылар. Хусусан да Аллахтан башъка танъры ве илях къабул этмейип, 
ялынъыз Онъа сыгъынмакъ ве Ондан ярдым истемек манасына кельген 
тевхид инамы, пейгьамберлернинъ исрарнен огреткен әсас олгъандыр. 
Белли бир девирде инсанлар тевхид инамындан айрылсалар биле, Ал- 

207. Шура суреси, 13; Ахзаб суреси, 7. 

VI. БОЛЮК_ 

лах пейгьамберлерни ёллап тевхид инамыны гъайрыдан тиклей эди. Яни 
биринджи умумий әсас, иман ве акъаид иле алякъалы әсастыр. 

Итикъадий әсаслардан башкъа, пейгъамберлер ахлякъий саада ве 
ибадетлерде де айны әсасларны огрете эдилер. Ялынъыз базы ибадет- 
лернинъ амелий хусусларындаки укюмлерде кучюк денъишмелер ол- 
гъандыр. 


КЪУРАНДА АДЛАРЫ КЕЧКЕН ПЕЙГЪАМБЕРЛЕР 

Пейгъамберлернинъ сайысы акъкъында Къуранда белли бир малю- 
мат ёкъ. Бир аети керимеде шойле буюрыла: 


(1 ^ ^ 


«Ант олсун, Сенден эвель де пейгъамберлер ёлладыкъ. Олар- 
дан базыларынынъ икяелерини санъа анълаттыкъ, базыларынъки- 
ни де анълатмадыкъ...». 208 

Бу аеттен де корюнеки, Аллах базы пейгъамберлер акъкъында малю- 
мат бергени киби, базылары акъкъында малюмат бермегендир. Бунынъ 
ичюн мусульманларгъа бу мевзуда шуны айтмакъ мумкюн: «Хазрети 
Адемден Хазрети Мухаммедге къадар бутюн пейгьамберлерге инандым, 
эписининъ хакъ ве керчек олгъанларыны къабул эттим». 

Къуранда йигирми беш пейгъамбернинъ ады кечмектедир. Булар: 
Адем, Идрис, Нух, Худ, Салих, Лют, Ибрахим, Исмаил, Исхак, Якъ- 
уб, Юсуф, Шуайб, Харун, Муса, Давуд, Сулейман, Эйюб, Зулькифль, 
Юнус, Ильяс, Эльеса, Зекерия, Яхъя, Иса ве Мухаммед -алейхимус- 
саляту весселям-. Булардан башкъа Къуранда учь исим даа кечмекте: 
Узейр, Локъман ве Зулькъарнейн. Факъат бу инсанларнынъ пейгъам- 
бер олгъанлары мевзусы ихтиляфлыдыр. 


208. Мумин суреси, 78. 

ХАЗРЕТИ МУХАММЕД - СОНЪКИ ПЕЙГЪАМБЕР 


Пейгъамберимиз Хазрети Мухаммед, сонъ пейгъамбердир. Ондан 
сонъра бир даа пейгъамбер кельмейджек. Къуран-ы Керим, пейгъам- 
берлик ве вахийнинъ онынънен сонъуна еткенини ве онынъ Хатему’н- 
небийин (небийлернинъ сонъкиси) олгьаныны хабер бермекте: 



«Мухаммед сизинъ эркеклеринъизден ич бирининъ бабасы де- 
гиль. Факъат о Аллахнынъ Ресули ве пейгъамберлернинъ сонъки- 
сидир. Аллах эр шейни хакъкъы иле билиджидир». 209 

Инсаниет сонъ пейгьамбернинъ кетирген китабы ве дини иле кемал- 
гьа эргендир, артыкъ янъы пейгъамбер ве вахийлерге ихтиядж къалмагъ- 
андыр. Джемиетнинъ инкишаф этмеси ве ахлякъий саада юксельмеси 
ичюн, Хазрети Пейгьамбернинъ кетирген китаптан догъру ёлны арамакъ, 
Къурангъа сарылмакъ ве онынъ косьтергени шекильде яшамакъ керек. 

Сонъ пейгъамбер Хазрети Мухаммедни башкъа пейгъамберлерден 
айыргъан хусусиетлер шулардыр: 

1. Хазрети Пейгъамбер, Аллахнынъ энъ устюн ве энъ хайырлы ола- 
ракъ яраткъан варлыгъыдыр. Аллахнынъ энъ севгили къулудыр. 

Бир аетте шойле буюрыла: 



«Сиз, инсанларнынъ эйилиги ичюн ортагъа чыкъарылгъан энъ 
хайырлы умметсинъиз; эйиликни әмир этер, феналыкътан ред этер 
ве Аллахкъа инанырсынъыз...». 210 

Уммети энъ хайырлы уммет олгьан пейгъамбер, эльбетте энъ устюн 
ве шерефли пейгъамбердир. 

2. Онынъ пейгъамберлиги бутюн инсаниетни ичине алыр. Албуки, 
эвельки пейгъамберлер белли джемиетлер ичюн ёлланылгъан эди. Бир 
аетте шойле буюрыла: 


209. Ахзаб суреси, 40. 

210. Али Имран суреси, 110. 
























«Биз сени бутюн инсанларгъа анджакъ мужделейиджи ве тен- 
биеджи оларакъ ёлладыкъ; факъат инсанларнынъ чокъу буны 
бильмезлер». 211 

3. Пейгьамберимизнинъ пейгьамберлиги къыяметке къадар девам 
этеджек. Албуки, эвельки пейгьамберлернинъ пейгьамберликлери белли 
бир девир ичинде олгъан эди. 

4. Пейгьамберимиз сонъ пейгъамбердир. Ондан башкъа пейгъам- 
бер кельмейджек. 

5. Онынъ кетирген дини, сонъ ве энъ мукеммель диндир. Ислям - 
бутюн динлернинъ укюмини токътаткъандыр ве къыяметке къадар сонъ 
ве мукеммель дин оларакъ девам этеджектир. Аллах шойле буюра: 


^ ... 

* ...ьр 


«...Бугунь сизге дининъизни тәмамладым, узеринъизге ниме- 
тимни тәмамладым ве сиз ичюн дин оларакъ Ислямны сечтим...». 212 


ХАЗРЕТИ МУХАММЕДНИНЪ МУДЖИЗЕЛЕРИ 

Пейгъамбер эфендимизнинъ пейгьамберлигини исбат эткен муджи- 
зелерни учь әсас къысымгъа больмек мумкюн: 


1. Маневий (акълий) муджизе - Къуран-ы Керим. 

Къуран-ы Керим эр чагъдаки акъыл саиби инсангъа хитап эткен, 
акъылларны айретке къойгьан, буюк ве эбедий бир муджизедир. Башкъа 
пейгьамберлернинъ муджизелери, озь девирлеринде олып биткен эди ве 
бу муджизелерни ялынъыз о девирде яшагъанлар коре эдилер. Анджакъ 
Къуран муджизеси, къыяметке къадар девам этеджек бир муджизедир. 
Хазрети Пейгъамбер бир хадисинде шойле буюргъандыр: «Ич бир пейгъ¬ 
амбер ёкътыр ки, кенди девирлериндеки инсанларнынъ инанаджакъла- 
ры бир муджизе берильмесин. Манъа исе, муджизе оларакъ Аллахнынъ 
вахий эткени берильгендир (яни Къурандыр)». 213 


211. Себе суреси, 28. 

212. Маиде суреси, 3. 

213. Бухари, Итисам, 1. 

_АКЪАИД 

Къуран-ы Керим - эм сёз, эм де мана оларакъ муджизедир. О, арап 
эдебиятынынъ энъ илерилеген девиринде энди ве о куннинъ арап шаир- 
лерини ярышмагъа давет этти. Къуран кендисине бенъзеген бир бенъзе- 
рини кетирмеге чагьырды. Озь услюби, шашыртыджы назмы, ачыкъ ве 
эдебий усулынен эр кесни аджиз къалдыргъан эди. 214 Окъумагъа, язмагъа 
бильмеген Хазрети Пейгъамбернинъ, Аллахтан алгъан вахий иле инсан- 
ларгъа бильдирген Къураны, энъ юксек керчеклерни ве ильмий акъикъ- 
атларны къаврамакъта. Илимнинъ ве технологиянынъ сонърадан кешф 
эткен янъылыкъларны, Къуран чокъ асыр эвельден хабер бергендир ве 
энъ муими, ич бир иджат ве ильмий инкишаф, Къураннынъ кетирген ма- 
люматларгъа тере тюшмегендир. 

Къураннынъ бу хусусиетлерден башкъа инсаннынъ къальбине яп- 
къан тесири, кетирген укюм ве эсасларынынъ юджелиги - онынъ муджизе 
олгъаныны косьтермектедир. Чюнки юдже Аллах, окъума-язма бильме¬ 
ген пейгъамберини Къуран иле къуветлендирген, Хазрети Пейгьамбер де 
гонъюллернионынънен юмшатып, орьнек инсан ве орьнекджемиет алына 
кетиргендир. Иште, бу джеэтинен Къуран - энъ буюк муджизедир. Инсан¬ 
ны янълышлыкътан къуртарып, хидаетке, догьру ёлгъа ве энъ сагьлам 
яшайыш тарзына кетирмеси, башкъа бутюн муджизелерден устюндир. 


Ф 2. Иссий муджизе. 

Хазрети Пейгъамбернинъ яшагъан девирде, инсанларгъа косьтер- 
ген, ис органларынен ис әтиле бильген, табиат устю вакъиаларгъа иссий 
муджизе дениле. Хазрети Пейгъамбернинъ бойле муджизелерден энъ 
мешурлары шулардыр: 

а. Бир геджеде, пек къыскъа бир вакъытта Меккедеки Месджид-и 
Харамдан, Къудусдеки Месджид-и Акъсагъа кетмеси Исра ве сонъра да 
кокке юксельмеси Мирадж муджизеси. 215 

б. Айнынъ экиге болюнмеси. 216 

в. Ташнынъ Хазрети Пейгъамбернен къонушмасы. 217 

г. Хурма кутюгининъ агъламасы. Ильк вакъытлар Пейгьамберимиз 
бир хурма кутюги янында турып хутбе окъур эди. Минбер япылгъан сонъ¬ 
ра Хазрети Пейгьамбер хутбесини минберде окъумагъа башламасынен, 
хурма кутюги агъламагъа башлай.Бунынъ узерине Хазрети Пейгъамбер 
янына барып, оны сыйпагъан сонъ кутюк сускъан эди. 218 


214. Бакъара суреси, 23-24; Худ суреси, 13; Исра суреси, 88; Тур суреси, 33-34. 

215. Исра суреси, 1. 

216. Бухари, Менакъыб, 27; Муслим, Мунафикъун, 8. 

217. Муслим, Федаил, 2. 

218. Бухари, Менакъыб, 25, 

VI. БОЛЮК 


д. Хайбер фетх этилыенде бир еудий къадыны Хазрети Пейгъам- 
берни ольдюрмек истеди, онъа зеэрли къызартылгъан эт кетирди. Бу- 
нынъ узерине, этнинъ зеэрли олгъанынынъ бильдирильмеси. 219 


3. Хаберий муджизе. 

Хазрети Пейгъамбернинъ малюмат саиби олмагъаны алда, кечмиш 
ве келеджекте оладжакъ шейлернинъ Аллахнынъ бильдирмесинен, ха- 
бер бермесидир. 

а. Хазрети Пейгьамбер эвельки умметлернинъ тарихыны окъумагъ- 
ан эди. Анджакъ, бунъа рагъмен еудий ве христиан алимлерининъ эвель¬ 
ки пейгьамберлер ве умметлер акъкъындаки чешитли суаллерини вахий 
иле джеваплай эди. 

б. Бедир дженки кунюнде, душман ордусындан кимлернинъ не ерде 
ольдюриледжеклерини эвельден хабер бермеси ве айткъанларынынъ 
юзеге чыкъмасы. 220 

в. Къуранда шойле бир ает бар. Бу ает Меккеде энген эди. Анджакъ 
хабер бергени вакъиа, даа сонъра Мединеде, Бедир дженкинде керче- 
клешти. «Якъында о (мушрик) джемааты бозуладжакъ ве олар аркъала- 
рыны дёнип къачаджакълар». 221 

г. Къуран-ы Керимде Мекке фетхи акъкъында, даа эвельден хабер 
берильмекте. 


... офф! 


«(Ресулим!) Къуранны (окъумакъны, теблигъ этмекни ве онъа 
уймакъны) санъа фарз къылгъан Аллах, эльбетте сени (кене) дёню- 
леджек ерге (Меккеге) дёндюреджектир...». 222 


Башта Къуран муджизеси олмакъ узьре бутюн муджизелер, Пейгъ- 
амбер эфендимизнинъ пейгъамберлигини шубеге ер бермейджек ше- 
кильде, къатиий оларакъ исбат этмектедир. Хазрети Пейгъамбернинъ 
муджизелери иле дигер пейгьамберлернинъ муджизелери арасындаки 
фаркъ шудыр: дигер пейгьамберлернинъ муджизелери о девир ичюн 
олып, о девирде яшагъан инсанларгъа хитап эттилер. Албуки, Хазрети 
Мухаммеднинъ -салляллаху алейхи ве селлем- Къуран муджизеси, ёлла- 
нылгъаны куньден башлап кунюмизге къадар бу хусусиетини девам этип 
кельгендир ве къыяметке къадар да девам этеджектир. 


219. Бухари, Тыб, 55; Муслим, Селям, 18; Эбу Давуд, Дият, 6. 

220. Муслим, Дженнет, 17. 

221. Къамер суреси, 45. 

222. Къасас суреси, 85. 

СУАЛЛЕР ВЕ ВАЗИФЕЛЕР 


1. Ислям дининде пейгъамбер къаврамы насыл? 

2. Пейгъамберлик не ичюн керек ве муим? 

3. Хазрети Пейгьамбернинъ пейгьамберлиги насыл исбат этилир? 

4. Хазрети Пейгьамбернинъ муджизелери нелер? 

5. Къуран муджизеси акъкъында къыскъаджа малюмат беринъиз. 

6. Хазрети Пейгьамбернинъ Къуран муджизесинден башкъа муджи- 
зелерини сайынъыз. 

7. Пейгъамберлернинъ бир къысмына инанып, дигерлерине инан- 
мамакъ мумкюнми? 

8. Неби ве ресуль арасындаки фаркъ недир? 

9. Пейгъамберлик чалышмакънен къазанылырмы? 

10. Вахий акъкъында малюмат беринъиз. 

11. Инсанлар пейгъамберлерге не ичюн ихтиядж дуялар? 

12. Пейгъамберлернинъ сыфатларыны языныз? 

ЕДИНДЖИ БОЛЮК 

АХЫРЕТКЕ ИМАН 

. МЕВЗУЛАР _ 

Ф Ф 


• Ахыретке иман 

• Ахыретнинъ барлыгьынынъ исбаты 

• Ахырет инамынынъ къыймети 

• Къыямет недир 

• Янъыдан тирилюв ве делиллери 

• Ахыретнинъ баскъычлары 

• Мукяфат ве джеза 

• Ахыретке инанманынъ аятымызгъа тесирлери 

АХЫРЕТКЕ ИМАН 


Ахырет - сонъ, сонъра олгъан ве сонъ кунь деген маналарны анъ- 
лата. 

Келиме оларакъ ахырет эм бу дюньянынъ сонъу, эм де дюнья аятын- 
дан сонъки сонъсуз аят манасына кельмектедир. 

Ахырет - мелек Исрафильнинъ Аллахнынъ эмиринен, сур денильген 
бир алетке уфюрмесинен башлайджакъ эбедий аяттыр. Ахыретте инсан- 
лар янъыдан тирильтиледжеклер, даа сонъра да, Аллахнынъ ризасыны 
къазангъанлар дженнетке, къазанып оламагъанлар исе джеза корьмек 
ичюн джехеннемге киреджеклер ве онда эбедий оларакъ яшайджакълар. 
Анджакъ, инангьаны алда гуняхкяр олгъан кимселер, эгер Аллах оларны 
багъышламаса, джехеннемде джезасыны чекеджек ве сонъра да, джен¬ 
нетке киреджеклер. 

Бойледже, ахырет - сургъа уфюрильмесинен башлангъан, инсан- 
ларнынъ янъыдан тирильтильмелери, эр кеске дюньяда ишлеген иш- 
лери язувлы олгъан амель дефтерлерининъ берильмеси, амеллернинъ 
чекильмеси, бу дюньяда япкъан ишлеринден себеп эр кеснинъ эсапкъа 
чекильмеси, шефаат, сырат, дженнет ве джехеннем аяты киби вакъиа ве 
девирлерден ибарет олгъан бир яшайыштыр. 

Ахырет келимеси Къуранда 110 ерде кечмекте. Бу аетлерде дюнья 
аятынынъ кечиджи, ахыретнинъ исе эбедий олгъаны, инсанларнынъ дю¬ 
нья аятынынъ кечиджи зевкълерине алданмайып, даа хайырлы ве эбе¬ 
дий олгъан ахырет сеадетине иришмеге тырышмалары керек олгъаны 
тевсие этильмектедир. 




«Эй, къавмым! Шубесиз, бу дюнья аяты, кечиджи бир эглендже 
дир. Амма, ахырет, акъикъатен къалынаджакъ юрттыр». 223 


«Факъат сиз (эй, инсанлар!) ахырет даа хайырлы ве даа девам- 
лы олгъаны алда, дюнья аятыны устюн корьмектесинъиз». 224 


Бунынънен бирликте Ислям дини ве мукъаддес китабы Къуран, дю¬ 
нья аятыны да эмиетсиз этмегендир. Чюнки ахыретте сеадетли олмакъ, 
дюньядаки яшайышкъа багьлы. Дюнья ахыретнинъ тарласыдыр. Яни 
ахыретни къазанмакъ ичюн дюньяны тамамынен терк этмек янълыштыр 


223. Мумин суреси, 39. 

224. Аъля суреси, 16-17. 

























VII. БОЛЮК 


ве аксине ахыретни унутып, бутюнлей дюньягъа сарылмакъ да янълыш- 
тыр. Мусульман, дюнья иле ахырет арасында бу низамны къурып, му- 
вазенетли ве низамлы оларакъ яшар. Эбедий сеадет ве къуртулышкъа 
иришмек ичюн бу дюньяда, Аллахнынъ әмир эткени киби арекет этер. 
Къуран-ы Керимде бу керчек шойле беян әтиле: 


«Аллахнынъ санъа бергенинден (Онынъ ёлунда масрафлап) 
ахырет юртуны исте; амма дюньядан да насибинъни унутма...». 225 


/• ^ ^ ^ ^ 0 ^ ^ ^ ^ ^ ^ 

* 


«Олардан бир къысмы да: «Эй, Раббимиз! Бизге дюньяда да 
эйилик бер, ахыретте де эйилик бер. Бизни джехеннем азабындан 
къорчала!»- дерлер». 226 


Ахыретке иман - иман эсасларындандыр. Къуранда эль-йевм -уль 
ахир - сонъ кунь шеклинде, Аллахкъа иманнен ян-яна кечмекте. Бу да 
ахырет инамынынъ пек муим олгъаныны косьтермекте. Аллахкъа ве 
онынъ пейгъамберлерине инангъан киши, месулиетли олур. Бу месулиет 
дуйгъусы да кишини, япкъан ишлерининъ къаршылыгъыны кореджегине, 
яни ахырет аятына инанмагъа меджбур этер. 


Ахыретке инанмагъан кимсе, Къуран аетлерини инкяр эткен олур. 
Бунынъ ичюн де кяфир олур. Бу акъикъат, шу аетте ачыкъ-айдын корюн- 
мекте: 


«Ким Аллахны, мелеклерини, китапларыны ве пейгъамберле- 
рини ве ахырет кунюни инкяр этсе, о там манасынен догъру ёлдан 
чыкъкъандыр». 227 

Къуранда ахырет ве ахырет аяты башкъа исимлернен де зикр этиль- 
мекте. Бу исимлерден базылары шулардыр: эль-йевмуль ахир (сонъ кунь, 
ахырет куню), йевмуль баъс (тирилиш куню), йевмуль къыяме (къыямет 
куню), йевмуд дин (джеза ве мукяфат куню), йевмуль хисаб (эсап куню), 
йевмут талакъ (къавушма куню), йевмуль хасре (асрет ве пешманлыкъ 
куню). 

Пейгъамбер эфендимизнинъ ахырет иле алякъалы пек чокъ хадиси 
бар. Хусусан къыямет аляметлери, къабир аяты, махшер, эсап, мизан, 


225. Къасас суреси, 77. 

226. Бакъара суреси, 201. 

227. Ниса суреси, 136. 

_АКЪАИД 

сырат, шефаат, дженнет ве джехеннем иле алякъалы чокъ сайыда хадис- 
лер бар. Пейгьамберимиз бу хадислеринден биринде шойле буюра: 

«Къыямет кунюнде, юдже Аллах төрджиман олмадан, сиз иле къо- 
нушаджакьтыр. О вакъыт инсан сагъына бакъар, дюньяда ишлеген 
амелини корер, солуна бакъар кене ишлеген ишлерини корер. Огюне 
бакъар джехеннемни корер. О алда, хурманынъ ярысы иле олса биле, 
садакъа беринъиз ве кендинъизни джехеннемден къорчаланъыз». 228 

Ахырет ве ахыретте оладжакъ шейлер, дуйгъуларнынъ устюндедир 
ве гьайыптан бильдирильген меселелерден олгьаны ичюн дюньявий 
илимлернен ве акъыл ёлунен анълатмакъ мумкюн дегиль. Бу мевзуда тек 
бильги аладжакъ еримиз вахийдир. Къуранда ве сахих хадислерде насыл 
хабер берильген олса, ойле инанырмыз. Чюнки ахыретте оладжакъ шей¬ 
лер дюньядакине бенъземез. 


АХЫРЕТНИНЪ БАРЛЫГЪЫНЫНЪ ИСБАТЫ 


Ислям дини ахырет инамына буюк эмиет бере. Къуранда ахырет ку- 
нюнден бахс этмеген аман-аман ич бир суре ёкътыр. Къуран ахырет фи- 
крини, инсаннынъ тюшюндже ве къальбине, базен ап-ачыкъ делиллер- 
нен, базан де орьнеклер берип ерлештиргендир. 

Ахырет инамы - инсандаки адалет, эбедийлик ве сонъсузлыкъ дуйгъ- 
усынынъ табиий бир нетиджесидир. 

Ахыретке инанмакъ, иляхий ве мытлакъ адалетке инанмакъ демек- 
тир. Чюнки бу дюнья, Аллах тарафыңдай имтиан дюньясы оларакъ тайин 
этильгендир. Бутюн арекетлернинъ къатиий бир шекильде эсап этилед- 
жек ер исе ахыреттир. Дюньяда эр кес ишлеген къабатынынъ джеза- 
сыны чекмез. Базы инсанлар хакъсызлыкъларнен эсаптан къачмалары 
мумкюн. Ахыретте исе бойле олмайджакъ, ич бир шей гизли къалмайып, 
акъикъат ерини тападжакътыр. Аллах яман инсанларны азап иле джеза- 
ландыраджакъ, эйилерни де дженнетте сеадетли яшайышнен мукяфат- 
ландыраджакътыр. Шу аетлер, эйилернен яманларны бир тутмакънынъ 
иляхий адалетке тере оладжагъыны ортагъа къоймакътадыр: 


о > о '" 6 6 у # ' о ' $ & 


228. Бухари, Тевхид, 36. 

«Шу да мухакъкъакъ ки, такъва саиплери ичюн Рабблери къа- 
тында ниметлери бол дженнетлер бар. Ойле я, (Аллахкъа) теслими- 
ет косьтергенлерни, (о) гуняхкярлар киби тутармызмы ич?» 229 


$ у * * ' ' 


«Яманлыкъ япкъанларны, инанып яхшы амеллер ишлеген ким- 
селернен бир тутаджакъмызмы? Яшамалары ве олюмлери оларнен 
бир оладжагъыны зан эттилерми? Не фена укюм бермектелер! Ал- 
лах, коклерни ве ерни ерли-ериндже яраткъандыр. Бойледже, эр кес 
не къазангьан олса онынъ къаршылыгьыны корер, оларгъа хакъ- 
сызлыкъ де этильмез». 230 


Эйи иле яманнынъ, залим иле мазлумнынъ эсаплары о кунь корю- 
леджектир. Къураннынъ Фатиха суресинде бу кунь йевм-уд дин - дже- 
за ве мукяфат куню адынен кече, куньде беш кере къылынгьан намазда 
окъунып, ахырет инамы девамлы джанлы тутулмакътадыр. 

Ахыретке инанмакъ, сонъсузлыкъ ве эбедийлик дуйгьусынынъ та- 
биий бир нетиджесидир. Инсандаки бу дуйгъу оны эбедий аят инамына 
азыр туткъан табиий (яратылыштан) бир хусусиеттир. Анджакъ, ахыретке 
инанмайып, дюнья аятына тутунып къалгьан ве бутюн варлыкъларыны 
кечиджи дюньягьа адагъан инсанлар да ола кельгендир. Къуранда бу ин- 
санларнынъ сёзлери шойле накъил әтиле: 


АА.Ф1 о) 


«Аят, шу дюнья аятымздан ибареттир. (Кимимиз) олюрмиз, (ки 
мимиз) яшармыз; бир даа тирильтиледжек де дегильмиз». 231 


Аллах бу инсанларнынъ сёзлерини накъил этип, оларнынъ керчек 
бир бильгиге таянмагъанларыны ифаде этмекте ве ахырет керчегини 
шойле хатырлатмакъта: 


229. Къалем суреси, 34-35. 

230. Джасие суреси, 21- 22. 

231. Муминун суреси, 37. 

ЯрШ^ ^УЗ о1^1л—1^1 ^Ц_л * 0^1*4 *У ^11]1 ^^^5^1 

* 0^1к^]| ^ ЛЬ# 


«Де ки: Аллах сизни тирильтир, сонъ ольдюрир. Сонъра сизни 
шексиз, шубесиз оладжакъ къыямет кунюнде бир ерге толлар. Ан- 
джакъ, инсанларнынъ чокъу бильмезлер. Коклернинъ ве ернинъ 
мульки Аллахнынъдыр. Къыямет къопаджакъ куньде исе батыл ёл- 
гъа киргенлер зиянгъа огърайджакълар». 232 


Башкъа бир джеэттен де ахыретни исбатламакъ мумкюн. Инсан кен- 
дисининъ бош ерге яратылмагъаныны ве бир гъаенен бу дюньяда бар ол- 
гьаныны анъламасы мумкюн. Бу анълайышнынъ нетиджесинде ахыретке 
иман пейда ола. Бир де инсанны биринджи кере яраткъан Аллах, оны 
текрар тирильтмеге ве эсап сорамагьа къадирдир. Шу аетлерге къулакъ 
асынъ: 


" ' ~ ,оЛ Ч _ 0 + Л, °Л ° ^ ° ° 

^ у* й ^ 1 ' ^ <1)1 


«Инсан озюни башы бош быракъыладжакъ беллейми? О, (тёль 
ятагъына) акъызылгъан нутфенинъ ичинде бир сув дегиль эдими? 
Сонъра бу, «алакъа» олды, Аллах оны яратып, гузель шекиллендир- 
ген эди. Ондан да эки чифтини - эркек ве ыргъачы яраткъан эди. 
Яхшы, буларны япкъан Аллахнынъ олюлерни текрар тирильтмеге 
кучю етмезми?» 233 


Къуран ахырет аяты акъкъында шу делиллерни огге сюрмекте: 

1. Инсанны ильк дефа ёкътан яраткъан Аллах, оларны ахыретте де 
текрар яратыр ве бу Онынъ ичюн зор дегильдир. 

2. Коклерни ве ерни яраткъан Аллах, яратылышы даа къолай олгьан 
инсанны эльбетте яратаджакътыр. 

3. Аллах олю топракъны баарьде насыл джанландырса, инсанны да 
ойле тирильтеджектир. 234 


232. Джаоие суреси, 26-27. 

233. Къыямет суреси, 36- 40. 

234. Хадж суреси, 5-7; Рум суреси, 27; Ясин суреси, 78-81; Ахкяф суреси, 33; Къаф 
суреси, 15. 

АХЫРЕТ ИНАМЫНЫНЪ КЪЫЙМЕТИ 

Ахырет инамы инсангьа месулиет дуйгъусыны ашлар. Бу дюньяда 
япкъан ишлеринден мухакъкъакъ эсапкъа чекиледжегини бильген ве 
бунъа инангъан инсан кендисини догьру ёлгъа чекмеге арекет этер. Ал- 
лахнынъ разылыгьыны къазанмакъ ичюн гузель шейлер япмагъа истер, 
яманлыкътан узакъ турмагъа гъайрет косьтерир. 

Ахыретке иман, инсангьа бир умют берир. Аллахнынъ адалетине 
инангъан инсан, бу дюньяда хакъкъыны аламаса биле ахыретте алад- 
жагъына инаныр ве умютли олур. Бойледже, инсан умютсизликтен (пес- 
симистликтен) къуртулыр, аджылары хафифлер, къаршылашкъан беля 
ве сыкъынтыларгъа даа къолай даяныр. 

Ахырет инамы, инсангьа инсан хакъкъыны ве джемиеттеки вазифе- 
сини бильмеге огретир. Япкъан ишлеринден эсап береджегини бильген 
кимсе къазанчыны догъру ве хелял еллардан къазаныр, башкъасынынъ 
хакъкъына кирмез, инсанларны алдатмаз, рушветке якълашмаз ве вази- 
фесини хакъкъы иле ерине кетирмеге тырышыр. Вазифесини ерине кети- 
риндже де сеадет дуяр, кендине ишанчы артар. 

Ахыретке инангъан инсан олюмден къоркъмаз, чюнки олюм, инан¬ 
гъан инсан ичюн сонъсуз сеадетнинъ башлангъычыдыр. Олюндже, асыл 
юртуна къавушаджагъыны билир. 

Ахырет инамы, инсанны дюньягъа къарарындан зияде багъланма- 
сына мани олур. Бойлеликле ачкозьлюк, нефрет, эгоизм киби дуйгъулар- 
дан узакълаштырыр. Башкъаларына эйилик ве хызмет этмеге огретир. 
Дюньянынъ алданма ве оюн ери олгъаны фикирини ашлар. Бир аетте 
шойле буюрыла: 


* ^ 


«Билинъ ки, дюнья аяты анджакъ бир оюн, эглендже, бир сюс, 
аранъызда бир макътанув ве даа чокъ мал ве эвлят саиби олмакъ 
истегинден ибареттир. Тыпкъы бир ягъмур кибидир ки, осьтюрген 
зираатчыларнынъ ошуна кетер. Сонъра къурур да, сен онынъ сап- 
сары олгъаныны корерьсинъ; сонъра да чёр-чёп олур. Ахыретте 
исе, четин бир азап бар. Кене о ерде Аллахнынъ магъфирети ве ри- 























■■■ 



_АКЪАИД 

засы бар. Дюнья аяты алдатыджи бир кечинюв менбаасындан баш- 
къа бир шей дегиль». 235 


КЪЫЯМЕТ НЕДИР 


Къыямет- турмакъ, тикильмек, аякъланмакъ деген маналарны анъ- 
латыр. Термин оларакъ къыямет, кяинатта олгъан низамнынъ бозулмасы, 
эр шейнинъ асты устюне келип ёкъ олмасы, сонъра да ёкъ олгъан ве 
ольген шейлернинъ янъыдан тирильтилип, аякъкъа турмасы ве махшер 
ерине догъру кетмесинден ибареттир. Яни къыямет - умумий ёкъ олув- 
дан сонъра, умумий тирилюв демектир. 

Къуран-ы Керимде къыямет акъкъында пек чокъ ает бар. 


* льу_ 


«Инсан, «Къыямет куню не заман экен?», дие сорар. Иште, козь 
къамашкъан, ай тутулгъан, кунешнен ай бир ерге кетирильген вакъ- 
ытта! О куню инсан «Къачыладжакъ ер нереси!» дейджек. Ёкъ, ёкъ! 
(Къачып) сыгъынаджакъ ер ёкътыр! О куню барып токъталаджакъ 
ер, ялынъыз Раббинънинъ узурыдыр». 236 


35 * 35 * \ 1\ 3 * ? и 1 ) 1 31 

* 0 ,* * °.Г 0 * 0 > > **.°и 

О-^-ЛЗ Сз 0 г~-' г - ) 0-о~1Р 


«Кок юзю ярылып, йылдызлар тёкюльгени вакъыт, денъиз- 
лер бир-бирине къарышып, къабирлернинъ ичиндекилери тышкъа 
чыкъарылгъаны вакъытта, инсан огълу (япып) ёллагъанларыны ве 
(япамайып) артта къалдыргъанларыны бирер-бирер анълар». 237 


Къыямет куню Къуран-ы Керимде шу исимлернен зикр әтиле: 


Саат, вакъиа (къатиий оларакъ мейдангъа келеджек олгъан шей), 
гъашие (шиддетинен бирден бирге инсанларны къоркъуткъан шей), къа- 
риа (къапыны чаладжакъ керчек). 


235. Хадид суреси, 20. 

236. Къыямет суреси, 6- 12. 

237. Инфитар суреси, 1-5. 

VII. БОЛЮК_ 

Къыямет къопмадан эвель, енгиль бир ель чыкъаджакъ ве бутюн 
муминлернинъ джанларыны аладжакътыр. Бойледже, къыямет яман ве 
кяфир инсанлар узерине къопаджакътыр. 238 


1. Къыяметнинъ къопаджагъы вакъыт 

Къыяметнинъ не вакъыт къопаджагъыны анджакъ Аллах билир. Бу 
мевзу акъкъында не Хазрети Пейгъамбер, не вахийни кетирген мелек 
Джебраиль алейхисселям, не де сургъа уфюрип, къыяметнинъ къопма- 
сына себеп оладжакъ Исрафиль алейхисселям тарафыңдай ич бир ма- 
люмат берильмей. Юдже Аллах, къыяметнинъ саатыны анджакъ кендиси 
билир. Буны чешитли аетлерде шойле ифаде этмекте: 

* . . а-ЪР 

«Къыямет вакъыты акъкъындаки малюмат, анджакъ Аллах 
къатындадыр...» 239 


О уЛ ОЯ 


“У цЗ _ър 1с1 ^ ч>Ф Яр1^1 ^ 

Д)1Л4Р 1с1 ч 

* 


«Сенден къыяметнинъ не вакъыт келип чатаджагъыны сора- 
макъталар. Де ки: Онынъ акъкъындаки малюмат анджакъ Раббим- 
нинъ къатындадыр. Онынъ вакътыны Ондан башкъасы анълата- 
маз. О, коклерге де, ерге де агъыр кельгендир. О, сизге апансыздан 
келеджек. Санки сен оны бильмектесинъ киби, сенден сорайлар. Де 
ки: Онынъ бильгиси анджакъ, Аллахнынъ къатындадыр; амма ин- 
санларнынъ чокъу бильмезлер». 240 

Мусульман ичюн муим олгъаны, къыяметнинъ не вакъыт къопад¬ 
жагъыны бильмек дегильдир. Муим олгъаны, онынъ къопмасынен баш- 
лайджакъ эбедий аяткъа кереги шекильде азырланмакътыр. Къыямет¬ 
нинъ не вакъыт къопаджагъыны бильмек мумкюн дегиль. Анджакъ, Хаз¬ 
рети Пейгъамбер озь хадислеринде онынъ якъынлашкъаныны косьтер- 
ген аляметлерни хабер эткендир. 


238. Бухари, Фитен, 5; Муслим, Фитен, 53, Ибн Мадже, Фитен, 24. 

239. Локъман суреси, 34. 

240. Араф суреси, 187. 

2. Къыяметнинъ аляметлери 

Къыяметнинъ якъынлашкъаныны косьтерген ве буюк аляметлерден 
эвель мейдангъа келеджек вакъиаларгъа кучюк аляметлер дениле. 

а. Кучюк аляметлер шулардыр: 

Пейгъамберимизнинъ ёлланылмасы ве онынънен пейгъамбер- 
ликнинъ сонъгьа эрмеси; 

илимнинъ ёкъ олмасы ве бильгисизликнинъ артмасы; 
шарап ичме ве зинанынъ ачыкъча япылмасы; 
мутехассыс олмагъан инсанларнынъ сёз саиби олмасы; 
адам ольдюрме вакъиаларнынъ артмасы; 
дюнья малынынъ боллашмасы. 241 


6. Буюк аляметлер 

Къыямет къопмадан эвель мейдангъа келеджек ве бири-бирининъ 
артындан оладжакъ адиселер къыяметнинъ буюк аляметлеридир. Буюк 
аляметлер, табиат къанунларыны ашып инсан ирадесининъ тышында 
керчеклешджек вакъиалардыр. Хазрети Пейгъамбер бир хадисинде: 
«Къыяметтен огюне он алямет корьмеден, дюньянынъ сонъу кельмез», - 
буюрды ве бу аляметлерни шу шекильде сайды: 

Думан - муминлерни тымавгьа тутулгъан киби япкъан, кяфир- 
лерни исе сархош эткен бир думаннынъ чыкъмасы ве бутюн ер юзюни 
къапламасы. 

Деджал - бу аднен бир шахыс чыкъып кендисини танъры илян 
этеджек ве базы алельхусус аллар косьтереджектир. Даа сонъра, Хазре¬ 
ти Иса тарафыңдай ольдюриледжектир. 

Даббетуль ард - бу исимде бир махлюкъ чыкъаджакъ, янында 
Хазрети Мусанынъ асасы ве Хазрети Сулейманнынъ муури оладжакъ, 
аса иле муминлернинъ бетлерини айдынлатаджакъ, муури иле кяфир- 
лерни муурьлейджек, бойледже муминлернен кяфирлернинъ танынма- 
ларына весиле оладжакътыр. 

Кунешнинъ гъарптан догъмасы - алемнинъ тек акими Аллах- 
нынъ эмиринен кунеш гъарптан догъаджакъ. Бу вакъиадан сонъра ким 
иман этсе онынъ иманы къабул этильмейджек. 

Еджудж ве Меджудж къавмынынъ чыкъувы - бу эки къавмнынъ 
ер юзюне яйылып, белли бир вакъыт ер юзюнде бозгунлыкъ япмалары. 


241. Бухари, Тефсир, 79; Худуд, 20, Фитен, 25, Тирмизи, Фитен, 34, Ибн Мадже, Фитен, 
25, ЭбуДавуд, Суннет, 15. 

VII. БОЛЮК_ 

Хазрети Исанынъ коктен энмеси - Хазрети Иса, къыямет къоп- 
масына аз бир вакъыт къалгъанда коктен энеджек, Хазрети Мухаммед- 
нинъ дини узьре амель этил, инсанлар арасында адалет иле укюм этед- 
жек, Деджалны ольдюреджек ве сонъра да вефат этеджектир. 

Ернинъ чёкмеси - дюньянынъ учь еринде, шаркъта, гьарпта ве 
Арал ярым адасында буюк ер чёкмелери оладжакътыр. 

Атеш чыкъмасы - кене Арал ярым адасында буюк бир атеш 
чыкъаджакъ ве эр тарафны айдынлатаджакътыр. 

Къыямет аляметлеринен алякъалы оларакъ хадис китапларымызда 
пек чокъ ривает ве бильги берильмекте. Къыямет аляметлерининъ маие- 
ти мевзусында керчек бильги саиби анджакъ юдже Аллахтыр. Бу вакъиа- 
ларнынъ насыл керчеклешеджегини анджакъ, О билир. 


ЯНЪЫДАН ТИРИЛЮВ ВЕ ДЕЛИЛЛЕРИ 


Ахыретке инангъан киши, янъыдан тирильмеге де инаныр. Чюнки 
ольген сонъ текрар тирильмек (баъсу баъдель мевт), ахырет аятынынъ 
энъ муим девирлерининъ башлангъычыдыр. Къыяметнинъ къопмасын- 
дан сонъра, Исрафиль -алейхисселям- сургъа экинджи кере уфюреджек 
ве бутюн джанлы варлыкълар текрар тириледжеклер. 

Текрар тирилюв - эм беден, эм де рух иле оладжакътыр. Бунъа коре, 
юдже Аллах, ольген сонъ чюрюген инсан беденини кене топлайджакъ ве 
рухуны бу беденге къайтарып тирильтеджектир. Буны анълаткъан Къуран 
аетлери шулардыр: 


1у15" 1с « л. Л+АЗ 


«Япкъанларына тиллери, эллери ве аякълары шаатлыкъ этед- 
жек о куньде, олар ичюн пек буюк бир азап бардыр». 242 


Бу аеттен, инсаннынъ бедени онъа къаршы шаатлыкъ япаджагъы 
ачыкъ корюнмекте. 


Къуран-ы Керим, ольген сонъра текрар тирилювни инкяр эткенлерге 
шу делиллерни кетире: 

Бир шейни ёкътан бар эткен сонъ, оны экинджи кере бар этмек даа 
къолай ве мумкюндир: 


242. Нур суреси, 24. 

«(О инсан,) озюнинъ яратылышыны унутып, бизге къаршы ми- 
саль кетирмеге тырыша ве: «Шу чюрюген кемиклерни ким тириль- 
теджек?» дей. Де ки: Оларны ильк кере яраткъан (Аллах) тирильтед- 
жектир. Чюнки, О, эр тюрлю яратувны пек яхшы бильмектедир». 243 


У^З аЛ!^- у&З аЛ1^ уа ^ аЛ1р ул ^ 4а1?') ул 

^ ЛЛ1? ^ уь^^л ^|л-1 \1л 3 

Л& -*-*-> 1у сЗ^' с31 ^ 3^*з зу 

\ у- ' ' ''' «" '"' / ^ ^ 0 X 

ул $.1Л51 1^Л_р 11^5 ^ 1Ь1з оЛа[^ь у :? ^ % )1\ ^У 3 


*&*фУ 

«Эй, инсанлар! Әгер янъыдан тирилювден шубеленсенъиз, 
шуны билинъ ки, биз сизни топракътан, сонъ нутфеден, сонъ- 
ра алакъадан (ашлангъан йымыртадан), сонъра азалары (эвеля) 
беллисиз, (сонъра белли олгъан джанлы эт парчасындан) азала¬ 
ры вакъты иле етильген хамиледен яраттыкъ ки, сизге (къудрети- 
мизни) косьтерейик. Ве истегенимизни бельгиленген бир муддетке 
къадар рахимлерде беклетирмиз; сонъ сизни бир сабий оларакъ 
тышары чыкъарырмыз. Сонъ кучьлю чагъынъызгъа иришменъиз 
ичюн (сизни буюльтирмиз). Аранъыздан кимиси вефат этер; кене 
аранъыздан кимиси де омюрнинъ энъ чыкъымсыз чагъына къа¬ 
дар кетирилир; та ки, бильген бир кимсе олгъан сонъ, бир шейни 
бильмез алгъа кельсин. Сен ер юзюни де къуп-къуру ве олю бир 
алда корерсинъ; факъат биз, узерине ягъмур ягъдыргъанымызда, 
о къыбырданыр, къабарыр ве эр чешиттен (я да чифттен) гонъюль 
хошлайыджы экинлер берир». 244 


^ у' ,, о ^ ^ ^ ^ *' ' 

243. Ясин суреси, 78-79. 

244. Хадж суреси, 5. 
























VII. БОЛЮК 


«Коклерни ве ерни яраткъан, буларны яратмакънен ёрулмагъан 
Аллахнынъ олюлерни тирильтмеге де кучю етеджегини тюшюнмез- 
лерми? Эбет, О, эр шейге къадирдир». 245 



«Ильк дефа махлюкъыны яратып, (олюмден) сонъ, буны (ярат- 
макъны) текрарлагъан Одыр ки, бу Онынъ ичюн пек къолай. Коклер- 
де ве ерде (теджелли эткен) энъ юдже сыфат Онынъдыр. О, мыт- 
лакъ кучь ве икмет саибидир». 246 

Олю топракъны джанландыргьан Аллах, инсанны да тирильте би- 

лир. 

«...Сен ер юзюни де къуп-къуру ве олю бир алда корерсинъ; 
факъат биз, узерине ягъмур ягьдыргъанымызда, о къыбырданыр, 
къабарыр ве эр чешиттен (я да чифттен) гонъюль хошлайыджы 
экинлер берир. Чюнки, Аллах хакънынъ там озюдир; О, олюлер¬ 
ни тирильтир; кене О, эр шейге хакъкъы иле къадирдир. Къыямет 
вакъты да келеджек; бунъа шубе ёкъ. Ве Аллах къабирлердеки ким- 
селерни тирильтип турсатаджакъ». 247 

Ешиль теректән атеш чыкъаргъан Аллах, инсанны текрар ярата би- 

лир. 



«Яш агъачтан сизге атеш чыкъаргъан Одыр. Иште, атешни сиз 
ондан якъмакътасынъыз. Коклерни ве ерни яраткъан, оларгъа 
бенъзегенлерни яратмагъа къадир дегильми? Эбет! Эльбетте, къа¬ 
дирдир. О, эр шейни хакъкъы иле билиджи, яратыджыдыр». 248 

Хазрети Пейгьамбер де, ольген сонъра текрар тирилюв мевзусында 
хабер бергендир. 


245. Ахкаф суреси, 33. 

246. Рум суреси, 27. 

247. Хадж суреси, 5-7. 

248. Ясин суреси, 80-81. 
























АКЪАИД 


О бир хадисте шойле буюрды: 

«Инсаннынъ къуйрукъ кемигинден башкъа бутюн кемикпери, оль- 
ген сонъра чюрюп ёкъ оладжакъ. Къыямет кунюнде исе инсан бу чюрю- 
меген кемиктен текрар тирильтиледжектир». 249 

Башкъа хадислерде, къыямет кунюнде бутюн инсанларнынъ тириль- 
тиледжеги хабер берилип, къабирден ильк чыкъаджакъ инсан Хазрети 
Мухаммед -алейхисселям- оладжагъы бильдириле. 250 

Ольген сонъра тирилюв, акъыл иле де исбатлана билир. 

Ана къарнында бала насыл шекилленсе, эки уджреден мейдангъа 
кельген эмбрион насыл инсан алына кельсе, ольген сонъ да чюрюген бе- 
денини Аллах кене уджре-уджре топламагъа къадирдир. 

Къышта къуп-къуру ве олю топракъ, баарьде ягъмур сувунен джан- 
ланып, чешит-чешит осюмликлер бермеси, Аллахнынъ олюлерни джан- 
ландыра биледжегини косьтере. 


АХЫРЕТНИНЪ БАСКЪЫЧЛАРЫ 

Инсаннынъ олюминен о инсан ичюн ахырет аяты башлар. Бунъа 
коре, ахырет, къабир (берзах) аятынен башлап, къыямет, баъс (янъыдан 
тирильме), хашр ве махшер, дефтерлернинъ дагьытылмасы, эсап, ми¬ 
зан, сырат, шефаат, дженнет ве джехеннем киби девир ве баскъычларны 
ичине ала. Шимди буларны айры-айры инджелейик. 

1. Къабир аяты (берзах) 

Пейгъамберимиз бир хадисте шойле буюрды: 

«Къабир, ахырет дуракъларынынъ илькисидир. Бир кимсе, эгер о 
дуракътан къуртулса, сонъраки дуракъларны даа тез кечер. Къуртула- 
маса, сонъраки дуракъларны зорнен кечеджектир». 251 

Олюмнен башлап, янъыдан тирильмеге къадар девам этеджек вакъ- 
ыткъа, къабир аяты денилир. Къабир аятына, дюнья иле ахырет арасын¬ 
да олгъаны ичюн берзах 252 аяты да дениле. 

Эр инсан, олюми насыл олса олсун, топракъкъа комюльгенми, денъ- 
изде богъулып ольгенми, я да янып куль олгъанмы, мытлакъ къабир ая- 
тыны кечиреджек ве къыямет куню тирильтиледжектир. Бу ифаде умуми- 
етнен инсанларнынъ къабирге комюльгени ичюн берильгендир. 

249. Бухари, Тефсир, 39/3; Муслим, Фитен, 141, 142. 

250. Бухари, Тефсир, 39/3, Ибн Мадже, Дженаиз, 58. 

251. Тирмизи, Зухд, 5; Ибн Мадже, Зухд, 32. 

252. Берзах - перде. 

VII. БОЛЮК_ 

Инсан ольген сонъ къабирге къоюлгьанджа, Мункер ве Некир адлы 
эки мелек келип, «Раббинъ ким? Пейгьамберинъ ким? Дининъ не?» деп 
суаль сораджакълар, иман этил, гузель амеллер ишлегенлер, бу суал- 
лерге догъру джевап береджеклер. Бунынъ узерине, оларгъа дженнет 
къапылары ачылыр ве олар дженнетни кореджеклер. 

Кяфир ве мунафыкълар исе бу суаллерге догъру джевап берип ола- 
майджакълар, оларгъа да джехеннем къапылары ачыладжакъ ве джехен- 
нем косьтериледжектир. Кяфирлер ве мунафыкълар къабирде аджы ве 
сыкъынты ичинде азап кореджек, муминлер ниметлер ичинде сеадетли 
аят сюреджеклер. 253 


2. Сур 

Келиме оларакъ сур - сесленмек, бору, сес чыкъаргъан бойнуз деген 
маналарны анълата. Термин оларакъ сур - Исрафиль -алейхисселям- 
нынъ къыяметни башлатмакъ ичюн уфюрген борудыр. Ильк уфюриште 
къыямет башлар ве Аллахнынъ истегенлеринден башкъа яратылгъан эр 
шей ёкъ олур. Экинджи уфюриште исе эр шей кене тирильтилир ве эсап 
ичюн махшер ерине ёл алыр. 254 Хазрети Пейгъамбер бир хадисинде сур- 
нынъ бир бору ве бойнуз олгъаныны хабер бере. 255 Факъат бу борунынъ 
насыл олгъаныны бильмек мумкюн дегиль. Сур да бутюн ахырет аллары 
киби дюньядаки бору я да бойнузгъа бенъзетильмез. 


3. Хашр ве Махшер 

Хашр - топланмакъ, бир арагъа кельмек демектир. 

Термин оларакъ хашр - юдже Аллахнынъ, инсаннарны эсапкъа чек- 
мек узьре текрар тирильткен сонъ, бир ерге топламасыдыр. Инсанлар- 
нынъ топлангъан ерге махшер я да арасат денилир. Къуран-ы Керимде 
махшерден ве бу сырада яшанаджакъ вакъиалардан бахс эткен чокъ ает 
бар. Бу аетлерден биринде шойле буюрыла: 




«Аллах оларны, санки куннинъ бир сааты къадар къалгъанла- 
рыны зан эткен вазиетте янъыдан тирильтир, топлайджакъ куню 
олар араларында бир-бирлеринен танышырлар. Аллахнынъ узуры- 


253. Тирмизи, Дженаиз, 70. 

254. Немл суреси, 87; Ясин суреси, 51; Зумер суреси, 68; Хакъкъа суреси, 13-16. 

255. Тирмизи, Къыямет. 8. 

_АКЪАИД 

на бармакъны ялангъа чыкъаргъанлар исе эльбетте зараргъа огъ- 
радылар. Зира, олар догъру ёлда юрмеген эдилер». 256 


Хашр куню, инсанлар озь дертлерини о къадар тюшюнеджеклер ки, 
не сой-соп, не де акърабалар бир-биринен алякъа къурамайджакълар. О 
кунь муминлернинъ юзьлери парылдайджакъ, кяфирлернинъки исе къа- 
рараджакътыр. 

Хазрети Пейгъамбер, инсаннынъ ольген алы узьре тирильтиледже- 
гини хабер бермекте. Эйилик узьре ольген олса эйи, яманлыкъ узьре оль¬ 
ген олса яман оларакъ тирильтиледжектир, ялынаякъ, ильк яратылгъан- 
лары киби хашр этиледжектир деп хабер бергендир . 257 


4. Амель дефтерлери 

Инсанлар эсап бермек ичюн топлангьанлары вакъыт, оларгъа дю- 
ньяда япкъан ишлерини язылы туткъан амель дефтерлери дагъытылыр. 
Бу дефтерлер насыл оладжагъы белли дегиль. Кирамен Кятибин адын- 
да мелеклер тарафыңдай язылгъан бу дефтерлер акъкъында Къуранда 
шойле буюрыла: 


у / ' * * $ у 0 у ° у' * у ° 

✓ у у у у у УУ у 4 /• 

} У } ^ ^ ^ Й ^ ^ ^ ^ ^ / у ^ ' у 

«Китап ортагъа къоюлгъандыр: Сучлуларнынъ онда язылгьан- 
лардан къоркъкъанларыны корерсинъ. «Вай, алымызгъа! дерлер, 
бу насыл китап экен! Кучюк-буюк ич бир шей быракъылмайып (яп- 
къанларымызнынъ), эписини сайып чыкъкъан!» Бойледже, япкъан- 
ларыны къаршыларында булгъандырлар. Сенинъ Раббинъ ич ким- 
сеге зулум этмез». 258 


Амель дефтерлери дженнетлик оладжакъ инсанларгъа сагъ тараф¬ 
тан, джехеннемге кетеджеклерге солдан я да арт тарафтан берилир. 
Дефтери сагъдан берильген инсанларгъа «асхабы емин», солдан я да 
арттан берильгенлерге «асхабы шималь» ады берилир. Дефтернинъ 


256. Юнус оуреси, 45. 

257. Бухари, Рикъак; Муслим, Дженнет, 14, 19; Тирмизи, Тефсир, 18. 

258. Кехф суреси, 49. 

VII. БОЛЮК_ 

сагъдан берильмеси бир гузель хабердир, солдан берилмеси исе азап- 
нынъ хаберидир. 

5. Әсап ве суаль 

Инсанлар амель дефтерлерини эллерине алып, япкъанларыны энъ 
уфагьына къадар корьген сонъ, юдже Аллах тарафыңдай эсапкъа чеки- 
леджеклер. Эсап ве соргъулама сырасында амель дефтерлеринден баш- 
къа, инсаннынъ азалары ве ер юзю де инсаннынъ япкъанларына шаат- 
лыкъ этеджек. 

Зерре къадар хайыр ишлеген мукяфатыны, зерре къадар яманлыкъ 
ишлеген де джезасыны кореджектир. О куньде ич бир адалетсизлик ол- 
майджакътыр. Аллах инсанлардан шу беш шейни сорайджакъ: 

1. Омрюни къаерде тюкетти; 

2. Яшлыгьыны насыл кечирди; 

3. Малыны къаерде къазанды; 

4. Малыны къаерге масрафлады; 

5. Бильгенлерине амель эттими? 259 

Бутюн инсанлар, араджы олмадан Аллах тарафындан эсапкъа че- 
киледжеклер. Муминлер берильген суаллерге къолайджа джевап беред- 
жек, кяфирлер исе индже ве талапкярлыкънен эсаптан кечириледжек. 260 


6. Мизан 

Мизан - теразе демектир. Ахыретте эсаптан сонъра эр кеснинъ 
амеллери теразеге къоюладжакъ ве иляхий адалетнен тартыладжакъ- 
тыр. Мизан, дюньядаки ольчев алетлерине бенъземез. Мизан эйиликлер- 
ни ве яманлыкъларны чекеджек. Кимнинъ эйиликлери агъыр кельсе къур- 
тулышкъа эреджек, киминъки енгиль кельсе джехеннемге кетеджектир. 
Гуняхкяр муминлер, эгер Аллах оларны афу этмесе, джехеннемге киред- 
жеклер ве ишлеген къабаатнынъ къаршылыгьыны чеккен сонъ дженнет- 
ке киреджеклер. Мизан акъкъында Къуранда шойле буюрыла: 




«Биз, къыямет куню ичюн, адалет теразелерини къурармыз. 
Кимсеге, ич бир шекильде, хакъсызлыкъ япылмаз. (Япылгъан иш,) 


259. Тирмизи, Къыямет, 1. 

260. Бухари, Рикъакъ, 49; Мезалим, 2; Муслим, Зекят, 20: Дженнет, 18. 

_АКЪАИД 

бир хардал данеси къадар олса биле, оны (адалет теразесине) къо- 
ярмыз. Әсал корюджи оларакъ биз (эр кеске) етермиз». 261 

7. Сырат 

Сырат - джехеннемнинъ узеринден кечкен ёл, копюрдир. Эр кес 
бу копюрден кечеджек. Муминлер, япкъан амеллерине коре, базылары 
сурьатнен, базылары да яваш оларакъ бу копюрден кечеджеклер. Кя- 
фирлер ве гуняхкярлар исе бу копюрде сюрюнип джехеннемге тюшед- 
жеклер. Пейгьамберимиз бир хадисинде, джехеннемнинъ узерине къуру- 
ладжакъ сырат копюринден ильк кендиси ве уммети кечеджегини, инсан- 
ларнынъ эйи амеллери саесинде о копюрден сурьатле кечеджеклерини 
бильдиргендир. 262 


8. Шефаат 

Ахыретте бутюн пейгъамберлернинъ Аллахнынъ изни иле шефаат 
этмелери хакъ ве керчектир. 

Шефаат - пейгъамберлернинъ ве Аллах къатында юксек дередже- 
лерге саип олгьан инсанларнынъ, гунахкяр муминлер ичюн Аллахтан 
багъышланма тилемелери ве дуа этмелеридир. 

Ич бир шефаатнынъ олмайджагьыны сёйлеген аетлер, кяфир, му- 
нафыкъ ве мушриклерни назарда тутмакъта. Чюнки шефаатнынъ олад- 
жагъыны косьтерген чокъ ает мевджуттыр. 

«...Онынъ изни олмадан, Онынъ къатында ким шефаат эте 
билир?..» 263 

«Аллах, оларнынъ оглериндекини де, артларындакини де (яп- 
къанларыны да, япаджакъларыны да) билир. Аллах ризасына 
иришкенлерден башкъасына шефаат этмезлер. Олар, Аллах къор- 
къусындан титрерлер!» Бу аетлерден шефаатнынъ оладжагъы 
анълашылмакътадыр. 264 


Пейгъамберимиз де шефаат акъкъында шойле буюрды. 
«Шефаатым, умметимден буюк гунях ишлегенлер ичюндир». 265 

Шефаат мевзусында мусульманларгъа тюшкен вазифе, шефааткъа 
ишанып диний эмирлерни терк этмек дегильдир. Аксине, шефааткъа ляй- 


261. Энбия суреси, 47. 

262. Бухари, Эзан, 129; Рикъакъ, 48-52; Муслим, Иман, 81; Ибн Мадже, Зухд, 33. 

263. Бакъара суреси, 255. 

264. Энбия суреси, 28. 

265. Эбу Давуд, Суннет, 21; Тирмизи, Къыямет, 11; Ибн Мадже, Зухд, 37. 

VII. БОЛЮК_ 

ыкъ олмакъ ичюн, диний эмирлерге элинден кельгени къадар сарылмакъ- 
тыр. 

МУСТАКЪИЛЬ ОКЪУВ ичюн 


Къабир азабы 

Къабир азабы хакътыр ве керчектир. Къуран аетлеринде ве Пейгъам- 
беримизнинъ хадислеринде инсанларнынъ къабирде азап чекеджеклери 
я да мукяфат кореджеклери бильдирильмекте. 266 

Къабирдеки азап, тыпкъы уйкъуда олгъанда тюш корьген инсаннынъ, 
я чокъ гузель бир алемде, я да чокъ тарашлы бир алда олмасы кибидир. 
Уйкъудаки раатлыкъ я да къасевет, къабир азабынынъ кучюк бир бенъ- 
зеридир. 

Къабирде азапны я да мукяфатны рух чекер. Джесет чюрюсе биле, 
рух бакъий къалыр ве къыяметке къадар азапны о чекер. 

Къабир азабынынъ шиддет ве дешетини бильдирген хадислер пек 
къоркъутыджыдыр. Къабир азабынынъ энъ хафиф олгъаны, джесетнинъ 
эки дегирмен ташы арасында эзилип, кемиклерининъ чатыр-чатыр къы- 
рылып уфатылмасы кибидир. 

Бир хадисте: 

«Къабир я дженнет багъчаларындан бир багъча, я да джехеннем 
чукъурларындан бир чукъурдыр» буюрылмакъта. 267 

Къабирнинъ эм дженнет багъчасы, эм джехеннем чукъуры ола биль- 
меси, инсаннынъ япкъан амеллерине багълыдыр. Инсан дюнья яшайы- 
шында Аллахкъа исьян этмеген олса, къабири Дженнет багъчаларындан 
бир багъча олур. Әгер Ислямны терк этип, Ислям къанунларына коре 
амель этмеген олса, Джехеннем чукъурларындан бир чукъур оладжакъ- 
тыр. 

Хазрети Осман бир къабристангьа барып, девамлы козьяшы тёкип 
агълар эди. Онъа бир кунь: 

«Сен Дженнетни де, Джехеннемни де бильген кимсесинъ, не ичюн 
бойле агьлайсынъ?» - дедилер. О шойле джевап берди: 

Ресулюллах бир хадисинде буюрды ки: 

«Ахырет дуракъпарындан биринджиси къабирдир. Къабирде эйи 
бир къаршылама олса девамы къолайдыр. Әгер мезардаки къаршылама 
ярамай олса сонъуна къадар ярамай кетер». 268 


266. Мумин, 46. Ибрахим, 17; Бухари, Тефсир, 14 суре. Бухари, Дженаиз, 82. Муслим, 
Иман, 34. Эбу Давуд, Тахарет, 26. Тирмизи, Къыямет, 26. Тирмизи, Дженаиз, 70. 

267. Тирмизи, Къыямет, 26. 

268. Тирмизи, Зухд, 5; Ибн Мадже, Зухд, 32. 

_АКЪАИД 

Мен де тюшюнем ве дейим ки, аджеба меним къаршыланмам насыл 
оладжакъ? 

Буюк алим Эбуль Лейс Самеркъанди, инсанны къабир азабындан 
къуртаргъан дёрт амельни шойле анълата: 

Ким къабир азабындан эмин олмакъ истесе, шу дёрт амельни ишле- 

син: 

Намазыны къылсын. 

Малындан садакъа берсин. 

Къурандан бильгени къадар окъусын. 

Тенха ерлерде Аллахны зикр этсин, анъсын, кечмиши иле 
келеджекни тюшюнип, озюни олюмге азырласын. 


МУКЯФАТ ВЕ ДЖЕЗА 

Керчек мукяфат ве джеза бериледжек ер - ахырет юртудыр. Инсан 
бу дюньяда япкъанларынынъ къаршылыгьыны ахыретте кореджектир. 
Мукяфат ве джеза, ахыретнинъ эр девресинде, къабир аяты иле баш¬ 
лап, къыямет къопкъанда, махшерде, соргъуда, эсапта, мизанда, сыратта 
оладжакътыр. Дженнет ве джехеннем исе, ахырет аятынынъ энъ сонъ 
ве эбедий дуракъларыдыр. Эбедий нимет ве сеадет, джеза ве аджы бу 
ерлерде яшанаджакътыр. 

1. Дженнет 

Дженнет - багъча манасыны анълата. Термин оларакъ дженнет - 
муминлер ичюн азырлангъан, чешитли ниметлернен донатылгъан ве эбе¬ 
дий оларакъ къаладжакъ ахырет юртудыр. Дженнеттеки яшайыш сонъ- 
суздыр. 

Къуранда дженнет ичюн чешитли исимлер къулланыла. Бу исимлер- 
ни шойле сыраламакъ мумкюн. 

Дженнетуль Ме’ва - шехитлернинъ ве муминлернинъ бараджагъы 
дженнет. 

Адн дженнети - икъамет ве эбедийлик юрту. 

Даруль Хулюд - эбедийлик юрту. 

Фирдеус- эр шейни ичине алгъан дженнет багъчасы. 

Дарус Селям - эсенлик юрту. 

Даруль Мукъаме - эбедий къалынаджакъ ер. 

Дженнатун Наим - ниметлернен толу дженнетлер. 

VII. БОЛЮК_ 

Эль макъамуль эмин - эминли, ишанчлы ер. 

Къуран-ы Керимни инджелесек, дженнетни ве дженнетликлерни 
шойле тасвир этмекте. 

Дженнетнинъ кенъишлиги коклер ве ер къадардыр. Онда якъаджакъ 
сыджакъ ве бузлатаджакъ сувукъ ёкътыр. Дженнетте темиз сув, леззе- 
ти бозулмагъан сют ве акъкъан бал ырмакълары бар. Дженнетте суву 
зенджефиль иле кокъуландырылгьан татлы сув чокърагьы (сельсебиль) 
бардыр. Дженнет ичимликлери баш агьрытмагьан, сархош этмеген, гунях 
ишлетмеген ичимликлердир. Дженнетте тюрлю мейвалар, хурмалыкъ- 
лар, нар тереклери, багълар, муз тереклери ве чешит тюрлю къуш этлери 
бардыр. 

Дженнет эхлининъ урбалары индже ве къалын темиз ипектендир. 
Эвлери гузельдир. Оларгъа хызмет этмек ичюн олюмсиз яшлар бардыр. 
Бу генчлер о къадар гузеллер ки, оларны инджи санмакъ мумкюн. Бу ген- 
члер алтын бардакъ ве тепсилернен долашып дженнет эхлине хызмет 
этерлер. Дженнетте, усть-устьке бина этильген ве азбарларындан озен- 
лер акъып кечкен гузель эвлер бардыр. 

Дженнетте ёргьунлыкъ ве захмет чекильмейджектир. Бош ве ялан 
сёз эшитильмейджектир. 

Дженнет ниметлерининъ инсан акъылы ве хаялынынъ аламайджакъ 
гузелликте оладжагъыны Пейгьамбер эфендимиз шойле анълата: 

«Аллах буюра ки: Салих къулларым ичюн мен, дженнетте ич бир 
козь корьмеген, ич бир къулакъ эшитмеген ве инсаннынъ къальбинден 
кечмеген нидже ниметлер авырладым». 269 

Шубесиз, дженнеттеки ниметлернинъ энъ буюги, Аллахнынъ разы- 
лыгьыны къазанып, Аллахны корьмектир. Бу мевзуда Къуранда шойле 
буюрыла: 

«Аллах мумин эркеклерге ве мумин къадынларгъа, ичинде эбе- 
дий къалмакъ узьре, астындан ирмакълар акъкъан дженнетлер ве 
Адн дженнетлеринде гузель мескенлер ваде этти. Аллахнынъ риза¬ 
сы исе, эписинден буюктир. Иште, буюк къуртулыш да будыр». 270 

«Юзьлер бар ки, о куню балкъ-балкъ парылдайджакъ. Раббле- 
рине бакъаджакълар (Оны кореджеклер)». 271 

Эхли суннетке коре юдже Аллах дженнетте муминлер тарафыңдай 
корюледжектир. 


269. Бухари, Тефсир, Суре, 32, Муслим, Дженнет, 1: Тирмизи, Тефсир, Суре, 32. 

270. Тевбе суреси, 72. 

271. Къыямет суреси, 22-23. 

2. Джехеннем 

Джехеннем - келиме оларакъ төрен къую манасыны анълата. Ахы- 
ретте кяфирлер ичюн азырлангьан ве оларны эбедий оларакъ ичине 
аладжакъ азап еридир. Къуранда джехеннем ичюн еди исим къулланы- 
ла: 

Джехеннем - терен къую. 

Нар - атеш. 

Джахим - сонъ дередже буюк, алевлери къат-къат юксельген атеш, 
кери къайтылмаз учурым. 

Саир - къутургъан атеш ве алев. 

Леза - думансыз алев. 

Сакъар - атеш. 

Хутаме - обюр ве къызгъын атеш. 

Джехеннем Къуранда шу шекильде анълатыла. 

Сучлулар джехеннемге баргъанда, джехеннем оларгъа буюк къыгъ- 
ылчымлар сачаджакъ, узакътан сеси эшитиледжек. Инкяр эткенлер ичюн 
бир зиндан олгъан джехеннем, атештен орьтю ве ятакъларынен джехен- 
немликлерни эр тарафтан саргъан, юзлерини пиширип якъкъан, тери- 
лерини къавургъан, юреклерге тесир эткен къызгын атеш толу бир чукъ- 
урдыр. Якъарлыгъы инсанлар ве ташлар олгъан джехеннем, кендисине 
атылгьанларнен тоймайджакътыр. Джехеннемликлернинъ терилери ян- 
гьанда, азапны дуймалары ичюн башкъа терилер иле денъиштирилед- 
жектир. Оларнынъ ашы закъкъум терегининъ мейвасыдыр. 

Аллах джехеннемликлерге рахмет этмейджек, джехеннем азабы 
оларны эбедий оларакъ сараджакътыр. Гуняхкяр муминлер исе дже- 
хеннемде эбедий къалмайып, джезаларыны чеккен сонъ, дженнетке 
киреджеклер. 272 

Ахырет аятынынъ эр девиринде олгьаны киби, джехеннем азабыны 
да, рух беден иле бирликте чекеджектир. Анджакъ, джехеннем аятында 
ифаде этильген аджы, изтирап, азап, атеш ве башкъа шейлер бу дюнья- 
дакилерине бенъземез. Буларнынъ ич юзюни анджакъ Аллах билир. 273 

3. Араф 

Араф - дагъ ве тёпенинъ юксек къысымларына айтылыр. Дженнет 
иле джехеннемнинъ арасында олгъан диварнынъ адыдыр. Араф эхли- 
нинъ ким оладжагьы мевзусында эки фикир бар. 


272. Бухари, Рикъакъ, 51; Тевхид, 19; Тирмизи, Бирр, 61; Ибн Мадже, Мукъаддиме, 9. 

273. Араф суреси, 46-47. 

VII. БОЛЮК_ 

1. Ич бир пейгъамбернинъ теблигьини дуймайып ольген инсанлар 
оладжакъ. 

2. Эйи ве яман амеллери бир олгъан муминлер оладжакъ. Бу инсан¬ 
лар, дженнетке кирмеден эвель бу өрде белли бир вакъыт беклерлер, 
сонъра Аллахнынъ лютфю иле дженнетке кирсетилирлер. 

Къуранда араф эхли акъкъында шойле буюрыла: 

«Эки тараф (дженетлилер ве джехеннемлилер) арасында бир 
перде ве Араф узеринде де эр кесни сымаларындан таныгъан адам- 
лар бар ки, олар аля дженнетке кирмегенлери алда, (кирмекни) умют 
этерек, дженнет эхлине: «Селям сизге!», дие сесленирлер. Козьле- 
ри джехеннем эхли тарафкъа дёндюрильгенинен де: Әй, Раббимиз! 
Бизни залымлар топлулыгъынен берабер булундырма! дерлер». 274 


4. Хавуз 

Хавуз - къыямет кунюнде пейгъамберлерге эдие этиледжек хавуз- 
лардыр. Муминлер буларнынъ татлы ве темиз сувундан ичип, сувсуз- 
лыкътан къуртуладжакълар. Къурандаки «Шубесиз Биз санъа кевсерни 
бердик» 275 аетинде кечкен кевсер, умумиетнен хавуз оларакъ анълашыл- 
макъта. Бу себепнен Пейгъамбер эфендимизнинъ къыяметтеки хавузы 
ичюн «кевсер хавузы» денильмекте. 

Хадислерде бильдирильгени киби, къыямет куню эр пейгъамбер¬ 
нинъ бир хавузы оладжакътыр. Бу хавуздан о пейгъамбернинъ кендиси 
ве уммети ичеджектир. Пейгъамбер эфендимизнинъ хавузы чокъ кениш, 
суву сюттен даа беяз, кокъусы мисктен даа гузель, къаделерининъ сайы- 
сы да коктеки йылдызлардан даа чокътыр. Ондан бир кере ичкен бир даа 
эбедиен сувсамайджакътыр. 276 


АХЫРЕТКЕ ИНАНМАКЪНЫНЪ 
АЯТЫМЫЗГЪА ТЕСИРЛЕРИ 

Ахыретке инанмакънынъ куньлюк аятымыз иле шахсий ве джемиет 
аятымыз ичюн буюк эмиети бардыр. Бу файдалар шойле сыралана би- 
лир: 

1. Ахыретке иман - инсан аятына бир макъсат бере, яратылышында- 
ки гъае ве макъсадыны огрете. 


274. Араф суреси, 46-47. 

275. Кевсер суреси, 1. 

276. Бухари, Рикъакъ, 53; Фитен. 1: Муслим, Федаиль, 9; Тирмизи, Къыямет, 14, 15. 

2. Бу инамгъа саип инсанларнынъ джемиети догьрулыкътан айы- 
рылмаз, къазанчыны хелял ерлерден тапар, ялангъа ве рушветке якъын- 
лашмаз. Кендининъ ве башкъаларынынъ хакъкъыны къорчалар. 

3. Ахырет инамы олгъан киши, диний ве дюньявий вазифелерини 
эксиксиз ерине кетирир. Чюнки бир мукяфат ве джеза кунюнинъ бар ол- 
гьанына иман этер. Эр кеснинъ бу дюньяда ишлегенлеринден долайы 
Аллахнынъ огюнде джевап береджегини билир. Бу себепнен ахырет ина¬ 
мы, инсанлар ичюн эм укъукъий, эм де ахлякъий бир изин олур. 

4. Миллетлер ве джемиетлер арасындаки багъларнынъ ве алякъа- 
ларнынъ сагълам олмасыны къолайлаштыраджакъ кене ахыретке иман¬ 
дыр. Бу инам шахысларнынъ къальбинде не къадар къуветли олса, дже¬ 
миетлер арасындаки алякъалар да о дередже сагълам олур. 

5. Бу инам инсанларны умютли япар. Аджыларыны хафифлетир, зор 
вазиетлерде сабырлы олмагъа огретир. Оларны олюм къоркъусындан 
къуртарыр. Инсаннынъ бу дюньядаки яшайышы, анджакъ ахырет иле 
мана къазаныр. 

6. Ахырет инамы инсанларнынъ дюньягъа къарарындан чокъ багъ- 
ланмаларына маниа олур. Башкъа инсанларгъа эйилик ве хызмет этмек 
фикирини ашлар. Дюньянынъ бир алданма ери олгьаныны огретир. Дю- 
ньянынъ ахыретнинъ тарласы олгьаныны хатырлатыр. Муим олгьаны, 
дюньянынъ кендине чекиджи гузелликлерине алданмамакъ ве ахыретни 
унутмамакъ. Чюнки дюнья ахыретке коре кечиджи ве къыйметсиз бир ер- 
дир. 

VII. БОЛЮК 


СУАЛЛЕР ВЕ ВАЗИФЕЛЕР 

1. Ахыретнинъ лугъат ве термин маналарыны анълатынъыз. 

2. Ахыретке иман не ичюн муим? 

3. Къуранда ахырет аяты башкъа насыл исимлернен анъыла? 

4. Ахырет мевзусындаки малюматларны не ерден аламакъ мум- 
кюн? 

5. Ахырет аятынынъ оладжагьы акъкъында Къуран насыл делил- 
лер кетирмекте? 

6. Къабир аяты акъкъында бильги беринъиз. 

7. Къыямет акъкъындаки аетлерни язынъыз. 

8. Къыяметнинъ кучюк аляметлерини язынъыз. 

9. Къыяметнинъ буюк аляметлери нелердир? 

10. Янъыдан тирилюв акъкъында бильгенлеринъизни язынъыз. 

11. Хашр ве махшер недир? 

12. Амель дефтерлери акъкъында бильги беринъиз. 

13. Инсан эсап саасында насыл шейлерден соруладжакъ. 

14. Мизан недир? 

15. Сырат акъкъында бильги беринъиз. 

16. Шефаат ким тарафындан ве кимлерге япылыр? 

17. Къуранда дженнетликлер насыл тасвир әтиле? 

18. Къуранда кечкен дженнетнинъ башкъа исимлерини язынъыз. 

19. Къуранда джехеннем ве джехеннемликлер насыл анълатыла? 

20. Араф недир? Кимлер арафта оладжакъ? 

21. Ахыретке инанмакънынъ эмиетини анълатынъыз. 
























СЕКИЗИНДЖИ БОЛЮК 


КЪАЗА ВЕ КЪАДЕРГЕ ИМАН 

МЕВЗУЛАР 

• Къаза ве къадерге иман 

• Къаза ве къадернен алякъалы ает ве хадислер 

• Ираде 

• Къаза ве къадер иле алякъалы тюшюнджелер 

• Тевеккуль 

• Рызкъ 

• Эджель 























VIII. БОЛЮК 


КЪАЗА ВЕ КЪАДЕРГЕ ИМАН 

Къадер - ольчю, микъдар, бир шейни белли ольчюге коре япмакъ ве 
бельгилемек деген маналарны анълата. 

Термин оларакъ къадер - юдже Аллахнынъ, эзельден эбедиетке къа- 
дар оладжакъ бутюн шейлернинъ вакътыны, ерини ве хусусиетлерини, 
эзелий ильминен билип, такъдир этмесидир. Къадер мевзусы Аллахнынъ 
илим ве сыфатларынен алякъалыдыр. Къадер - кяинатны ве кяинаттаки 
бутюн варлыкъларны ве вакъиаларны белли бир ольчюге коре низамгъа 
къойгъан иляхий къанундыр. 

Къаза - әмир, укюм, битирюв ве яратув маналарны анълата. Ал¬ 
лахнынъ эзельде ираде эткен ве такъдир буюргъан шейлернинъ вакъты 
кельгенде, Аллахнынъ ильми, ирадеси ве такъдирине уйгъун оларакъ 
мейдангъа кетирмеси ве яратмасыдыр. Къаза - Аллахнынъ теквин сыфа- 
ты иле алякъалыдыр. 

Къадер ве къазагъа иман юдже Аллахнынъ илим, ираде, къудрет ве 
теквин сыфатларына иман этмек демектир. Бу сыфатларгъа инангъан 
кимсе, къадер ве къазагъа да инана демектир. Ойле экен, къадер ве къа¬ 
загъа инанмакъ демек, хайыр ве шернинъ, эйи ве яманнынъ, аджджы ве 
татлынынъ, джанлы ве джансызнынъ, яни эр шейнинъ Аллахнынъ биль- 
меси, тилемеси, къудрети, такъдири ве яратмасы иле олгъанына инан- 
макътыр. Аллахнынъ екяне яратыджы олгъанына инанмакъ демектир. 

Юдже Аллах, инсанларнынъ урь ираделери иле насыл иш-арекетни 
не ерде ве не шекильде япаджакъларыны эзелий ве мытлакъ ильминен 
билир ве бу бильгисине коре ираде этер. Аллах бу тилемесине коре такъ¬ 
дир буюрып, вакъты келиндже къулнынъ истегине коре яратыр. Бу алда 
Аллахнынъ ильми, къулнынъ сечимине багълыдыр. Къулнынъ не япад- 
жагъыны Аллахнынъ эзельден бильмеси, къулнынъ ираде ве сечими узе- 
ринде зорламасы ёкътыр. 

Аллах, къулуны арекетлерини сече бильген, яхшылыкъмы, яман- 
лыкъмы япаджагъыны урь ирадесинен сечмеге кучю еткен варлыкъ ола¬ 
ракъ яратты. Бойледже инсан, Аллахнынъ әмир ве ясакълары къаршы- 
сында месуль олмакътадыр. 

Къадер мевзусында шу хусус пек муим. Къадернинъ асылыны ан- 
джакъ Аллах билир. Къадер, инсан тарафындан мытлакъ ве къатиий 
оларакъ чезильмеси мумкюн олмагьан, иляхий сырдыр. Чюнки инсан 
акъылы, вакъыт ве мекянгъа багълы оларакъ мухакеме эте. Анджакъ, 
Аллахнынъ ильми, ирадеси ве къудрети вакъыт ве мекяндан устюн олып 
инсаннынъ анълайышы узериндедир. Къадер мевзусында къатиий бир 
нетиджеге иришмек, инсан ичюн мумкюн дегильдир. 























АКЪАИД 


Къадер ве къазагъа инанмакъ, иман эсасларындандыр. Анджакъ, ин¬ 
сан къадерни маначыкъ корип, кендисини месулиеттен къуртарамаз. Яни 
инсан «Не япайыкъ энди, Аллах бойле язды, манълайымда бойле язылы 
экен, я да Аллах бу шекильде такъдир этти, мен не япайым» деп гунях 
ишлемеси янълыштыр. Къадерни маначыкъ оларакъ къулланмакъ буюк 
бир хатадыр. Чюнки бу фииллер, тамамынен инсаннынъ ирадесинен ве 
онынъ сечимине коре Аллах тарафыңдай яратылмакътадыр. Инсан элин- 
ден кельгени къадар, бутюн себеплерге сарылмасы лязим. Чюнки Аллах 
эр шейни бир чокъ себеплерге багълады. Инсан бу себеплерни ерине 
кетирсе, Аллах о себеплернинъ нетиджесини яратыр. Бу да иляхий бир 
къанундыр. 


КЪАЗА ВЕ КЪАДЕР ИЛЕ АЛЯКЪАЛЫ АЕТ ВЕ ХАДИСЛЕР 

Эр шейнинъ Аллахнынъ такъдирине багълы олгъаныны косьтерген 
пек чокъ ает бар. Бу аетлернинъ янында, иляхий илимнинъ, олып кечкен 
ве оладжакъ эр шейни ве вакъианы саргъаныны, къушаткъаныны биль- 
дирген аетлер де бардыр. Пейгъамбер эфендимиз де базы хадислерде 
къадерге иман мевзусына токъунып, оны иман әсасларыңдай олгъаныны 
анълаткъан. 


^*Д_д_С сД_1Р • • • 

«... Онынъ къатында эр шей бир ольчю (микъдар) иледир». 277 

^Д^2^ у\ 4_У^_Д_з 4.Д \у>- 1)Д^Р у\ 0^ 

, * ' ' ' ' * ' ' 

«Эр шейнинъ хазинелери ялынъыз бизим янымыздадыр. Биз 

оны анджакъ белли бир ольчю (къадер) иле эндирирмиз». 278 




«Биз эр шейни бир ольчюнен яраттыкъ». 279 


' ' ' ' > ' 

* 1^ДЛ1 а^дЛз ^ ЗДДД 


277. Рад суреси, 7. 

278. Хиджр суреси, 21. 

279. Къамер суреси, 49. 
























VIII. БОЛЮК 


«(О, ойле бир Аллах ки,) Коклернинъ ве ернинъ укюмранлыгъы 
онъа аиттир, ич бала этинмеди, мулькюнде ортагъы ёкътыр, эр шей- 
ни яратты, онъа бир низам берди ве такъдирини тайин этти». 280 




«Де ки: Аллахнынъ биз ичюн язгъанындан башкъасы бизге асла 
иришмез. О, бизим мевлямыздыр. Онынъ ичюн муминлер ялынъыз 
Аллахкъа таянып ишансынлар». 281 


Пейгъамбер эфендимиз де Джибриль хадисинде, къадерге иманны 
иман әсаслары арасында саймакъта. Бу хадисте, Джебраиль -алейхиссе- 
лям- Пейгьамберимизден: 

- Иман недир? - деп сорагьанда, Пейгъамберимиз: 

- Аллахкъа, мелеклерине, китапларына, пейгъамберлерине, ахы- 
рет кунюне, хайыр ве шеррнен къадерге инанманъдыр, - джевабыны 
берди. 282 

Къадер иляхий бир сырдыр, буны козь огюнде тутсакъ, Пейгъамбер 
эфендимизнинъ къадер мевзусында мунакъаша эткен достларыны тен- 
биелегенини даа эйи анълармыз: 

«Сизге бу әмир этильдими? Я да мен бунынъ ичюн пейгъамбер ола- 
ракъ ёлланылдыммы? Шуны эйи билинъиз ки, сизден эвельки умметлер 
бу киби мунакъашалар себебинен эляк олдылар. Сизни текрар тенби 
этем ки, бир даа бойле мунакъашаларгъа кирменъиз». 283 

Бир башкъа хадисте де къадерни илери сюрип, инсаннынъ иш- 
арекетиндеки месулиетини тюшюнмегенлерни тенбиелегендир. О, бир 
кунь ятсы намазыңдай сонъра, ятмагъа азырлангъан Хазрети Алининъ 
янына барып, онъа шойле деди: 

- Геджеси техеджут намазы къыласынъмы? Хазрети Али де: 

- Эй Аллахнынъ эльчиси! Аятымыз Аллахнынъ элиндедир, истесе бе- 
рир, истесе бермез. Аллах бизни уяндырмакъ истесе уяндырыр. Бунынъ 
узерине Пейгъамберимиз эллерини тизлерине урып: 

280. Фуркъан суреси, 2. 

281. Тевбе суреси, 51. 

282. Муслим, Иман, 1; ЭбуДавуд, Суннет, 15, 15; Ибн Мадже, Мукъаддиме, 9. 

283. Тирмизи, Къадер, 1. 

_АКЪАИД 

- Инсан не къадар чокъ мунакъашаджы ола экен!? деп, Хазрети Али- 
нинъ къадер мевзусында берген джевапыны бегенмейип, одадан чыкъып 
кетти. 284 

Къуран аетлерини ве Пейгьамберимизнинъ хадислерини бир бутюн 
оларакъ инджелесек, инсан Аллах тарафыңдай къоюлгьан бир къадерге 
багълыдыр, факъат инсаннынъ бу къадернинъ ойле мейдангъа кельме- 
синде, озь ираде ве сечиминен муим роль алгъаны анълашылмакъта. 
Яни инсан, япкъанларындан месульдир ве бу месулиет нетиджесинде 
ахыретте мукяфат я да джеза кореджектир. 


ИРАДЕ 

Ираде - сечмек, истемек, ёнельмек, терджих этмек ве къарар мана- 
ларны анълата. Термин оларакъ ираде - инсаннынъ мумкюн олгъан бир 
чокъ вариантлардан бирини сечип бельгилемеси, тайин ве тахсис этме- 
сидир. 

1. Аллахнынъ ве инсаннынъ ирадеси 

Эхли суннетке коре, Аллахнынъ ирадеси эзелий ве эбедийдир, сынъ- 
ырсыз ве эр анги бир шейнен багълы дегильдир, мытлакътыр. Инсаннынъ 
ирадеси исе сонълу, сынъырлы, заман ве мекянгъа багълыдыр. Кяинатта 
мейдангъа кельген эр шей ве яратылгъан бутюн варлыкълар, Аллахнынъ 
теквиний (яратма иле алякъалы) ирадесинен мейдангъа келир. Къул да, 
Аллахнынъ кендисине къойгъан сынъырлар ичинде сечим ялар ве бу 
алда япкъан сечиминден месуль олур. Къулнынъ иш-арекетлеринде урь 
олмасы демек, иш-арекетни япкъанда зорлама корьмеден япмасыдыр. 


2. Инсан ирадеси ве япкъан ишлери устюндеки тесири 

Эхли суннетке коре инсан, япкъан иш-арекетлеринде керчек ираде 
урриетине саиптир. 

Юдже Аллах, инсаннарны ираде саиби, истегенини яла биледжек 
бир варлыкъ олмасыны такъдир этти ве оларны бу кучь ве къудретнен 
яратты. Инсан эки шейден бирини сече билир. Инсан, джеза я да мукя- 
фатны къазанмасы ичюн белли ишлерден месуль олмасы, бу урь ира¬ 
деси себебинендир. Иш-арекетнинъ мейдангъа келювинде къулнынъ урь 
ирадесининъ тесири бардыр. Факъат иш-арекетлернинъ яратыджысы Ал- 
лахтыр. Аллах къулларнынъ ираделеринен сечкен фииллерни оларнынъ 
ираделерине уйгъун оларакъ яратыр. Буны Аллах меджбур олгъаны 


284. Бухари, Техеджуд, 5; Тевхид, 31; Муслим, Мусафирун, 28. 

VIII. БОЛЮК 


ичюн япмаз, Алахнынъ къойгъан къанунлары, адетуллах ве суннетуллах 
бойле олгъаны ичюн бу шекильде олмакътадыр. Фиильни терджих этмек 
ве сечмек (кесб) къулдан, яратмакъ исе (халкъ) Аллахтандыр. Къул эйи 
я да яман, ангисини сечер исе, Аллах оны яратыр. Хайыр ишлеген олса 
мукяфатыны, шер ишлеген олса джезасыны кореджектир. 

Инсаннынъ урь ирадеге саип олгъаныны ве бу ирадеси себебинен 
месуль олгъаныны косьтерген аетлер бар. 


а 


«Нефиске ве онъа бир такъым къабилиетлер берип де, яхшы- 
лыкъ ве яманлыкъларны ильхам эткенге емин этерим ки, нефсини 
феналыкълардан арындыргъан, къуртулышкъа иришкендир, оны 
феналыкъларгъа комген исе зиян эткендир». 285 


«Шубесиз, биз онъа (догъру) ёлны косьтердик. Истер шукюр 
этиджи олсун, истер нанкёр». 286 




«Биз онъа эки козь, бир тиль ве эки дудакъ бермедикми? Онъа 
эки ёл (догъру ве янълышны) косьтермедикми?» 287 


' '' 

«Ким бир яхшы иш ялар исе, бу онынъ ичюндир. Ким де фе- 
налыкъ япса, о да озюне къаршыдыр. Раббинъ къулларгъа зулум 
этиджи дегильдир». 288 

Бу аетлерден де корюнгени киби, биз Аллахнынъ къуллары оларакъ, 
месулиетли олгъанымызны билип, догъру, эйи, гузель ишлер япып, янъ- 
лыш, яман ве чиркин ишлерден узакълашсакъ, ахыретте де гузель къар- 
шылыкъ ве мукяфат кореджекмиз. 


285. Шемс суреси, 7-8. 

286. Инсан суреси, 3. 

287. Белед суреси, 10. 

288. Фуссилет суреси, 46. 

_АКЪАИД 

КЪАЗА ВЕ КЪАДЕР ИЛЕ АЛЯКЪАЛЫ ТЮШЮНДЖЕЛЕР 

Инсан урь ирадеге саипми, саип дегильми мевзусы базы ислямий 
фыркъалар тарафындан тартышылгьандыр. Джебрие фыркъасы, къул- 
нынъ ирадесиз ве сечим акъкъы олмагьаныны огге сюргендир. Олар 
ельнинъ къаршысында бир къуру япракъ киби, фииллерини Аллахнынъ 
зорламасынен япкъаныны тюшюндилер. Бойледже, Ислямнынъ месули- 
ет анълайышына тере тюштилер. Бу фикирнинъ там зыты да Мутезиле 
фыркъасы тарафындан огге сюрюльгендир. Олар инсаннынъ мытлакъ 
бир ираде урриетине саип олгъаныны, фииллернинъ урь ираде иле се- 
чип, Аллахнынъ кендисине берген яратма къудретинен де озь фиилерини 
яраткъаныны илери сюрдилер. Бойле фикир, къулгъа яратыджы сыфаты- 
ны бергени ичюн, догърулыкътан узакътыр. Бу эки зыт фикиргее джевап 
оларакъ, Эхли суннет алимлери Ислямнынъ рухуна уйгъун ве ашыры- 
лыкъларгъа кирмеген бир фикир беян эткендир. 


Эхли суннетнинъ инсаннынъ фииллери (иш-арекетлери) акъ- 
къындаки тюшюнджеси. 

Инсаннынъ эки тюрлю фиили бардыр. Булар, зарурий (ирадесиз 
япылгъан) фииллер ве ихтиярий (ираде иле япылгъан) фииллердир. 

Зарурий фииллер - нефес алувымыз, юрегимизнинъ набызы, миде- 
мизнинъ чалышмасы киби фииллер ве рефлекс нетиджесинде пейда ол- 
гъан арекетлеримиздир. Бойле арекетлернинъ мейдангъа кельмесинде 
инсан ирадесининъ ролю ёкътыр. Бу себепнен де инсан бу фииллерден 
месуль дегильдир. Бойле фииллер Аллахнынъ яратмасы ве такъдиринен 
олмакътадыр, бу мевзуда бутюн мезхеплер бир тюшюнмектедир. 

Анджакъ окъумакъ, язмакъ, отурып турмакъ, намаз къылмакъ я да 
къылмамакъ, хайыр я да шер, эйи я да яман бир шей ишлемек киби иш- 
лер, урь ирадемизнен япылгъаны ичюн ирадели (ихтиярий) фииллердир. 
Эхли суннетке коре бу фииллернинъ мейдангъа кельмесинде инсан узе- 
ринде эр анги бир зорлама ёкътыр. Инсан фиилини урь ирадесинен сечер 
ве ялар. Фиильнинъ яратыджысы исе, не шекильде япылса япылсын, Ал- 
лах Таалядыр. Бизим эр чешит фиилимизни О яратыр. 

Бир аетте: 

«Аллах сизни де, япкъанларынъызны да яраткъандыр», - деп 

буюрыла. 289 

Башкъа бир аетте де: 

«Аллах эр шейнинъ яратыджысыдыр» сёйленмекте. 290 


289. Саффат суреси, 96. 

290. Зумер суреси, 62. 

VIII. БОЛЮК_ 

Эхли суннетке коре, эм зарурий, эм ирадели фииллер, Аллахнынъ 
ильми, ирадеси, такъдири, къудрети ве теквини иле мейдангъа келир ве 
инсаннынъ къадеринде ер алыр. Фиильни сечип алмакъ ве терджих эт- 
мек (кесб) къулгъа аит, яратмакъ исе Аллахкъа аиттир. 


ТЕВЕККУЛЬ 


Тевеккуль - ишанмакъ, таянмакъ, ишни башкъасына быракъмакъ ма- 
наларыны анълата. Термин оларакъ тевеккуль - бир нетиджеге иришмек 
ичюн мумкюн олгъан маддий ве маневий бутюн имкянларны къулланып, 
элимизден кельгенини япкъан сонъ, Аллахтан нетиджесини беклемектир. 
Меселя, бир чифтчи тарласыны сюрип экинге азырласа, урлукъларны 
эксе, суварса, зарарлы отларгъа ве хашератларгьа къаршы иляджласа, 
сонъра да эйи махсул олмасы ичюн Аллахкъа ишанып, нетиджени Ондан 
беклесе, бу тевеккуль олур. Буларнынъ ич бирисини япмадан «къадер не 
исе о олсун» десе, бу тембелликтир ве Ислямнынъ тевеккуль анълайы- 
шынен ич бир алякъасы ёкътыр. 

Тевеккуль, инсаннынъ къадерге инамынынъ нетиджесидир. Тевек¬ 
куль эткен бир кимсе Аллахкъа къайдсыз, шартсыз теслим олып, къаде- 
рине разы олмалыдыр. Къадерге инанып тевеккуль этмек тембелликке 
ёл ачмамалы, аксине даа чокъ чалышмагъа ве инкишаф этмеге ёл ачма- 
лыдыр. 

Урлукъ экильмеден махсул алынмаз. Илядж къулланмадан тедавий 
олунмаз. Гузель амеллер ишлемеден дженнетке кирильмез. О вакъыт те¬ 
веккуль - чалышмакъ, Аллахнынъ бизнен олгъаныны хатырда тутмакъ ве 
нетиджени Онъа быракмакъ демектир. 

Аллах Тааля бир аетте шойле буюра: 


* 





«...Къарарыны берген сонъ, артыкъ Аллахкъа таян ве ишан. 
Чюнки Аллах, кендисине таянып ишангъанларны север». 291 


Аллах инсангьа бир башкъа варлыкъкъа дегиль де, ялынъыз кен¬ 
дисине ишанмаларыны әмир этмекте. Аллахкъа таянаджакъ инсанлар 
ичюн, кендисининъ етерли олгъаныны бильдирмекте. 292 


Пейгъамберимиз, тевеккуль мевзусында, девесини бош быракъып 
тевеккуль эткен бедевийге шойле дегендир: 


291. Али Имран суреси, 159. 

292. Али Имран суреси, 122, 160; Маиде суреси, 11; Тевбе суреси, 51; Ибрахим суреси, 
11; Тегъабун суреси, 13; Талакъ суреси, 3. 

«Башта девени багъла, сонъра да Аллахкъа тевеккуль эт». 293 


РЫЗКЪ 

Рызкъ - азыкъ, аш, ичильген ве файдаланылгьан шей демектир. 
Термин оларакъ рызкъ - юдже Аллахнынъ джанлыларгъа, ашап ичмек ве 
файдаланмакъ ичюн берген эр шейдир. 

Эхли суннет рызкъ мевзусында шу фикирлерни мейдангъа къойгъ- 
андыр: 

1. Екяне рызкъ бериджи (алемлернинъ реззакъы) Аллах Таалядыр. 
Къуран-ы Керимде шойле буюрыла: 

• • -Ф?1> ^ 3 зГь ^ 

«Ер юзюнде юрьген эр джанлынынъ рызкъы, Аллахнынъ 
узеринедир...» 294 

Башкъа бир аетте де, Онынъ истегенине бол рызкъ берип, истегени- 
не аз рызкъ бергени анълатыла. 295 Эр-Реззакъ - Аллахнынъ гузель исим- 
леринден биридир. 

2. Харам олгъан бир шей, оны къазангъан къул ичюн рызкътыр. Факъ- 
ат Аллах, рызкънынъ харам ёлдан къазанылмасына разы дегильдир; ан- 
джакъ къул бойле бир ёлдан рызкъыны къазанмагъа ниет этсе, Аллах не- 
тидже ве васыталарны яратыр ве къулнынъ истегине коре оны бу харам 
ёлдан рызкъландырыр. Бир аетте Аллах, «Артыкъ Аллахнынъ сизге 
берген рызкътан хелял ве темиз оларакъ ашанъ...» 296 буюрып, хелял 
рызкъ къазанмакъны әмир этип, харам рызкъны ясакъ эткендир. 

3. Эр кес кенди рызкъыны кендиси ашар. Бир кимсе башкъасынынъ 
рызкъыны ашаялмаз. Башкъа бириси де онынъ рызкъыны ашаялмаз. 

Эхли суннетке коре рызкъ эм хелял, эм харам ола билир. Бунынъ 
терсини сёйлеген фыркъалар олгъандыр. Анджакъ бу фикир, омюри бо- 
юнджа харам ашагъан инсанларнынъ Аллах тарафыңдай рызкъланды- 
рылмагъаны нетиджесине бармакъта. Бу исе догъру дегильдир. 

293. Тирмизи, Къыямет, 60. 

294. Худ суреси, 6. 

295. Шура суреси, 12. 

296. Нахл суреси, 114. 

VIII. БОЛЮК. 


I 


ЭДЖЕЛЬ 

Эджель - эвельден бельгиленген вакъыт ве муддет манасыны анъ- 
лата. Термин оларакъ эджель - инсан аяты ве башкъа джанлылар ичюн 
къоюлгьан муддет ве бу вакъытнынъ сонъу, яни олюм манасыны биль- 
дире. 

Эхли суннет келямджыларына коре, эр шахыснынъ ве джемиетнинъ 
эджели бар. Эджель денъишмез, Аллахнынъ къаза ве къадеринен сабит- 
тир. Инсанларны тирильткен, рызкъландыргьан ве ольдюрген юдже Ал- 
лахтыр, эджельни де О къояр. 


Ох О > 'у 

% ' ~ * о' > ' ''ох,. х"" 0 ^ - •*; 

«Аранъызда олюмни такъдир эткен бизмиз. Ве биз огюне кечи- 
ле биледжеклерден дегильмиз». 297 


Къуран аетлеринден анълашылгъанына коре, эджель не вакътындан 
эвель, не де кеч келир: 


* . 


«Эр умметнинъ бир эджели бар. Эджеллери кельгенинен, не бир 
ан кери къалырлар, не де бир ан илери кете билирлер». 298 

«Аллах, эджели кельгенде, ич кимсени (олюмини) кечиктирмез. 
Аллах япкъанларынъыздан хабердардыр». 299 


Эджель ич бир себепнен денъишмез. Базы ибадет ве гузель арекет- 
лернинъ омюрни узаткъаны акъкъындаки хадислер 300 , инсанларны хай- 
ырлы ве гузель ишлерге тешвикъ этмек макъсадынен сёйленген сёзлер- 
дир. 

Эр инсан озь эджелинен олюр. Ич бир тесир корьмей ольген кишинен 
къатиль тарафыңдай ольдюрилип джаны алынгьан киши, экиси де озь эд- 


297. Вакъыа суреси, 60. 

298. Араф суреси, 34; Юнус суреси, 49. 

299. Мунафикъун суреси, 11. 

300. Суюти, эль-Джамиу-с Сагъир, 11/44. 

_АКЪАИД 

желлеринен ольгенлердир. Эджель - омюрнинъ сонъудыр. Яни къатиль 
инсанны ольдюрген олса, оны эджелинден эвель ольдюрмегендир, о ин- 
саннынъ эджели о къадар экен. Чюнки эгер эджели етмеген олса, о инсан 
кене ольмейджек, онынъ яшамасы ичюн себеплер чыкъаджакътыр. 


МУСТАКЪИЛЬ ОКЪУВ ичюн 

Асхаб-ы Кирамнынъ къаза ве къадер анълайышы 

Ривает этильгенине коре, Хазрети Умернинъ халифе олгъаны девир- 
лерде, бир хырсызны тутып кетирелер. Хазрети Умер ондан: 

- Не ичюн хырсладынъ? - деп сорай. 

Хырсыз: 

- Хырслагъан олсам, демек ки Аллахнынъ такъдиринен (къадер) 
хырсладым. Аллах бойле такъдир этти,- деп джевап бере. 

Хазрети Умер бу джевапкъа ич бир шей демеди. Анджакъ хырсыз- 
гъа эки джеза берди. Хырсызлыкъ джезасы оларакъ элини кестирди ве 
экинджи джеза оларакъ да дёгдюрди. Не ичюн эки джеза бергенини со- 
рагьанларгъа исе: 

- Хырсызлыкъ джезасы оларакъ элини кестирдим, Аллахкъа къар- 
шы ялан ве ботен айткъаны ичюн исе дёгдюрдим,- джевабыны берди. 

* * * 

Бир къарт, Хазрети Алиден шуны сорады: 

- Биз Аллахнынъ ёлунда дженк этемиз, бу ишимиз Аллахнынъ къа¬ 
за ве къадеринен оламы? 

Хазрети Али шу джевапны берди: 

- Отларны ве осюмликлерни осьтюрген, эр шейге джан берген Ал¬ 
лах адынен емин этерим ки, къаерге аякъ бассакъ ве къаерге къонсакъ, 
бу Аллахнынъ къаза ве къадеринен олмакътадыр. 

Къарт девам этил шойле деди: 

- Ойле исе, къыйналмамызнынъ кереги ёкъ, бизим ичюн мукяфат 
ве савап къазанмакъ мумкюн дегильдир... 

Хазрети Али шойле джевап берди: 

- Эй ихтияр, Аллах сизинъ кетишинъиз ве къайтышынъыз ичюн 
буюк саваплар берди. Чюнки сиз бу ишни зорнен ве меджбур къалып яп- 
мадынъыз. Бу ишни озь истегинъизнен яптынъыз. 

Къарт кене: 

- Бизни, бу япкъан ишимизде къаза ве къадер алып бармадымы?- 
деп сорагъанынен, 

VIII. БОЛЮК_ 

- Языкълар олсун санъа! Сен тюшюнесинъ ки, къаза ве къадер 
санъа япышып къалды. Әгер иш ойле олса эди, не савап ве не гунях къа- 
занмакъ киби бир шей мумкюн олмаз эди. Мукяфат ве джеза, әмир ве 
ясакълар да о заман мантыкъсыз олур эди. Гунях ишлегенге Аллах джеза 
бермез эди, эйилик япкъанларны да макътамаз эди. Бу сёзлер, путларгъа 
табынгьан адамларнынъ сёзлеридир. Шейтаннынъ ордуларынынъ ве 
козьлери акъикъатны корьмеген кёр инсанларнынъ сёзлеридир. 

* * * 

Аллах къолай олгьан шейлерни теклиф этти. Инсанны зорлап исян 
этмеге меджбур этмеди, бойнундан чекип де итааткъа меджбур этмеди. 
Инсанларгьа пейгъамберлерни бош ерге ёлламады. Коклерни, ерни ве 
булар арасында олгъан варлыкъларны боштан-бошкъа яратмады. «Бой- 
ле фикирлер кяфирлернинъ занларыдыр, языкълар олсун кяфирлерге, 
оларгъа джехеннем бар». 

Бунынъ узерине кене сорадылар: 

- Ойле исе бизни алып баргъан къаза ве къадер насылдыр? 

Хазрети Али: 

- О, Аллахнынъ эмри ве укюмидир,- деди ве аркъасындан шу ает-и 
керимени окъуды: 

«Раббинъ анджакъ кендисине къуллукъ этменъизни әмир буюрды». 
Буны эшиткен къарт къуванып турды ве: 

- Сен ойле бир кишисинъ ки, санъа итаат эткенимиз себебинен 
къыямет куню Аллахнынъ ризасына къавушмакъ мумкюндир. Динимиз- 
де анълап оламагьан меселелерни бизге ачыкъча анълаттынъ. Аллах, 
санъа бунынъ ичюн энъ гузель саваплар берсин. 


СУАЛЛЕР ВЕ ВАЗИФЕЛЕР 

1. Къадер ве къаза недир? анълатынъыз. 

2. Эхли суннетке коре инсан фиили насыл мейдангъа кельмекте? 

3. Эхли суннетке коре къул фиильнинъ яратыджысы дегильдир. Не 
ичюн? 

4. Къадер ве къаза мевзусында башкъа фикирлерини язынъыз ве 
мунакъаша этинъиз. 

5. Эхли суннетнинъ рызкъ анълайышыны сыраланъыз. 

6. Эджель недир? Эджельни кечиктирмек мумкюнми ? 

